ส่วนที่ 2. การจัดการและการกำกับดูแลกิจการ

ข้อมูลหลักทรัพย์และผู้ถือหุ้น

บริษัทมีทุนจดทะเบียน ณ วันที่ 31 ธันวาคม 2562 จำนวน 142,372,000.00 บาท
(หนึ่งร้อยสี่สิบสองล้านสามแสนเจ็ดหมื่นสองพันบาทถ้วน) เรียกชำระแล้ว 142,372,000
บาทแบ่งเป็นหุ้นสามัญจำนวน 142,372,000 หุ้น (หนึ่งร้อยสี่สิบสองล้านสามแสนเจ็ดหมื่นสองพันหุ้น)
มูลค่าที่ตราไว้หุ้นละ 1 บาท บริษัทลงทุนในบริษัท พาโต ครอปแคร์ จำกัด
ซึ่งประกอบกิจการผลิตและจำหน่ายสารเคมีเพื่อการเกษตร โดยมีสัดส่วนการลงทุนดังนี้

+-------------------+----------+------------------+-------------------+
|   ณ วันที่           | สัญชาติ    |   จำนวนเงินลงทุน   |   สัดส่วนการถือหุ้น    |
+-------------------+----------+------------------+-------------------+
| 31 ธันวาคม         | ไทย      |   5 ล้านบาท       |   99.99%          |
| 2556-2562         |          |                  |                   |
+-------------------+----------+------------------+-------------------+

โครงสร้างส่วนของผู้ถือหุ้นบริษัท พาโตเคมีอุตสาหกรรม จำกัด (มหาชน) และบริษัทย่อย

ณ วันที่ 31 ธันวาคม 2562

  ---------------------------------------- ------------------------------
                                           หน่วย : พันบาท

                                           จำนวนเงิน

  ทุนจดทะเบียน                               142,372

  ทุนชำระแล้ว                                142,372

  กำไรสะสม                                 215,956

  สำรองตามกฎหมาย                           14,238

  รวมส่วนของผู้ถือหุ้น                           527,449

  มูลค่าหุ้นตามบัญชี (ต่อหุ้น)                      3.70

  มูลค่าที่ตราไว้ (ต่อหุ้น)                        1.00
  ---------------------------------------- ------------------------------

การออกหลักทรัพย์อื่น

- ไม่มี

นโยบายการจ่ายเงินปันผล

นโยบายการจ่ายเงินปันผลของบริษัท พาโตเคมีอุตสาหกรรม จำกัด (มหาชน)
และบริษัทพาโตครอปแคร์ จำกัด คาดว่าจะจ่ายเงินปันผลให้แก่ ผู้ถือหุ้นไม่ต่ำกว่าร้อยละ 40
ของกำไรสุทธิ

อัตราส่วนการจ่ายเงินปันผลสำหรับผลประกอบการปี 2557-2562

+-------+--------------+--------------+--------------+--------------+
| ปี     | อัตรากำไรสุทธิ  | อัตราเงินปันผล  | อัตราการจ่ายป  | เงินปันผลจ่าย   |
|       |              |              | ันผลต่อกำไรสุทธิ |              |
|       | ต่อหุ้น         | ต่อหุ้น         |              | ล้านบาท       |
+-------+--------------+--------------+--------------+--------------+
| 2557  | 0.92         | 0.92         | 99.79        | 128.80       |
|       |              |              |              |              |
| 2558  | 0.71         | 0.70         | 99.69        | 99.66        |
|       |              |              | 95.40        | 130.98       |
| 2559  | 0.96         | 0.92         |              |              |
|       |              |              | 89.94        | 175.12       |
| 2560  | 1.37         | 1.23         |              |              |
|       | 1.11         | 1.00         | 90.31        | 142.37       |
| 2561  |              |              |              |              |
|       | 0.61         | 0.60         | 98.52        | 85.42        |
| 2562  |              |              |              |              |
+-------+--------------+--------------+--------------+--------------+

อัตราส่วนการจ่ายเงินปันผลสำหรับผลประกอบการปี 2558-2562 ของบริษัทพาโต ครอปแคร์ จำกัด

+-------+--------------+---------------+--------------+--------------+
| ปี     | อัตรากำไรสุทธิ  | เงินปันผลต่อหุ้น   | ร้อย          | เงินปันผลจ่าย   |
|       |              |               | ละของกำไรสุทธิ |              |
|       | ต่อหุ้น         | บาท           |              | ล้านบาท       |
+-------+--------------+---------------+--------------+--------------+
| 2558  | 2.86         | 2.80          | 98.00        | 2.80         |
|       | 5.76         | 5.70          | 98.96        | 5.70         |
| 2559  |              |               |              |              |
|       | 6.61         | 6.50          | 98.35        | 6.50         |
| 2560  | 8.33         | 8.15          | 97.81        | 8.15         |
|       |              |               |              |              |
| 2561  | 4.73         | 4.50          | 95.14        | 4.50         |
|       |              |               |              |              |
| 2562  |              |               |              |              |
+-------+--------------+---------------+--------------+--------------+

โครงสร้างการจัดการ

แผนภูมิแสดงการจัดองค์กรของบริษัทพาโตเคมีอุตสาหกรรม จำกัด (มหาชน)

ผู้จัดการสำนักงาน ผู้จัดการฝ่ายผลิตภัณฑ์

นางปาริชาติ มนูทัศน์ ธุรกิจแบ่งบรรจุ
นายวงศ์ตะวัน ดัชนี

ผู้ช่วยผู้จัดการโรงงาน ผู้จัดการวิจัยและพัฒนาผลิตภัณฑ์
นายธนัตถ์ โตภาณุรักษ์ นายสายันต์ วันอารีย์ (รักษาการ)

หลักการกำกับดูแลกิจการที่ดี

หลักปฎิบัติ 1

ตระหนักถึงบทบาทและความรับผิดชอบของคณะกรรมการในฐานะผู้นำองค์กรที่สร้างคุณค่าให้แก่กิจการอย่างยั่งยืน

นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
เพื่อเพิ่มความโปร่งใสในการดำเนินกิจการให้มีความเชื่อมั่นให้กับผู้ถือหุ้น
บริหารงานด้วยความรอบคอบและระมัดระวังเพื่อให้การดำเนินธุรกิจเติบโตอย่างยั่งยืน
ส่งเสริมให้พนักงานทั้งองค์กรมีความรู้ความเข้าใจ มีจิตสำนึกในการปฏิบัติหน้าที่ด้วยความรับผิดชอบ
ระมัดระวัง ซื่อสัตย์สุจริต เพื่อเกิดประโยชน์สูงสุดต่อผู้ถือหุ้น
สามารถตรวจสอบได้จากผลการดำเนินงานของบริษัท
บริษัทมีนโยบายการกำกับดูแลเป็นลายลักษณ์อักษรภายใต้หลักการที่ได้รับความเห็นชอบจากคณะกรรมการคือ

1. รับผิดชอบต่อการตัดสินใจและการกระทำ
2. มีสำนึกในหน้าที่ความรับผิดชอบ

3. มีความโปร่งใส ตรวจสอบได้

4. ปฏิบัติต่อผู้มีส่วนได้เสียทุกฝ่ายอย่างเท่าเทียม

5. มีวิสัยทัศน์เพื่อความยั่งยืน

6. มีคุณธรรมและจริยธรรม

7. ต่อต้านการทุจริต คอร์รัปชัน
หลักปฏิบัติที่ 1.1
คณะกรรมการเข้าใจในบทบาทและตระหนักถึงความรับผิดชอบในฐานะผู้นำที่ต้องกำกับดูแลให้องค์กรมีการบริหารจัดการที่ดีซึ่งครอบคลุมถึง
(1) กำหนดวัตถุประสงค์และเป้าหมายดังนี้
“เป็นผู้ผลิตและจำหน่ายเคมีเกษตรป้องกันและกำจัดศัตรูพืชที่มีประสิทธิภาพ
ราคายุติธรรมเพื่อช่วยเหลือเกษตรกรไทย
ใส่ใจในความมั่นคงของผลประกอบการโดยไม่ละทิ้งงานเพื่อสังคมและรักษาสิ่งแวดล้อม”
(2) กำหนดกลยุทธการดำเนินงานและสรรหาบุคลากรสำคัญเพื่อให้บรรลุวัตถุประสงค์และเป้าหมาย

ความรับผิดชอบของคณะกรรมการ

คณะกรรมการบริษัท ถือเป็นหัวใจสำคัญของการกำกับดูแลกิจการที่ดี โดยคณะกรรมการบริษัทฯ
มีบทบาทสำคัญในการกำกับดูแลกิจการ เพื่อประโยชน์สูงสุดของบริษัท
แสดงความรับผิดชอบต่อหน้าที่และการปฏิบัติงานของคณะกรรมการ

โครงสร้างการกำกับดูแลกิจการที่ดีและขอบเขตอำนาจหน้าที่ของคณะกรรมการ
อันประกอบด้วยองค์ประกอบคุณสมบัติ การแต่งตั้ง บทบาทหน้าที่การดำรงตำแหน่ง
และการดำเนินงานของกรรมการ ผู้บริหาร และผู้ปฏิบัติงาน ได้ถูกกำหนดไว้อย่างชัดเจน
รวมทั้งการกำหนดนโยบาย ข้อบังคับ ระเบียบวิธีปฏิบัติ
และคู่มือการปฏิบัติงานที่เกี่ยวข้องกับการดำเนินธุรกิจไว้เป็นลายลักษณ์อักษร
และจัดให้มีการสอบทานการปฏิบัติตามนโยบายต่อต้านทุจริตคอร์รัปชันและคู่มือที่เกี่ยวเนื่องกัน
เพื่อให้เกิดการถ่วงดุลและตรวจสอบระหว่างกัน
โดยมีผู้ตรวจสอบสอบภายในอิสระซึ่งมีบทบาทหน้าที่ตามที่ได้รับอนุมัติจากคณะกรรมการตรวจสอบ
ทำหน้าที่ตรวจสอบการดำเนินงานเพื่อให้มั่นใจว่า
บริษัทได้ดำเนินการตามแนวทางที่กำหนดเป็นไปตามกฎหมายและข้อกำหนดที่เกี่ยวข้องได้อย่างมีประสิทธิภาพ

(3) มีการติดตามประเมินผลและรายงานผลการดำเนินงาน
รายงานคณะกรรมการ

รายงานความรับผิดชอบของคณะกรรมการในการจัดทำรายงานทางการเงินประจำปี 2562

คณะกรรมการบริษัทเป็นผู้รับผิดชอบต่องบการเงินรวมของบริษัท
และสารสนเทศทางการเงินที่ปรากฏรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอซึ่งรวมถึงความเห็นของผู้สอบบัญชีในรายงานทางการเงิน
และข้อสังเกตของผู้สอบบัญชีเกี่ยวกับระบบการควบคุมภายในและในหมายเหตุประกอบงบการเงิน

คณะกรรมการดูแลให้บุคลากรที่เกี่ยวข้องกับการจัดทำ เปิดเผยข้อมูล มีความรู้ ทักษะ
และประสบการณ์ที่เหมาะสมกับหน้าที่ความรับผิดชอบและมีจำนวนเพียงพอโดยบุคคลดังกล่าวหมายรวมถึงผู้บริหารสูงสุดสายงานบัญชีและการเงิน
ผู้จัดทำบัญชี ผู้ตรวจสอบภายใน เลขานุการบริษัท และฝ่ายนักลงทุนสัมพันธ์
คณะกรรมการจัดให้มีการทำแบบประเมินตนเองของคณะกรรมการเพื่อนำมากำหนดแนวทางในการปฏิบัติหน้าที่ของคณะกรรมการให้มีประสิทธิภาพอย่างเป็นรูปธรรม

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ
โดยให้คณะกรรมการตรวจสอบและกรรมการผู้จัดการทำแบบประเมินความเพียงพอของระบบการควบคุมภายในและมอบหมายให้
ผู้ตรวจสอบภายในอิสระซึ่งเป็นบุคคลภายนอกทำการสรุปแบบประเมินเพื่อแนะนำการปรับปรุงแก้ไขในสิ่งที่ควร

คณะกรรมการสนับสนุนการจัดทำคำอธิบายและการวิเคราะห์ของฝ่ายจัดการ (Management
Discussion and Analysis) เพื่อประกอบการเปิดเผยงบการเงินในทุกไตรมาส
เพื่อให้นักลงทุนได้รับทราบข้อมูลและเข้าใจการเปลี่ยนแปลงที่เกิดขึ้นกับฐานะทางการเงินและผลการดำเนินงานในแต่ละไตรมาสได้ดียิ่งขึ้น

คณะกรรมการตรวจสอบซึ่งประกอบด้วยกรรรมการอิสระ
ที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้รายงานประจำปี

      คณะกรรมการ บริษัท มีความเห็นว่าระบบควบคุมภายในโดยรวมของ บริษัท
อยู่ในระดับที่น่าพอใจ
และสามารถสร้างความเชื่อมั่นอย่างสมเหตุสมผลในงบการเงินรวมของ บริษัท ณ วันที่ 31 ธันวาคม
2562

(นายเมธา ตริลลิต)

ประธานกรรมการ

หลักปฏิบัติที่ 1.2 คณะกรรมการมุ่งสร้างคุณค่าให้กิจการยั่งยืน
กำกับดูแลกิจการให้นำไปสู่ผลดังต่อไปนี้
(1) สามารถแข่งขันได้ มีผลประกอบการที่ดีโดยคำนึงถึงผลกระทบระยะยาว
บริษัทสามารถบริหารจัดการจนได้รับรางวัล SET AWARDS
ประเภทผลดำเนินการดีเด่นและผลการดำเนินงานยอดเยี่ยมเสมอมา
(2) ประกอบธุรกิจอย่างมีจริยธรรม เคารพสิทธิและมีความรับผิดชอบต่อผู้ถือหุ้นและผู้มีส่วนได้เสีย
โดยคณะกรรมการ
ผู้บริหารประพฤติตนเป็นแบบอย่างที่ดีเพื่อเป็นบรรทัดฐานให้กับพนักงานทั่วไปโดยประพฤติปฏิบัติตนตามจรรยาบรรณธุรกิจและนโยบายบรรษัทภิบาลอย่างเคร่งครัด

จริยธรรมธุรกิจ

บริษัทออกข้อพึงปฏิบัติเกี่ยวกับจรรยาบรรณของคณะกรรมการ และพนักงาน ที่สอดคล้องกับกฎหมาย
ข้อบังคับต่างๆ ที่เกี่ยวข้อง เป็นลายลักษณ์อักษร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ ด้วยความซื่อสัตย์สุจริต รับผิดชอบต่อหน้าที่
และมีระเบียบวินัย อีกทั้งบริษัทจัดประชุมพนักงานอย่างสม่ำเสมอ

ผู้ที่สนใจสามารถศึกษาจรรยาบรรณของกรรมการและพนักงานได้จาก website
บริษัทhttp://www.patochemical.com/governance/ethics/

(3) เป็นประโยชน์ต่อสังคมและพัฒนาหรือลดผลกระทบด้านลบต่อสิ่งแวดล้อม
ตามรายงานความรับผิดชอบต่อสังคมเพื่อความยั่งยืน

(4) สามารถปรับตัวภายใต้ปัจจัยการเปลี่ยนแปลง

สังคมโลกได้พัฒนามาสู่ยุคโลกาภิวัตน์ หรือยุคไร้พรมแดนอันเป็นผลมาจากความก้าวหน้า
ด้านเทคโนโลยีสารสนเทศ ซึ่งผลกระทบต่อสังคมไทยทั้งด้านสังคม เศรษฐกิจ และการเมือง
บริษัทจำเป็นต้องปรับตัว เพื่อความอยู่รอดซึ่งได้ดำเนินมาตลอดช่วงเวลาอันยาวนาน
ซึ่งมีรูปแบบและวิธีการปรับตัวที่สะท้อนให้เห็นถึงนโยบายและวิธีการของคณะผู้บริหารที่มีวิสัยทัศน์กว้างไกล
เข้าใจสภาพความเป็นจริงสามารถดำเนินนโยบายที่รอบคอบเพื่อรักษาหรือเพิ่มส่วนแบ่งการตลาด
ซึ่งนำมาซึ่งผลประกอบการที่ดีขึ้น

หลักปฏิบัติ 1.3

คณะกรรมการมีหน้าที่ดูแลให้กรรมการทุกคนและผู้บริหารปฏิบัติหน้าที่ด้วยความรับผิดชอบระมัดระวัง
(Duty of Care) ซื่อสัตย์สุจริตต่อองค์กร (Duty of Loyalty)
และดูแลให้การดำเนินงานเป็นไปตามกฎหมาย ข้อบังคับ และมติที่ประชุมผู้ถือหุ้น

โดยคณะกรรมการบริษัทฯ ได้ปฏิบัติหน้าที่ด้วยความซื่อสัตย์สุจริต โปร่งใส รอบคอบ ระมัดระวัง
และเข้าใจถึงบทบาทหน้าที่ความรับผิดชอบที่อยู่บนพื้นฐานของกฎหมาย ข้อกำหนด กฎเกณฑ์
ข้อบังคับบริษัท มติที่ประชุมผู้ถือหุ้น บรรษัทภิบาล โดยพิจารณาตามกฎหมาย
กฎเกณฑ์ข้อบังคับที่เกี่ยวข้องเช่น พระราชบัญญัติหลักทรัพย์และตลาดหลักทรัพย์ พ.ศ. 2535
ในเรื่องการตัดสินใจด้วยความเชื่อโดยสุจริต
และสมเหตุสมผลว่าเป็นไปเพื่อประโยชน์สูงสุดของบริษัทเป็นสำคัญ
ไม่มีส่วนได้เสียไม่ว่าทางตรงหรือทางอ้อม และเป็นการตัดสินใจอยู่ในขอบเขตแห่งอำนาจ
ไม่มีการกระทำที่ขัดแย้งกับผลประโชน์ของบริษัท
และจัดให้มีการสอบทานการปฏิบัติตามนโยบายต่อต้านทุจริตคอร์รัปชันและคู่มือที่เกี่ยวเนื่องกัน
เพื่อให้ผู้ถือหุ้นและนักลงทุนเกิดความมั่นใจ

หลักปฏิบัติที่ 1.4
คณะกรรมการควรเข้าใจขอบเขตหน้าที่และความรับผิดชอบของคณะกรรมการและกำหนดขอบเขตการมอบหมายหน้าที่และความรับผิดชอบให้กรรมการู้จัดการใหญ่และฝ่ายจัดการอย่างชัดเจน
ตลอดจนติดตามดูแลให้กรรมการผู้จัดการใหญ่และฝ่ายจัดการปฏิบัติหน้าที่ตามที่ได้รับมอบหมาย
คณะกรรมการจัดทำกฎบัตรหรือนโยบายการกำกับดูแลกิจการที่ระบุหน้าที่และความรับผิดชอบของคณะกรรมการและมีการทบทวนกฎบัตรเป็นประจำอย่างน้อยปีละครั้งเพื่อให้สอดคล้องกับทิศทางขององค์กรดังนี้

อำนาจหน้าที่ของคณะกรรมการ

1.  ดูแลและจัดการให้การดำเนินการของบริษัทเป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

2.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนด

3.  รับผิดชอบในการกำหนดนโยบายและการกำกับดูแลให้มีระบบที่สนับสนุนการต่อต้านทุจริตคอร์รัปชัน
    ต่อต้านการละเมิดสิทธิมนุษยชน ที่มีประสิทธิภาพ เพื่อให้ฝ่ายบริหารตระหนักให้ความสำคัญ
    และปลูกฝังจนเป็นวัฒนธรรมองค์กร

4.  จัดให้มีการประชุมผู้ถือหุ้นเป็นการประชุมใหญ่สามัญประจำปี ภายในไม่เกิน 4 เดือน
    นับแต่วันปิดบัญชีสิ้นปีของบริษัท และจัดประชุมผู้ถือหุ้นเป็นการประชุมวิสามัญเมื่อมีความจำเป็น

5.  จัดประชุมคณะกรรมการบริษัททุกไตรมาสและในการประชุมต้องมีกรรมการไม่น้อยกว่ากึ่งหนึ่งของทั้งหมด
    การวินิจฉัยชี้ขาดของที่ประชุมให้ถือเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

6.  จัดให้มีทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
    เสนอต่อที่ประชุมผู้ถือหุ้น ในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุน
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนนำเสนอต่อที่ประชุมผู้ถือหุ้น

7.  มอบอำนาจดำเนินการให้กรรมการผู้จัดการ ในการดำเนินกิจการของบริษัท
    ตลอดจนมีอำนาจแต่งตั้งและถอดถอนพนักงานของบริษัท รวมทั้งกำหนดค่าตอบแทนในการทำงาน

8.  พิจารณาอนุมัติงบประมาณในการลงทุนและในการดำเนินกิจการของบริษัทประจำปี

9.  ให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงานและการกำกับดูแลการปฏิบัติงาน
    รวมทั้งควบคุมและบริหารความเสี่ยงในด้านต่างๆ รวมถึงความเสี่ยงด้านทุจริต คอร์รัปชัน
    การละเมิดสิทธิมนุษยชน

10. จัดให้มีการรายงานข้อมูลทางการเงิน ข้อมูล และข้อมูลทั่วไปที่สำคัญต่อผู้ถือหุ้น
    อย่างครบถ้วนถูกต้องและเพียงพอ และยืนยันการตรวจสอบรับรองข้อมูลที่รายงาน

11. ห้ามมิให้กรรมการ ประกอบกิจการ เข้าเป็นหุ้นส่วน หรือเข้าเป็นผู้บริหารสูงสุด
    ผู้ถือหุ้นในนิติบุคคลอื่นที่มีสภาพอย่างเดียวกัน และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

12. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือผู้ถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

13. คณะกรรมการที่มิได้เป็นฝ่ายบริหาร คณะกรรมการอิสระและผู้สอบบัญชี
    รวมถึงผู้ตรวจสอบภายในจัดประชุมระหว่างกันอย่างน้อยปีละ 1 ครั้ง
    โดยเปิดโอกาสให้ปรึกษาปัญหาต่างๆ อย่างอิสระและเหมาะสม
    และแจ้งผลการประชุมให้กับกรรมการผู้จัดการทราบหากต้องมีการปรับปรุงในส่วนของการบริหารจัดการ
    โดยกำหนดเป็นการประชุมครั้งที่ 1 ของปี
    และสามารถขอเพิ่มจำนวนครั้งตามความเหมาะสมโดยแจ้งเลขานุการบริษัท

อำนาจหน้าที่ของคณะกรรมการบริหาร

1.  กำหนดแนวทางกลยุทธ์และดำเนินงานบริษัทให้มีประสิทธิภาพและประสิทธิสูงสุด

2.  ประเมินและกลั่นกรองโครงการลงทุนและงบประมาณประจำปีเพื่อให้คณะกรรมการพิจารณาอนุมัติ

3.  ลงนามในเอกสารผูกพันบริษัทตามที่ได้รับมอบอำนาจจากคณะกรรมการ

4.  พิจารณาอนุมัติการทำสัญญาป้องกันความเสี่ยงด้านอัตราแลกเปลี่ยน
    การซื้อขายเงินตราระหว่างประเทศล่วงหน้า

5.  จัดสรรทรัพยากรและสรรหาบุคลากรที่มีศักยภาพเพื่อประโยชน์สูงสุดของบริษัท

6.  กำหนดให้มีระบบและให้การส่งเสริมนโยบายต่อต้านทุจริต คอร์รัปชัน
    การต่อต้านการละเมิดสิทธิมนุษยชน เพื่อการสื่อสารไปยังพนักงานและผู้เกี่ยวข้องทุกฝ่าย
    รวมทั้งทบทวนความเหมาะสมของระบบ มาตรการต่างๆ เพื่อให้สอดคล้องกับธุรกิจ ระเบียบ
    ข้องบังคับและข้อกำหนดของกฎหมาย

+-----------------------------------------------------------------------+
|   อำนาจหน้าที่ของกรรมการผู้จัดการ                                           |
|                   1.                                                  |
|   บริหารจัดการและควบคุมดูแลการดำเนินธุรกิจตามปกติของการดำเนินการตามวัตถุประสงค์   |
|   ข้อบังคับ นโยบาย ระเบียบ ข้อกำหนด คำสั่ง และมติที่ประชุมคณะกรรมการ และ/หรือ     |
|   มติที่ประชุมผู้ถือหุ้น                                                       |
|                                                                       |
|                   2. จัดทำและส่งมอบนโยบายทางธุรกิจ กลยุทธ์ทางธุรกิจ           |
|   รวมถึงแผนงาน งบประมาณ การระดมทุนเพื่อโครงการต่างๆ ต่อคณะกรรมการเพื่อขออนุมัติ  |
|   และรายงานความก้าวหน้าของแผนงาน                                        |
|                                                                       |
|   3. บังคับบัญชา สั่งการ บรรจุ แต่งตั้ง ปลดออก ให้ออก พิจารณาการลงโทษทางวินัย      |
|   พนักงานทุกระดับตามข้อกำหนดของบริษัท                                       |
|                    4. ลงนามในนิติกรรม สัญญา เอกสารคำสั่ง หรือหนังสือใดๆ       |
|   ที่ใช้ติดต่อกับหน่วยงานหรือ บุคคลอื่น                                          |
|   เพื่อให้การดำเนินงานของบริษัทสำเร็จลุล่วงในนามของบริษัท                        |
|                                                                       |
|   5. มีอำนาจมอบหมาย มอบอำนาจให้ผู้อื่นกระทำการ ปฏิบัติงานเป็นการเฉพาะแทนได้      |
|   ภายใต้ขอบเขตแห่งการมอบอำนาจ ตามระเบียบ ข้อกำหนด                         |
|   หรือคำสั่งที่คณะกรรมการกำหนดไว้                                           |
|                    6. อนุมัติการแต่งตั้งที่ปรึกษาด้านต่าง ๆ                      |
|   ที่จำเป็นต่อการดำเนินงานของโครงการ โดยผ่านคณะกรรมการ                      |
|                                                                       |
|   7.                                                                  |
|   เป็นผู้นำและปฏิบัติตนให้เป็นแบบอย่างตามหลักจริยธรรมและจรรยาบรรณทางธุรกิจของบริษัท  |
|   รวมถึงการปฏิบัติตนเป็นแบบอย่างตามนโยบายต่อต้านการทุจริตคอร์รัปชัน                |
|   การต่อต้านการละเมิดสิทธิมนุษยชน                                           |
|   8. ติดตามการปฏิบัติตามมาตรการต่อต้านคอร์รัปชัน การต่อต้านการละเมิดสิทธิมนุษยชน     |
|   จากหน่วยงานตรวจสอบภายใน                                              |
|   และร่วมรายงานผลการตรวจสอบต่อคณะกรรมการตรวจสอบและคณะกรรมการอย่างสม่ำเสมอ |
|                                                                       |
|   9. กรรมการผู้จัดการสามารถดำรงตำแหน่งกรรมการผู้จัดการบริษัทต่างๆได้ไม่เกิน 2      |
|   บริษัทเพื่อสามารถทุ่มเทเพื่อการบริหารงานได้อย่างมีประสิทธิภาพ                     |
|   อีกทั้งบริษัทนั้นต้องไม่ใช่คู่แข่งทางธุรกิจ                                        |
+-----------------------------------------------------------------------+

อำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการของบริษัทดังต่อไปนี้

(1) สอบทานให้บริษัทมีการรายงานทางการเงินอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (Internal control)
และระบบการตรวจสอบภายใน (Internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้งโยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน
ทั้งนี้รวมถึงความเหมาะสมและเพียงพอต่อต่อความเสี่ยงด้านทุจริตคอร์รัปชันที่อาจเกิดขึ้น
(3)
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้ง รวมถึงมีอำนาจถอดถอน
บุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว

(5) เข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

(6) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

(7) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(7.1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(7.2) ความเห็นเกี่ยวกับความเพียงพอของระบบควบคุมภายในของบริษัท รวมถึง
เสนอคณะกรรมการบริษัทในการแต่งตั้ง ถอดถอนหัวหน้าผู้ตรวจสอบภายใน

(7.3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(7.4) ความเห็นเกี่ยวกับความเหมาะสมของผู้สอบบัญชี

(7.5) ความเห็นเกี่ยวกับรายการที่อาจมีความขัดแย้งทางผลประโยชน์

(7.6) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(7.7)
ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(Charter)

(7.8)
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

(8)
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

หลักปฎิบัติที่ 2

กำหนดวัตถุประสงค์และเป้าหมายหลักของกิจการที่เป็นไปเพื่อความยั่งยืน

หลักปฏิบัติ 2.1
คณะกรรมการดูแลให้วัตถุประสงค์และเป้าหมายหลักของกิจการเป็นไปเพื่อความยั่งยืนโดยเป็นวัตถุประสงค์และเป้าหมายที่สอดคล้องกับการสร้างคุณค่าให้กิจการและลูกค้าและสังคมโดยรวมดังนี้
ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้อย่างมีประสิทธิภาพ ด้วยความซื่อสัตย์ สุจริต ยุติธรรม มีความรับผิดชอบ มีความคิดสร้างสรรค์ และสามารถในการทำงานเป็นทีม คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้ โดยมีการพิจารณาทบทวนและอนุมัติวิสัยทัศน์ ภารกิจ และกลยุทธ์ของบริษัททุกต้นปีเพื่อสามารถก้าวทันการเปลี่ยนแปลง ศึกษาความเสี่ยงในหลายๆด้าน เพื่อวิเคราะห์ผลกระทบและมีกลไกที่จะดูแลการตัดสินใจและการดำเนินงานต่าง ๆ ของทุกคนในองค์กรเป็นไปในทิศทางเดียวกัน เพื่อให้ธุรกิจปรับตัว เติบโต และสร้างคุณค่าให้แก่กิจการควบคู่ไปกับผู้มีส่วนได้ส่วนเสียทุกภาคส่วนและสังคมโดยคำนึงถึงหลักการสิทธิมนุษยชน

วัตถุประสงค์
1. เป็นผู้ผลิตและจำหน่ายเคมีเกษตรป้องกันและกำจัดศัตรูพืชที่มีประสิทธิภาพ
ราคายุติธรรมเพื่อช่วยเหลือเกษตรกรไทย
2. สร้างความมั่นคงของผลประกอบการบริษัทโดยไม่ละทิ้งงานเพื่อสังคมและรักษาสิ่งแวดล้อม

3.
เป็นองค์ประกอบนำพาประเทศไทยสู่เป้าหมายผู้ส่งออกผลิตผลทางการเกษตรที่มีคุณภาพและเพียงพอต่อการบริโภคของประชากรในลำดับต้นของโลก
4. ดำเนินงานภายใต้หลักการต่อต้านทุจริตคอร์รัปชัน และต่อต้านการละเมิดสิทธิมนุษยชน

หลักปฏิบัติ 2.2
คณะกรรมการกำกับดูแลให้มั่นใจว่า วัตถุประสงค์และเป้าหมาย ตลอดจนกลยุทธ์ในระยะปานกลาง
และ/หรือประจำปีของกิจการสอดคล้องกับการบรรลุวัตถุประสงค์และเป้าหมายหลักของกิจการโดยมีการนำนวัตกรรมและเทคโนโลยีมาใช้อย่างเมาะสมและปลอดภัย

บริษัทจัดทำกลยุทธ์และแผนประจำปีให้สอดคล้องกับเป้าหมายระยะยาวดังนี้

-   เป็นบริษัทผู้ผลิตและจัดจำหน่ายผลิตภัณฑ์เคมีเกษตรที่มีคุณภาพในระดับสากล
    มีการนำนวัตกรรมและเทคโนโลยีมาใช้อย่างเหมาะสม ปลอดภัยต่อสิ่งแวดล้อมและผู้บริโภค
    จำหน่ายในราคายุติธรรม

-   รักษาความเป็นผู้ผลิตและผู้จัดจำหน่ายผลิตภัณฑ์เคมีเกษตรชั้นนำในนาข้าว
    และกระจายความเสี่ยงของธุรกิจโดยการเพิ่มความหลากหลายและส่วนแบ่งการตลาดของผลิตภัณฑ์เคมีเกษตรไปยังพืชไร่
    ไม้ผล ไม้ประดับ และผัก

-   มีอัตราการเติบโตของรายได้ไม่ต่ำกว่า 8% ต่อปี และมีอัตราการปันผล (dividend yield)
    สูงกว่า ค่าเฉลี่ยโดยรวมของบริษัทจดทะเบียนในตลาดหลักทรัพย์ทุกปี

-   มีเป้าหมายยอดขายทะลุ 1,000 ล้าน ภายในปี 2566

หลักปฎิบัติที 3

เสริมสร้างคณะกรรมการที่มีประสิทธิผล

หลักปฎิบัติ 3.1 คณะกรรมการรับผิดชอบในการกำหนดและทบทวนโครงสร้างคณะกรรมการ
ทั้งในเรื่องขนาดขององค์ประกอบ สัดส่วนกรรมการอิสระ
ที่เหมาะสมและจำเป็นต่อการนำพาองค์กรสู่วัตถุประสงค์และเป้าหมายหลักที่กำหนดไว้
โดยคณะกรรมการประกอบด้วยกรรมการที่มีคุณสมบัติหลากหลายในด้านทักษะ ประสบการณ์
ความสามารถเฉพาะด้าน ตลอดจนเพศและอายุที่จำเป็นต่อการบรรลุเป้าหมายขององค์กร
กรรมการที่มิได้เป็นผู้บริหารอย่างน้อย 1 คนมีประสบการณ์ในธุรกิจ

คณะกรรมการของบริษัท จำนวน 12 ท่าน ณ วันที่ 31 ธันวาคม 2562 ดังนี้

  -------------------- ---------------------------------------------------------- -----------------------
  ชื่อ                   ตำแหน่ง                                                     ดำรงตำแหน่งตามวาระตั้งแต่

  1. นายเมธา ตริลลิต     ประธานกรรมการ                                              24 เมษายน 2561

  2. ดร.วิวัฒน์ ตริลลิต     กรรมการผู้จัดการ                                              25 เมษายน 2560
                       ประธานกรรมการบริหารความเสี่ยง                                 

  3. นางวันทนา พจนาลัย   กรรมการ                                                    24 เมษายน 2561

  4. นายเชาว์วุธ พจนาลัย  กรรมการ                                                    24 เมษายน 2561

  5. นายสุวิทย์           กรรมการ                                                    24 เมษายน 2561
  เวสารัชเวศย์                                                                      

  6. นายสุรชัย เชิงวิวัฒน์กิจ กรรมการ                                                    25 เมษายน 2560

  7. นางสาวรัชนี ตริลลิต   กรรมการ                                                    25 เมษายน 2560

  8. นายสหาย           กรรมการอิสระ                                                23 เมษายน 2562
  ทรัพย์สุนทรกุล                                                                      

  9. Mr. Chang Cheng   กรรมการอิสระ                                                23 เมษายน 2562
  Ming                                                                            

  10. นายเลิศชัย ลีลายนกุล กรรมการอิสระ/ประธานคณะกรรมการตรวจสอบ/กรรมการบริหารความเสี่ยง   23 เมษายน 2562

  11. นายชัยวัฒน์         กรรมการอิสระ/คณะกรรมการตรวจสอบ/กรรมการบริหารความเสี่ยง         23 เมษายน 2562
  จันทรศรีวงศ์                                                                       

  12. ดร.จงรัก ปรีชานนท์  กรรมการอิสระ/คณะกรรมการตรวจสอบ/กรรมการบริหารความเสี่ยง         23 เมษายน 2562
  -------------------- ---------------------------------------------------------- -----------------------

กรรมการผู้มีอำนาจลงนามผูกพันบริษัท ตามหนังสือรับรองการจดทะเบียนนิติบุคคล
กรรมการผู้มีอำนาจลงนามผูกพันบริษัทประกอบด้วย นายเมธา ตริลลิต หรือ ดร.วิวัฒน์ ตริลลิต
ลงนามร่วมกับ นางวันทนา พจนาลัย หรือ นาย สุวิทย์ เวสารัชเวศย์
มีอำนาจลงนามผูกพันบริษัทพร้อมประทับตราบริษัทเป็นสำคัญ

- นายเลิศชัย ลีลายนกุล ประธานคณะกรรมการตรวจสอบ
มีความรู้และประสบการณ์ทางด้านบัญชีที่จะสอบทานความน่าเชื่อถือของงบการเงิน

คณะผู้บริหารของบริษัท จำนวน 6 ท่าน ณ วันที่ 31 ธันวาคม 2562 ดังนี้

  ------------------------- ---------------------------------------------------
  ชื่อ                        ตำแหน่ง

  1. นายเมธา ตริลลิต          กรรมการผู้อำนวยการ/รักษาการผู้จัดการโรงงาน

  2. ดร.วิวัฒน์ ตริลลิต          กรรมการผู้จัดการ
                            ประธานคณะกรรมการบริหารความเสี่ยง

  3. นายวิสุทธิ์ วานิชย์เจริญการ   ผู้บริหารสูงสุดฝ่ายการเงินและบัญชี/กรรมการบริหารความเสี่ยง

  4. นายสายันต์ วันอารีย์        ผู้จัดการฝ่ายการตลาด/รักษาการผู้จัดการฝ่ายวิจัยและพัฒนาผลิตภัณฑ์ /
                            กรรมการบริหารความเสี่ยง

  5. นายวงศ์ตะวัน ดัชนี         ผู้จัดการฝ่ายผลิตภัณฑ์อาวุโส-ธุรกิจแบ่งบรรจุ

  6. นางปาริชาติ มนูทัศน์        ผู้จัดการสำนักงาน/เลขานุการบริษัท/
                            กรรมการบริหารความเสี่ยง/นักลงทุนสัมพันธ์
  ------------------------- ---------------------------------------------------

หลักปฎิบัติ 3.2

คณะกรรมการเลือกบุคคลที่เหมาะสมเป็นประธานกรรมการ
และดูแลให้มั่นใจว่าองค์ประกอบและการดำเนินงานของคณะกรรมการเอื้ออาทรต่อการใช้ดุลพินิจในการตัดสินใจอย่างมีอิสระ

ประธานกรรมการมาจากกลุ่มผู้ถือหุ้นรายใหญ่ซึ่งถือหุ้นร้อยละ 35.19 ของหุ้นทั้งหมด
เป็นผู้ที่อยู่ในวงการธุรกิจนี้มาอย่างยาวนานจึงมีประสบการณ์ที่ทรงคุณค่าต่อกิจการ

ประธานกรรมการและกรรมการผู้จัดการมิได้เป็นบุคคลเดียวกัน แต่มาจากครอบครัวเดียวกัน
การบริหารงานต้องดำเนินการภายใต้การอนุมัติเห็นชอบจากคณะกรรมการซึ่งประกอบด้วยตัวแทนผู้ถือหุ้นรายใหญ่กลุ่มต่างๆ
รวมถึงกรรมการตรวจสอบเพื่อช่วยในการสอบทานถ่วงดุลอำนาจ
และมีการแต่งตั้งประธานกรรมการตรวจสอบที่เป็นกรรมการอิสระร่วมพิจารณากำหนดวาระการประชุมคณะกรรมการ
อำนาจหน้าที่ของประธานกรรมการ

       1. เป็นประธานในที่ประชุมคณะกรรมการ
และควบคุมการประชุมดังกล่าวให้เป็นไปด้วยความเรียบร้อย
        2. ควบคุมดูแลกำกับ ติดตาม
และมั่นใจได้ว่าการปฏิบัติหน้าที่ของคณะกรรมการเป็นไปอย่างมีประสิทธิภาพ
บรรลุวัตถุประสงค์และเป้าหมายหลักขององค์กร

3.
ดูแลให้มั่นใจว่ากรรมการทุกคนมีส่วนร่วมในการส่งเสริมให้เกิดวัฒนธรรมองค์กรที่มีจริยธรรมและการกำกับดูแลกิจการที่ดี

4.
กำหนดวาระการประชุมคณะกรรมการโดยหารือร่วมกับกรรมการผู้จัดการและมีมาตรการดูแลให้เรื่องสำคัญถูกบรรจุในวาระการประชุม
5.
จัดสรรเวลาไว้อย่างเพียงพอที่ผ่ายจัดการจะเสนอเรื่องและมากพอที่กรรมการจะอภิปรายประเด็นสำคัญ
ส่งเสริมให้กรรมการมีการใช้ดุลพินิจที่รอบคอบและให้ความเห็นอย่างเป็นอิสระ
6. สร้างเสริมความสัมพันธ์อันดีระหว่างกรรมการที่เป็นผู้บริหารและกรรมการที่ไม่ได้เป็นผู้บริหาร
ระหว่างกรรมการและฝ่ายบริหาร
7. ลงนามในเอกสาร โดยเป็นไปตามข้อบังคับ ข้อกำหนดของบริษัท

        8. ดำเนินการอื่นๆ ตามที่คณะกรรมการมอบหมายให้ภายใต้กฎหมาย ข้อบังคับ
ระเบียบของบริษัท และ/หรือ มติการประชุมคณะกรรมการ มติการประชุมผู้ถือหุ้น

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 12 ท่าน ประกอบด้วย

กรรมการที่เป็นผู้บริหาร 2 ท่านคือ

-   นายเมธา ตริลลิต

-   ดร.วิวัฒน์ ตริลลิต

กรรมการที่ไม่ได้เป็นผู้บริหาร 7 ท่านคือ

-   นางวันทนา พจนาลัย

-   นายสุวิทย์ เวสารัชเวศย์

-   นายเชาว์วุธ พจนาลัย

-   นายสุรชัย เชิงวิวัฒน์กิจ

-   นางสาวรัชนี ตริลลิต

-   นายสหาย ทรัพย์สุนทรกุล (กรรมการอิสระ)

-   Mr. Chang Cheng Ming (กรรมการอิสระ)

  กรรมการตรวจสอบซึ่งเป็นกรรมการอิสระ 3 ท่านคือ

-   นายเลิศชัย ลีลายนกุล
    เป็นกรรมการตรวจสอบที่มีความรู้และประสบการณ์ในการสอบทานงบการเงินของบริษัท

-   นายชัยวัฒน์ จันทร์ศรีวงศ์

-   ดร.จงรัก ปรีชานนท์

บริษัทยังมิสามารถกำหนดการดำรงตำแหน่งของกรรมการอิสระให้ดำรงตำแหน่งต่อเนื่องให้ไม่เกิน 9
ปีได้เนื่องจากวงการเคมีเกษตรต้องการผู้ที่เข้าใจธุรกิจของบริษัทซึ่งค่อนข้างซับซ้อน
เนื่องจากบริษัทเป็นผู้ผลิตเคมีเกษตรที่มีหลากหลายรูปแบบ เพื่อขายตามฤดูกาล
สำหรับพืชผลหลากหลายชนิด วัตถุดิบสารตั้งต้นเป็นวัตถุอันตรายที่ต้องขึ้นทะเบียนผลิต นำเข้าและขาย
ทั้งจากกรมวิชาการเกษตร กรมปศุสัตว์ คณะกรรมการอาหารและยา

นอกจากนี้ธุรกิจเคมีเกษตรถูกมองจากสังคมทั่วไปว่าเป็นผู้ทำลายสิ่งแวดล้อม ทำร้ายเกษตรกร
แต่ในความเป็นจริง เคมีเกษตรหากเปรียบเทียบแล้วคือยารักษาโรคให้กับพืช
ทำหน้าที่เหมือนยาที่รักษามนุษย์ให้พ้นจากโรคภัยไข้เจ็บต่างๆ ที่คุกคามชีวิตซึ่งยาคือสารเคมีเช่นกัน
การใช้ยากับคนหากใช้ผิดวิธีและใช้เกินจำเป็นก็เกิดโทษ เช่นเดียวกันกับเคมีเกษตร
แต่หากใช้ตามวิธีการ ปริมาณที่ถูกต้อง ถูกกับพืชและโรค
และตรงตามระยะเวลาในการใช้ก็จะช่วยปกป้องอารักขาดูแลพืชจากการถูกคุมคามโดยแมลง โรคพืช
และเพิ่มผลผลิตที่มีคุณภาพให้กับเกษตรกรในที่สุด อีกทั้งไม่ทิ้งสารตกค้างทำลายสิ่งแวดล้อม
ดังนั้นกรรมการอิสระสำหรับบริษัทนอกจากจะต้องเข้าใจธุรกิจแล้วต้องเป็นผู้ที่มีทัศนคติเชิงบวกกับธุรกิจเคมีเกษตร
อย่างไรก็ตามแม้คณะกรรมการอิสระจะดำรงตำแหน่งมาต่อเนื่องมานาน
แต่มั่นคงในความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้นโดยรวม

คณะกรรมการดูแลให้มีการเปิดเผยบทบาทและหน้าที่ของคณะกรรมการและคณะกรรมการชุดย่อยตามหลักปฏิบัติที่
1.4
และแจ้งจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมาในหลักปฏิบัติที่
3.5

หลักปฎิบัติ 3.3

คณะกรรมการกำกับดูแลให้การสรรหาและคัดเลือกกรรมการมีกระบวนการที่โปร่งใสและชัดเจนเพื่อให้ได้คณะกรรมการที่มีคุณสมบัติสอดคล้องกับองค์ประกอบที่กำหนดไว้

การสรรหากรรมการ

-   กรรมการบริษัทมิได้ผ่านการคัดเลือกจากคณะกรรมการสรรหา
    แต่คณะกรรมการหรือผู้ถือหุ้นที่ถือหุ้นเกินกว่าร้อยละ5 เป็นผู้เสนอชื่อ
    โดยผ่านขั้นตอนการพิจารณากลั่นกรองจากคณะกรรมการร่วมกัน
    ทั้งนี้คณะกรรมการควรมีที่มาจากหลากหลายอาชีพ สาขา ความรู้ อายุ เพศ ประสบการณ์
    เพื่อสามารถนำความรู้ต่างๆ ช่วยพัฒนาองค์กร
    เป็นผู้ที่มีความมุ่งมั่นต่อการต่อต้านทุจริตคอร์รัปชัน
    ต่อต้านการละเมิดสิทธิมนุษยชนจากนั้นนำเสนอรายชื่อต่อผู้ถือหุ้นพิจารณาแต่งตั้งในการประชุมผู้ถือหุ้นประจำปี

-   ผู้ถือหุ้นรายเดียวหรือหลายรายรวมจำนวนหุ้นกันไม่ต่ำกว่าร้อยละ 5
    สามารถเข้าชื่อเสนอชื่อบุคคลที่มีคุณสมบัติเหมาะสมเพื่อเข้ารับการพิจารณาเลือกตั้งเป็นกรรมการบริษัท
    เป็นการล่วงหน้า
    แก่คณะกรรมการบริษัทเพื่อนำเสนอต่อผู้ถือหุ้นในการประชุมสามัญผู้ถือหุ้นประจำปี
    ปัจจุบันมีกรรมการที่มาจากกลุ่มผู้ถือหุ้นรายใหญ่รวมกัน 7 ท่าน

-   บริษัทมีคณะกรรมการของบริษัทไม่ต่ำกว่า 5 คน
    และคณะกรรมการไม่ต่ำกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ให้ที่ประชุมผู้ถือหุ้นเลือกตั้งคณะกรรมการมีหลักเกณฑ์ และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียว หรือหลาย
บุคคลเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

- บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากัน
เกินกว่าจำนวนกรรมการที่พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การถอดถอนกรรมการ

-   ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังต่อๆไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

    (1) ตาย

    (2) ลาออก

    (3) ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ บริษัทมหาชนจำกัด
    พ.ศ. 2535

    (4)
    ที่ประชุมผู้ถือหุ้นลงมติให้ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    (5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการ เลือกผู้ถือหุ้นคนหนึ่งซึ่งมีคุณสมบัติ และไม่มีลักษณะต้องห้าม ตามมาตรา 68
    แห่งพระราชบัญญัติบริษัทมหาชนจำกัด พ.ศ. 2535
    เข้าเป็นกรรมการแทนในการประชุมคณะกรรมการคราวถัดไป เว้นแต่
    วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

หลักปฎิบัติ 3.4

ในการเสนอค่าตอบแทนคณะกรรมการให้ผู้ถือหุ้นอนุมัติ
คณะกรรมการควรพิจารณาให้โครงสร้างและอัตราค่าตอบแทนมีความเหมาะสมกับความรับผิดชอบและจูงใจให้คณะกรรมการนำพาองค์กรให้ดำเนินงานตามเป้าหมายทั้งสั้นและระยะยาว

- ค่าตอบแทนกรรมการ : บริษัทมิได้จัดให้มีคณะอนุกรรมการค่าตอบแทน
แต่ผ่านการพิจารณาจากคณะกรรมการเอง และขออนุมัติจากที่ประชุมผู้ถือหุ้นในปี 2562 ดังนี้

ค่าตอบแทนที่เป็นตัวเงิน

คณะกรรมการ จำนวน 12 ท่าน ได้รับเฉพาะเบี้ยประชุมครั้งละ 10,000 บาท

ประธานคณะกรรมการตรวจสอบ ค่าตอบแทนเดือนละ 32,000 บาท รวม 384,000 บาท

คณะกรรมการตรวจสอบ/กรรมการอิสระ ค่าตอบแทนเดือนละ 13,000 บาท รวมท่านละ 156,000
บาท

คณะกรรมการตรวจสอบได้รับเบี้ยประชุมครั้งละ 5,000 บาท

กรรมการผู้มีอำนาจลงนามเฉพาะนางวันทนา พจนาลัย ค่าตอบแทนเดือนละ 19,000 บาท รวม
228,000 บาท

รวมเป็นค่าตอบแทนทั้งสิ้นสำหรับคณะกรรมการ 12 ท่าน ในปี 2562 จำนวน 1,565,000 บาท
ดังนี้

  --------------------- ---------------------------------------------------------- ----------------------
  ชื่อ                    ตำแหน่ง                                                     ค่าตอบแทนปี 2562

  1. นายเมธา ตริลลิต      ประธานกรรมการ                                              40,000 บาท

  2. ดร.วิวัฒน์ ตริลลิต      กรรมการผู้จัดการ/ประธานคณะกรรมการบริหารความเสี่ยง                40,000 บาท

  3. นางวันทนา พจนาลัย    กรรมการ                                                    268,000 บาท

  4. นายเชาว์วุธ พจนาลัย   กรรมการ                                                    40,000 บาท

  5. นายสุวิทย์ เวสารัชเวศย์ กรรมการ                                                    40,000 บาท

  6. นายสุรชัย เชิงวิวัฒน์กิจ  กรรมการ                                                    30,000 บาท

  7. นางสาวรัชนี ตริลลิต    กรรมการ                                                    40,000 บาท

  8. นายสหาย ทรัพย์สุนทรกุล กรรมการอิสระ                                                196,000 บาท

  9. Mr. Chang Cheng    กรรมการอิสระ                                                40,000 บาท
  Ming                                                                             

  10. นายเลิศชัย ลีลายนกุล  กรรมการอิสระ/ประธานคณะกรรมการตรวจสอบ/กรรมการบริหารความเสี่ยง   444,000 บาท

  11. นายชัยวัฒน์          กรรมการอิสระ/คณะกรรมการตรวจสอบ/กรรมการบริหารความเสี่ยง         216,000 บาท
  จันทรศรีวงศ์                                                                        

  12. ดร.จงรัก ปรีชานนท์   กรรมการอิสระ/คณะกรรมการตรวจสอบ/กรรมการบริหารความเสี่ยง/        211,000 บาท
  --------------------- ---------------------------------------------------------- ----------------------

หลักปฎิบัติ 3.5

คณะกรรมการควรกำกับดูแลให้กรรมการทุกคนมีความผิดชอบในการปฎิบัติหน้าที่และจัดสรรเวลาอย่างเพียงพอ

เพื่อความคล่องตัวและความทุ่มเทกับหน้าที่ความรับผิดชอบ
คณะกรรมการมีนโบยายกำหนดจำนวนบริษัทจดทะเบียนที่กรรมการแต่ละท่านจะไปดำรงตำแหน่งได้ไม่เกิน
5 บริษัท ยกเว้นกรรมการผู้จัดการ
เพื่อให้สามารถอุทิศเวลาในการปฏิบัติได้อย่างเต็มที่และมีประสิทธิภาพ
คณะกรรมการจึงมีนโยบายและกำหนดวิธีปฏิบัติในการไปดำรงตำแหน่งใดๆ
ที่บริษัทอื่นของกรรมการผู้จัดการ เพื่อให้เป็นไปตามหลักกำกับดูแลกิจการที่ดี
โดยให้กรรมการผู้จัดการมีหน้าที่รายงานเปิดเผยข้อมูลเกี่ยวกับชื่อบริษัท ประเภทธุรกิจ
และการดำรงตำแหน่งให้กรรมการพิจารณาอนุมัติก่อนเข้ารับตำแหน่งล่วงหน้าอย่างน้อย 3 เดือน
ทั้งนี้กรรมการผู้จัดการไม่สามารถดำรงตำแหน่งกรรมการในบริษัทจดทะเบียนมากกว่า 2 บริษัท
ไม่นับรวมบริษัทย่อย บริษัทในเครือ
ซึ่งมีความจำเป็นต้องเข้าไปกำกับดูแลการบริหารเพื่อรักษาผลประโยชน์ของบริษัท
คณะกรรมการมีนโยบายห้ามกรรมการดำรงตำแหน่งกรรมการหรือผู้บริหาร
หรือมีส่วนได้เสียไม่ว่าทางตรงหรือทางอ้อมในกิจการที่อาจมีความขัดแย้ง
หรือสามารถใช้โอกาสหรือข้อมูลของบริษัทเพื่อประโยชน์ของตน
บริษัทมั่นใจว่ามีมาตรการเพียงพอและจะแจ้งให้ผู้ถือหุ้นทราบตามความเหมาะสม
คณะกรรมการจัดให้มีระบบการรายงานการดำรงตำแหน่งอื่นของกรรมการและเปิดเผยเป็นที่ให้ทราบโดยรายงานต่อเลขานุการบริษัท
เพื่อรายงานต่อคณะกรรมการพิจารณาต่อไป
ปัจจุบัน กรรมการ กรรมการผู้จัดการของบริษัทมิได้ไปดำรงตำแหน่งกรรมการบริษัทจดทะเบียนอื่นๆ
กรรมการแต่ละคนควรเข้าร่วมประชุมไม่น้อยกว่าร้อยละ 75
ของจำนวนการประชุมคณะกรรมการทั้งหมดที่จัดให้มีในรอบปีดังนี้

+---------------------+------------+------------+----------+-----------+
| รายชื่อ               | การประชุมว  | การปร      | กา       | ประชุมสามัญ |
|                     | าระปรกติของ | ะชุมคณะกรรม | รประชุมคณ | ผู้ถือหุ้น     |
|                     | คณะกรรมการ | การตรวจสอบ | ะกรรมการ |           |
|                     |            |            | ความเสี่ยง |           |
+---------------------+------------+------------+----------+-----------+
| 1.นายเมธา ตริลลิต     | 4/4        | -          | -        | 1/1       |
|                     |            |            |          |           |
| 2.ดร.วิวัฒน์ ตริลลิต     | 4/4        | -          | 1/1      | 1/1       |
|                     |            |            |          |           |
| 3.นางวันทนา พจนาลัย   | 4/4        | -          | -        | 1/1       |
|                     |            |            |          |           |
| 4.นายเชาว์วุธ พจนาลัย  | 4/4        | -          | -        | 0 /1      |
|                     |            |            |          |           |
| 5.นายสุวิทย์           | 4/4        | -          | -        | 1/1       |
| เวสารัชเวศย์          |            |            |          |           |
|                     | 3/4        | -          | -        | 1/1       |
| 6.นายสุรชัย เชิงวิวัฒน์กิจ |            |            |          |           |
|                     | 4/4        | -          | -        | 1/1       |
| 7.นางสาวรัชนี ตริลลิต   |            |            |          |           |
|                     | 4/4        | 4/4        | 1/1      | 1/1       |
| 8. นายเลิศชัย ลีลายนกุล |            |            |          |           |
|                     | 4/4        | 4/4        | 1/1      | 1/1       |
| 9. นายชัยวัฒน์         |            |            |          |           |
| จันทรศรีวงศ์           | 4/4        | 3/4        | 1/1      | 1/1       |
|                     |            |            | -        |           |
| 10. ดร.จงรัก ปรีชานนท์ | 4/4        | -          |          | 0/1       |
|                     |            |            | -        |           |
| 11. นายสหาย         | 4/4        | -          |          | 1/1       |
| ทรัพย์สุนทรกุล          |            |            |          |           |
|                     |            |            |          |           |
| 12. Mr. Cheng Ming  |            |            |          |           |
| Chang               |            |            |          |           |
+---------------------+------------+------------+----------+-----------+

หลักปฏิบัติ 3.6
คณะกรรมการควรกำกับดูแลให้มีกรอบและกลไกการกำกับดูแลนโยบายและการดำเนินงานของบริษัทย่อยและกิจการอื่นที่บริษัทไปลงทุนอย่างมีนัยสำคัญ
ในระดับที่เหมาะสมกับกิจการแต่ละแห่งรวมทั้งบริษัทย่อยและกิจการอื่นที่บริษัทไปลงทุนมีความเข้าใจถูกต้องตรงกันด้วย

การกำกับดูแลการดำเนินงานของบริษัทย่อย

เนื่องจากบริษัท พาโตเคมีอุตสาหกรรมจำกัด (มหาชน) ถือหุ้น 99.99% ในบริษัทย่อยคือ บริษัท
พาโต ครอปแคร์ จำกัด กรรมการ ผู้บริหาร
เป็นชุดเดียวกันทั้งหมดจึงใช้หลักการเดียวกันในการบริหารจัดการใน ทุกระเบียบปฏิบัติ ข้อกำหนด
ขอบเขตหน้าที่ นโยบายและความรับผิดชอบ
โดยบริษัทย่อยใช้บริการของผู้สอบบัญชีรายเดียวกับบริษัทพาโตเคมีอุตสาหกรรม จำกัด (มหาชน)

หลักปฎิบัติ 3.7

คณะกรรมการควรจัดให้มีการประเมินผลการปฎิบัติหน้าที่ประจำปีของคณะกรรมการ
คณะกรรมการชุดย่อย
และกรรมการรายบุคคลโดยผลประเมินควรถูกนำไปใช้สำหรับการพัฒนาการปฎิบัติหน้าที่ต่อไปด้วย

การประเมินตนเองของคณะกรรมการ

คณะกรรมการบริษัทได้มีการประเมินผลงานของตนเองแบบทั้งคณะและรายบุคคลปีละ 1 ครั้ง
เพื่อทบทวนการทำงานกำกับดูแลอย่างเพียงพอ และมีประสิทธิภาพ
และใช้เป็นข้อมูลเพื่อสนับสนุนการทำงานของฝ่ายบริหารนำไปปรับปรุงแก้ไขตามความเหมาะสม
บริษัทใช้แบบประเมินตนเองของคณะกรรมการรายคณะ (แบบย่อ)
แบบประเมินตนเองของคณะกรรมการชุดย่อยแบบรายคณะ
และแบบประเมินตนเองของคณะกรรมการรายบุคคล โดยใช้แนวทางของตลาดหลักทรัพย์มาปรับปรุง
มีเกณฑ์การประเมินผลคิดเป็นร้อยละจากคะแนนเต็มดังนี้
มากกว่าร้อยละ 90 = ดีเยี่ยม มากกว่าร้อยละ 80 = ดีมาก มากว่าร้อยละ 70 = ดี
ร้อยละ 50 = พอใช้ ต่ำกว่าร้อยละ 50 = ควรปรับปรุง
เพื่อใช้เป็นกรอบในการตรวจสอบการปฏิบัติงานในหน้าที่ของคณะกรรมการบริษัทฯ
ว่าได้ดําเนินการตามนโยบาย การกํากับดูแลกิจการที่ได้อนุมัติ ไว้และ/หรือตามแนวปฏิบัติ ที่ดี
(Good Practices) เพื่อปรับปรุงการปฏิบัติ งานของ
คณะกรรมการบริษัทให้สอดคล้องกับแนวนโยบายที่กําหนดไว้
และเพื่อทบทวนปัญหาและอุปสรรคที่เกิดขึ้นในรอบปีที่ผ่านมา
กระบวนการประเมินผลงานของคณะกรรมการทั้งคณะ / คณะกรรมการชุดย่อยรายบุคคล มีดังนี้

1) คณะกรรมการบริษัท เป็นผู้อนุมัติ และทบทวนแบบประเมินผลเพื่อให้เกิดความถูกต้อง ครบถ้วน
และเป็นไป ตามหลักเกณฑ์ที่หน่วยงานกํากับดูแล และกําหนด

2) เลขานุการบริษัท จัดส่งแบบประเมินตนเองของคณะกรรมการให้กรรมการบริษัทและรับคืน

3) เลขานุการบริษัท
เป็นผู้สรุปและวิเคราะห์ผลการประเมินประสิทธิภาพการดําเนินงานของคณะกรรมการ
บริษัทและรายงานผลการวิ เคราะห์จากการประเมินให้คณะกรรมการบริษัทรับทราบ
และนำผลวิเคราะห์และความเห็นเพิ่มเติมจากคณะกรรมการบริษัทจัดทําแผนเพื่อดําเนินการปรับปรุง

หลักเกณฑ์ที่ใช้ในการประเมินผลงานของคณะกรรมการทั้งคณะ / คณะกรรมการชุดย่อยรายบุคคล /
รายบุคคล ครอบคลุมเนื้อหาดังนี้

  ---------------------------------- ----------------- ----------------- ---------
  หัวข้อการประเมิน                      คณะกรรมการทั้งคณะ   คณะกรรมการชุดย่อย   รายบุคคล

  โครงสร้างและคุณสมบัติของกรรมการ                                   

  การประชุมของคณะกรรมการ                                         

  บทบาท/หน้าที่/ความรับผิดชอบของกรรมการ                              

  ความสัมพันธ์กับฝ่ายบริหาร                                              

  การพัฒนาตนเอง                                                     
  ---------------------------------- ----------------- ----------------- ---------

เลขานุการบริษัทจัดเก็บแบบประเมินเพื่อวิเคราะห์และแจ้งผลต่อคณะกรรมการ พบว่าในปี 2562
ผลการประเมินสูงกว่าร้อยละ 80 ทุกรูปแบบ ซึ่งถือว่าอยู่ในเกณฑ์ดีมาก

หลักปฎิบัติ 3.8

คณะกรรมการควรกำกับดูแลให้คณะกรรมการและกรรมการแต่ละคนมีความรู้ความเข้าใจเกี่ยวกับบทบาทหน้าที่
ลักษณะการประกอบธุรกิจ
และกฏหมายที่เกี่ยวข้องกับการประกอบธุรกิจตลอดจนสนับสนุนให้กรรมการทุกคนได้รับการสร้างเสริมทักษะและความรู้สำหรับการปฎิบัติหน้าที่กรรมการอย่างสม่ำเสมอ

การปฐมนิเทศกรรมการใหม่

บริษัทตระหนักถึงความสำคัญต่อการปฏิบัติหน้าที่ของกรรมการ
จึงจัดให้มีการแนะนำแนวทางการดำเนินงานในภาพรวมของบริษัท โครงสร้างบริษัท
เพื่อให้มีความเข้าใจทั้งวิธีทำงาน
ข้อมูลสารสนเทศที่สำคัญและจำเป็นต่อการปฏิบัติหน้าที่ของกรรมการ เช่น กฎหมายที่เกี่ยวข้อง
รูปแบบงบการเงิน เป็นต้น

การพัฒนากรรมการ
บริษัทสนับสนุนให้กรรมการบริษัทเข้าร่วมการอบรมเพิ่มพูนความรู้ความเข้าใจในบทบาทหน้าที่และเป็นไปตามหลักการกำกับดูแลกิจการที่ดี
- กรรมการทุกท่านเข้าอบรมทำความเข้าใจพื้นฐานเรื่องการทุจริต
คอร์รัปชันโดยวิทยากรจากสำนักงานคณะกรรมการป้องกันและปราบปรามทุจริตแห่งชาติ (ป.ป.ช.)

- กรรมการทุกท่านได้ศึกษาทำความเข้าใจและพิจารณาอนุมัติคู่มือสำหรับคณะกรรมการ ผู้บริหาร
และพนักงานเกี่ยวกับมาตรการต่อต้านทุจริตคอร์รัปชัน
ในปี 2562 กรรมการที่เข้ารวมการอบรมหลักสูตรต่างๆ มีดังนี้

- Mr. Chang Cheng Ming และ นายสุวิทย์ เวสารัชเวศย์เข้าร่วมอบรม Director
Accreditation Program (DAP)
ปัจจุบันมีกรรมการบริษัทที่เข้าอบรมหลักสูตร Director Accreditation Program (DAP)
ครบจำนวน 12 ท่าน
และอบรม Director Certification Program (DCP) จำนวน 2 ท่าน

หลักปฎิบัติ 3.9

คณะกรรมการควรดูแลให้มั่นใจว่าการดำเนินงานของคณะกรรมการเป็นไปด้วยความเรียบร้อยสามารถเข้าถึงข้อมูลที่จำเป็น
และมีเลขานุการบริษัทที่มีความรู้และประสบการณ์ที่จำเป็นและเหมาะสมต่อการสนับสนุนการดำเนินงานของคณะกรรมการ

คณะกรรมการมีกำหนดประชุมโดยปกติเป็นประจำทุกไตรมาส
โดยกำหนดตารางการประชุมล่วงหน้าทุกปีเพื่อให้คณะกรรมการทราบ
และมีการประชุมพิเศษเพิ่มเติมตามความจำเป็น มีการกำหนดวาระชัดเจนล่วงหน้า
เลขานุการบริษัทเป็นผู้จัดเตรียมหนังสือเชิญประชุมและเอกสารประกอบการประชุมก่อนการประชุมล่วงหน้าประมาณ
7 วัน เพื่อให้คณะกรรมการได้มีเวลาพิจารณาศึกษาข้อมูล การประชุมแต่ละครั้งใช้เวลาประมาณ
2.5 ชม โดยในปี 2562 ที่ผ่านมา คณะกรรมการมีการประชุมตามวาระปกติ 4 ครั้ง
ประชุมคณะกรรมการตรวจสอบ 4 ครั้ง ประชุมคณะกรรมการความเสี่ยง 1 ครั้ง
และประชุมสามัญผู้ถือหุ้น 1 ครั้ง

ในช่วงที่มิได้จัดการประชุมกรรมการสามารถติดต่อสอบถามผู้บริหารถึงเหตุการณ์
ผลการดำเนินงานเพื่อคณะกรรมการสามารถกำกับควบคุมการปฏิบัติงานของฝ่ายบริหารได้อย่างต่อเนื่องตามความเหมาะสม
ในการประชุมบริษัทได้กำหนดนโยบายเกี่ยวกับจำนวนองค์ประชุมขั้นต่ำ
และขณะที่คณะกรรมการจะลงมติในที่ประชุมคณะกรรมการว่า ต้องมีกรรมการอยู่ไม่น้อยกว่า 2 ใน 3
ของจำนวนคณะกรรมการทั้งหมด

ในการประชุมคณะกรรมการมีการเชิญฝ่ายบริหารเข้าร่วมประชุมเพื่อให้ข้อมูล
รายละเอียดที่จำเป็นเพิ่มเติมในฐานะผู้ที่ดูแลและเกี่ยวข้องกับปัญหาโดยตรงและเพื่อทำความรู้จักผู้บริหารระดับสูงสำหรับใช้ประกอบการพิจารณาแผนการสืบทอดตำแหน่ง
ในการประชุมคณะกรรมการ และคณะกรรมการตรวจสอบครั้งที่ 1 ของทุกปี
คณะกรรมการที่มิใช่ผู้บริหารจะร่วมประชุมโดยไม่มีกรรมการบริหาร หรือผู้บริหารเข้าร่วมการประชุม
เพื่อปรึกษาหารือแนวทางหรือข้อชี้แนะต่างๆได้อย่างอิสระ โปร่งใส
รวมถึงประเมินการทำงานของกรรมการผู้จัดการและแจ้งผลต่อเลขานุการบริษัท
ก่อนที่จะเข้าประชุมคณะกรรมการเต็มคณะ และคณะกรรมการที่ไม่ใช่ผู้บริหาร
และคณะกรรมการตรวจสอบสามารถเพิ่มจำนวนครั้งการประชุมที่ไม่มีคณะกรรมการบริหารเข้าร่วมประชุมได้ตามความประสงค์โดยแจ้งต่อเลขานุการบริษัท

มีการจดบันทึกการประชุมเป็นลายลักษณ์อักษร
ผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

เลขานุการบริษัท

ที่ประชุมคณะกรรมการบริษัทครั้งที่ 6/2550 เมื่อวันที่ 12 พฤศจิกายน 2550 ได้มีมติแต่งตั้ง
นางปาริชาติ มนูทัศน์ เป็นเลขานุการบริษัท โดยมีหน้าที่ในการดูแลให้บริษัทมีการปฏิบัติตามกฎหมาย
และข้อกำหนดที่เกี่ยวข้องกับบริษัท และให้เป็นไปตามหลักการกำกับดูแลกิจการที่ดี ของบริษัท
เพื่อให้การบริหารเป็นไปอย่างมีประสิทธิภาพ

ขอบเขตหน้าที่ของเลขานุการบริษัท

1.  ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบข้อบังคับของบริษัท
    และติดตามให้มีการปฏิบัติตามอย่างถูกต้อง
    รวมถึงรายงานการเปลี่ยนแปลงที่มีนัยสำคัญแก่กรรมการ

2.  จัดประชุมผู้ถือหุ้น และประชุมกรรมการให้เป็นไปตามกฎหมาย ข้อบังคับของบริษัท บันทึก
    และจัดเก็บรายงานการประชุมผู้ถือหุ้น การประชุมคณะกรรมการบริษัท
    รวมทั้งติดตามให้มีการปฏิบัติตามมติที่ประชุม

3.  ดูแลให้มีการเปิดเผยข้อมูลสารสนเทศต่างๆ ให้เป็นไปตามข้อกำหนดของ
    คณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานกำกับดูแลอื่นๆ ที่เกี่ยวข้อง

4.  สื่อสารกับผู้ถือหุ้น นักลงทุน หน่วยงานกำกับดูแล รวมถึงให้ข้อมูลแก่ผู้สนใจทั่วไป
    และผู้มีส่วนได้เสีย

5.  ปฏิบัติหน้าที่อื่นใดที่คณะกรรมการบริษัทมอบหมาย

ทั้งนี้ เลขานุการบริษัท มีประสบการณ์เข้าร่วมงานกับบริษัท พาโตเคมีอุตสาหกรรม จำกัด (มหาชน)
ตั้งแต่ปี 2530 จบการศึกษาปริญญาตรี คณะอักษรศาสตร์จุฬาลงกรณ์มหาวิทยาลัย และ MBA
จากมหาวิทยาลัยสุโขทัย- ธรรมาธิราช นอกจากนี้ผ่านการอบรมหลักสูตร Corporate Secretary
Development Program ซึ่งจัดโดยสมาคมบริษัทจดทะเบียนไทย
ร่วมกับคณะพาณิชยศาสตร์และการบัญชี จุฬาลงกรณ์ มหาวิทยาลัย
โดยการสนับสนุนของตลาดหลักทรัพย์แห่งประเทศไทย และชมรมเลขานุการบริษัท
และเข้ารับการฝึกอบรมและพัฒนาความรู้ในหลักสูตรด้านต่างๆ ที่เกี่ยวข้อง
อย่างต่อเนื่องและสม่ำเสมอ โดยในปี 2562 เลขานุการบริษัทได้เข้าร่วมสัมมนาและอบรมดังต่อไปนี้
- “การวิเคราะห์ความเสี่ยงและประเด็นสำคัญด้านความยั่งยืน (Sustainability Risk and
Materiality Analysis)”

- “จับตาเศรษฐกิจครึ่งปีหลัง ค่าเงิน และภาวะเศรษฐกิจโลก”
- “CAC Road to Certify”

- “How to deal with fake news and bad news”
- อบรมการใช้งาน New Issuer Portal

- ติวเข้มให้เต็มร้อย

หลักปฎิบัติ 4

สรรหาและพัฒนาผู้บริหารระดับสูงและการบริหารบุคลากร

หลักปฏิบัติ 4.1

คณะกรรมการควรดำเนินการให้มั่นใจว่ามีการสรรหาและพัฒนากรรมการผู้จัดการใหญ่และผู้บริหารระดับสูงให้มีความรู้
ทักษะ ประสบการณ์ และคุณลักษณะที่จำเป็นต่อการขับเคลื่อนองค์กรไปสู่เป้าหมาย

การสรรหาผู้บริหารระดับสูง

1. กำหนดคุณสมบัติของบุคคลที่จะดำรงตำแหน่ง เช่น ประสบการณ์ เพศ ความรู้
ความสามารถเฉพาะด้านที่เป็นประโยชน์กับบริษัท มีความซื่อสัตย์สุจริต
มุ่งมั่นต่อการต่อต้านการทุจริตคอร์รัปชัน อีกทั้งมีคุณสมบัติที่ไม่ขัดต่อข้อกฎหมายและข้อบังคับของบริษัท
2.
ส่งเสริมและสนับสนุนให้ผู้บริหารระดับสูงได้รับการอบรมและพัฒนาเพื่อเพิ่มพูนความรู้และประสบการณ์ที่เป็นประโยชน์ต่อการปฏิบัติงาน
3.
คัดเลือกพนักงานที่มีศักยภาพเพื่อส่งเสริมและสนับสนุนเข้าอบรมในหลักสูตรที่เหมาะสมเพื่อเตรียมพร้อมสู่การพัฒนาเป็นผู้บริหารในระดับที่สูงขึ้น

4. พิจารณาสรรหาบุคคลผู้มีคุณสมบัติเหมาะสมมาดำรงตำแหน่ง
เพื่อเสนอให้คณะกรรมการบริษัทพิจารณาอนุมัติ

5. จัดทำแผนสืบทอดตำแหน่งกรรมการผู้จัดการใหญ่เสนอให้คณะกรรมการบริษัทพิจารณา
การสรรหาและแต่งตั้งกรรมการผู้จัดการ

แผนการสืบทอดงาน

บริษัทมีแผนการเตรียมการสืบทอดตำแหน่งงานที่สำคัญ
เพื่อรองรับการขยายธุรกิจและทดแทนผู้เกษียณอายุ
ให้มีการสืบทอดตำแหน่งเพื่อความต่อเนื่องในการบริหาร
ตลอดจนพัฒนาพนักงานให้มีความพร้อมในการสืบทอดตำแหน่งงาน ซึ่งจะพิจารณาจากความรู้
ความสามารถ ประสบการณ์ และวิสัยทัศน์

หลักปฎิบัติ 4.2

คณะกรรมการมีหน้าที่กำกับดูแลให้มีการกำหนดโครงสร้างค่าตอบแทนและการประเมินผลที่เหมาะสม

ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่านและเป็นไปตามกลุ่มอุตสาหกรรม
ในปี 2555 บริษัทออก ESOP
เพื่อพนักงานเพื่อสร้างแรงจูงใจและผลักดันให้พนักงานมีความผูกพันทำงานกับบริษัทในช่วงที่บริษัทเผชิญกับวิกฤติ

การประเมินผลกรรมการผู้จัดการ

คณะกรรมการที่ไม่เป็นผู้บริหารและ กรรมการอิสระ
เป็นผู้ประเมินผลงานของกรรมการผู้จัดการในการประชุมครั้งที่ 1 ของทุกปี โดยแต่ละไตรมาส
กรรมการผู้จัดการเป็นผู้นำเสนอแนวทางในการบริหาร ชี้แจงผลการดำเนินงานไตรมาสที่ผ่านมา
รายงานความสำเร็จ ปัญหาและอุปสรรค
วิเคราะห์อัตราส่วนทางการเงินและรายงานสถานะทางการเงิน แสดงวิสัยทัศน์
ชี้แจงแผนการในอนาคต รวมถึงรายงานการปรับเปลี่ยนแผนการต่างๆ
ในการรับมือกับปัญหาและอุปสรรค เพื่อให้บริษัทดำเนินไปสู่เป้าหมายที่วางไว้ ที่ผ่านมา ดร. วิวัฒน์
ตริลลิต
ได้รับความไว้วางใจจากคณะกรรมการให้ต่อวาระและดำรงตำแหน่งกรรมการผู้จัดการตลอดมา

ค่าตอบแทน

เจ้าหน้าที่บริหารระดับผู้จัดการ 6 ราย ได้ค่าตอบแทนรวม 10,511,778.28 บาท ซึ่ง
ประกอบด้วยเงินเดือน โบนัส ค่าคอมมิชชั่น ค่าพาหนะ เงินประกันสังคม ค่าประกันชีวิตและอุบัติเหตุ
และเงินสมทบกองทุนสำรองเลี้ยงชีพ

ค่าตอบแทนอื่น - เงินทุนสำรองเลี้ยงชีพ
บริษัทได้จัดให้มีกองทุนสำรองเลี้ยงชีพให้แก่ผู้บริหารโดยบริษัทได้สมทบในอัตราส่วนร้อยละ 5
ของเงินเดือน โดยในปี 2562 บริษัทได้จ่ายเงินสมทบกองทุนสำรองเลี้ยงชีพสำหรับผู้บริหาร 6 ราย
รวมทั้งสิ้น 315,600 บาท

บุคคลากร

บริษัทจ่ายผลตอบแทนให้แก่พนักงานประกอบด้วย เงินเดือน ค่าล่วงเวลา เบี้ยขยัน
เงินช่วยเหลือค่าครองชีพ เงินโบนัส เงินประกันสังคม และเงินสมทบกองทุนสำรองเลี้ยงชีพ
โดยบริษัทมีกระบวนการบริหารบุคลากรซึ่งรวมถึงการคัดเลือก การประเมินผล การให้ผลตอบแทน
ตลอดจนการเลื่อนตำแหน่งโดยกำหนดคุณสมบัติความขยันหมั่นเพียร ความซื่อสัตย์สุจริต
เป็นตัวชี้วัดนอกจากด้านประสิทธิภาพและประสิทธิผลของแต่ละตำแหน่งงาน
เพื่อที่จะสะท้อนถึงความมุ่งมั่นของบริษัทต่อมาตรการต่อต้านการทุจริตคอร์รัปชัน

บริษัทย่อยจ่ายค่าตอบแทนและหลักเกณฑ์ต่างๆ ที่นำมาใช้กับพนักงานเป็นลักษณะเดียวกันกับบริษัทแม่

บริษัทมีพนักงานทั้งสิ้น 148 คน โดยในปี 2562 บริษัทจ่ายผลตอบแทนให้แก่พนักงานจำนวนทั้งสิ้น
57,534,077.- บาท ซึ่งผลตอบแทนได้แก่ เงินเดือน ค่าล่วงเวลา เงินช่วยเหลือค่าครองชีพ
เงินโบนัส เงินประกันสังคม และเงินสมทบกองทุนสำรองเลี้ยงชีพ นอกจากนี้
บริษัทย่อยได้จ่ายค่าตอบแทนให้แก่พนักงานในลักษณะเดียวกันกับบริษัทรวม

  --------------------- ------------ ------------- ------------ -------------
  ปี                     ปี 2561                     ปี 2562       

                        บมจ. พาโตเคมี บจ.           บมจ. พาโตเคมี บจ.
                                     พาโตครอปแคร์                พาโตครอปแคร์

  พนักงานปฏิบัติการ (คน)    96           6             95           5

  พนักงานสำนักงานใหญ่ (คน) 43           -             42           -

  พนักงานบริหาร (คน)      6            -             6            -

  รวม                   145          6             143          5

  ค่าตอบแทนพนักงาน(บาท)   61,887,924   1,946,879     56,258,105   1,275,927
  --------------------- ------------ ------------- ------------ -------------

หลักปฎิบัติ 4.3

คณะกรรมการเข้าใจโครงสร้างและความสัมพันธ์ของผู้ถือหุ้นที่อาจมีผลกระทบต่อการบริหารและการดำเนินงานของกิจการ
กรรมการทุกท่านเข้าใจว่าบริษัทเติบโตจากความเป็นบริษัทครอบครัว
โดยมีกรรมการมาจากตัวแทนครอบครัว
ตามหลักการที่ว่าผู้ถือหุ้นมีสิทธิในความเป็นเจ้าของโดยควบคุมบริษัทผ่านการแต่งตั้งคณะกรรมการให้ทำหน้าที่แทนตนและมีสิทธิในการตัดสินใจเกี่ยวกับการเปลี่ยนแปลงที่สำคัญของบริษัท
อย่างไรก็ตามบริษัทมีคณะกรรมการอิสระที่สามารถคอยตรวจสอบมิให้มีอุปสรรคต่อการปฏิบัติหน้าที่ของกรรมการ
และดูแลให้มีการเปิดเผยข้อมูลที่โปร่งใส ครบถ้วน
อีกทั้งบริษัทส่งเสริมให้ผู้ถือหุ้นได้ใช้สิทธิของตนในการเข้าร่วมการประชุมและเปิดโอกาสให้ผู้ถือหุ้นเสนอวาระและรายชื่อกรรมการเพื่อพิจารณาในการประชุมใหญ่สามัญประจำปี

หลักปฎิบัติ 4.4

คณะกรรมการควรติดตามการบริหารและพัฒนาบุคลากรให้มีจำนวนความรู้
ทักษะประสบการณ์และแรงจูงใจที่เหมาะสม

คณะกรรมการดูแลให้มีการใช้ทรัพยากรบุคคลที่สอดคล้องกับทิศทางและกลยุทธ์ พนักงานมีความรู้
ได้รับการปฏิบัติอย่างเป็นธรรม ได้รับค่าตอบแทนอย่างเหมาะสม
และมีการจัดตั้งกองทุนสำรองเลี้ยงชีพเพื่อให้พนักงานมีการออมอย่างเพียงพอสำหรับรองรับวัยเกษียณ

การพัฒนาบุคลากร
บริษัทคำนึงถึงบุคลากรที่เป็นหัวใจหลักของกิจการ
บริษัทเปิดโอกาสให้พนักงานได้พัฒนาศักยภาพของตนเองเพื่อนำความรู้ความสามารถมาร่วมกันสร้างความก้าวหน้าทั้งต่อตนเองและองค์กร
โดยบริษัทจัดการอบรม และ/หรือ
ส่งพนักงานเข้าร่วมการอบรมตามความเหมาะสมกับหน้าที่การงานสม่ำเสมอ
อย่างไรก็ตามพนักงานทุกคนต้องได้รับการฝึกอบรมไม่ต่ำกว่า 12 ชั่วโมง/คน/ปี ตามนโยบายบริษัท
โดยร่วมเข้าอบรมจัดขึ้นประจำปีของ IOD ตลาดหลักทรัพย์
คณะกรรมการกำกับหลักทรัพย์และตลาดหลักทรัพย์ บริษัทศูนย์รับฝากหลักทรัพย์
สมาคมส่งเสริมผู้ลงทุนไทย สมาคมบริษัทจดทะเบียนไทย สมาคมวิชาชีพบัญชี
สมาคมคนไทยธุรกิจเกษตร สภาวิชาชีพวิทยาศาสตร์และเทคโนโลยี สำนักงานประกันสังคม เป็นต้น

บริษัทเข้าร่วมประกาศเจตนารมณ์เข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริตคอร์รัปชัน
ฝ่ายบุคคลจึงจัดให้มีการฝึกอบรมคณะกรรมการ ผู้บริหาร
และพนักงานอย่างต่อเนื่องในหัวข้อที่เกี่ยวข้องกับมาตรการดังกล่าว
ตัวอย่างหัวข้อการจัดอบรมและส่งพนักงานเข้าร่วมอบรมในปี 2562 เช่น

- เจาะลึกมาตรฐาน TFRS 9, TFRS 15 และ TFRS 16 สาระสำคัญ ผลกระทบ
แนวทางปฏิบัติและการเปิดเผยข้อมูล

- ประเด็นที่ผู้สอบบัญชัต้องพิจารณาในการปฏิบัติตามมาตรฐานการรายงานทางการเงิน TFRS9,
TFRS 15 และประเด็นปัญหาการปฏิบัติงานสอบบัญชีที่พบของบริษัทจดทะเบียนที่ผ่านมาสิ้นสุดไตรมาส
2 ปี 2562
- Transfering Pricing ผลกระทบทางการบันทึกบัญชีที่นักบัญชีต้องปฏิบิติให้ถูกต้อง
- การอบรมเพื่อเผยแพร่ความรู้การใช้สารเคมีทางการเกษตรอย่างถูกต้องและปลอดภัย

- โคงการพัฒนาบุคลากรด้านทรัพยากรธรรมชาติและสิ่งแวดล้อม หลักสูตร
การประยุกต์ใช้วิธีประเมินวัฏจักรชีวิตผลิตภัณฑ์ที่เป็นมิตรกับสิ่งแวดล้อม (LCA)

- รู้ทันพระราชบัญญัติวัตถุอันตราย พศ. 2562
- อบรมดับเพลิง และการซ้อมอพยพหนีไฟ

- การขับขี่รถฟอร์คลิฟท์อย่างถูกต้องและปลอดภัย

- OJT ”Coaching On the job training”

- การบรรจุสารเคมีชนิดน้ำลงขวดอย่างมีประสิทธิภาพและได้มาตรฐาน

- Smart Disclosure Program (SDP)

- Corporate Sustainability Strategy

- การใช้โปรแกรม Set Link

- CAC Road to Certify

หลักปฎิบัติ 5

การส่งเสริมนวัตกรรมและการประกอบธุรกิจอย่างมีความรับผิดชอบ

หลักปฎิบัติ 5.1

คณะกรรมการให้ความสำคัญและสนับสนุนการสร้างนวัตกรรมที่ก่อให้เกิดมูลค่าแก่ธุรกิจควบคู่ไปกับการสร้างคุณประโยชน์ต่อลูกค้าและผู้เกี่ยวข้อง
และมีความรับผิดชอบต่อสังคมและสิ่งแวดล้อม
โดยให้ฝ่ายบริหารนำไปเป็นส่วนหนึ่งในการทบทวนกลยุทธ์
วางแผนพัฒนาปรับปรุงการดำเนินงานเพื่อเพิ่มคุณค่าให้กิจการตามสภาพแวดล้อมที่เปลี่ยนแปลงอยู่เสมอ
และผลิตภัณฑ์ใหม่ๆ ที่ได้รับการพัฒนาเพื่อให้เหมาะสมกับสภาพแวดล้อม
สูญสลายในระยะเวลาที่รวดเร็วทำให้ไม่มีพิษตกค้างในผลผลิตและสิ่งแวดล้อม

หลักปฎิบัติ 5.2

คณะกรรมการติดตามดูแลให้ฝ่ายจัดการประกอบธุรกิจอย่างมีความรับผิดชอบต่อสังคมและสิ่งแวดล้อม
และสะท้อนอยู่ในแผนดำเนินการ เพื่อให้มั่นใจได้ว่า
ทุกฝ่ายขององค์กรได้ดำเนินการสอดคล้องกับวัตถุประสงค์ เป้าหมายหลัก และแผนกลยุทธ์ของกิจการ
ดูแลให้มีกลไกที่ทำให้มั่นใจว่า กิจการประกอบธุรกิจอย่างมีจริยธรรม รับผิดชอบต่อสังคม

บทบาทต่อผู้มีส่วนได้เสีย

บริษัทกำหนดแนวทางการปฏิบัติต่อผู้มีส่วนได้เสียได้เป็นลายลักษณ์อักษรในจรรยาบรรณในการดำเนินธุรกิจและจรรยาบรรณของพนักงาน
และให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่ ผู้ถือหุ้น
คณะกรรมการ ผู้บริหาร พนักงาน และผู้มีส่วนได้เสียภายนอก ได้แก่ ลูกค้า คู่ค้า คู่แข่ง เจ้าหนี้
ตลอดจนชุมชน สิ่งแวดล้อม และสังคม รวมถึงส่งเสริมการมีส่วนร่วมของผู้มีส่วนได้เสีย
เพื่อทราบถึงความต้องการและสามารถตอบสนองต่อผู้มีส่วนได้เสียแต่ละกลุ่มได้อย่างถูกต้อง
โดยมีสาระสำคัญสรุปดังนี้

ผู้ถือหุ้น บริษัทมุ่งมั่นที่จะดำเนินธุรกิจเพื่อสร้างความพึงพอใจแก่ผู้ถือหุ้น
สร้างผลตอบแทนที่ดีอย่างต่อเนื่องและมั่นคง
บริษัทจัดให้มีประชุมสามัญผู้ถือหุ้นโดยให้ผู้ถือหุ้นเข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงาน โดยคำนึงว่าผู้เข้าร่วมประชุมควรจะได้รับ ข้อมูลที่ถูกต้อง เพียงพอ
ทันเวลา และเท่าเทียมกัน

พนักงาน บริษัทเน้นความรักสามัคคีในหมู่พนักงาน อยู่ร่วมกันเหมือนบุคคลในครอบครัว
ทำงานอย่างสงบสุขในบรรยากาศการทำงานที่เอื้ออำนวย
และเปิดโอกาสให้พนักงานได้พัฒนาศักยภาพของตนเอง
ทั้งนี้เพื่อนำความรู้ความสามารถมาร่วมกันสร้างความก้าวหน้าทั้งต่อตนเองและองค์กร
จัดให้มีผลตอบแทนที่เหมาะสม มีชุดเครื่องแบบยูนิฟอร์มของพนักงานเพื่อความสะดวกและประหยัด
อาหารราคาย่อมเยาถูกสุขลักษณะ สถานที่ออกกำลังกายพร้อมอุปกรณ์ โบนัส เบี้ยขยัน
งานเลี้ยงสังสรรค์และการท่องเที่ยวประจำปี กองทุนสำรองเลี้ยงชีพ
และเพื่อความปลอดภัยในการทำงาน บริษัทจัดให้มีคณะกรรมการความปลอดภัย
อาชีวอนามัยและสิ่งแวดล้อม เพื่อตรวจสอบความปลอดภัยของที่ทำงานสม่ำเสมอทั้งด้านความร้อน
แสง เสียง รวมถึงการตรวจสอบเครื่องมือเครื่องจักรในการทำงานสม่ำเสมอ

คู่ค้า บริษัท ปฏิบัติต่อคู่ค้าด้วยความเสมอภาคและคำนึงถึงผลประโยชน์ร่วมกัน
ตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
โดยปฏิบัติตามสัญญาหรือเงื่อนไขต่างๆ ที่ตกลงกันไว้อย่างเคร่งครัด
หากมีปัญหาในข้อตกลงก็ร่วมกันหาแนวทางแก้ไขตามความสมเหตุสมผล ไม่เรียกรับ หรือ
ยอมรับทรัพย์สิน หรือประโยชน์อื่นใด ที่ไม่สุจริตในการค้ากับคู่ค้า
รักษาสัมพันธภาพที่ยั่งยืนกับคู่ค้าเพื่อความเชื่อถือซึ่งกันและกัน

บริษัทมีมาตรการในการตรวจสอบ คัดเลือกคู่ค้าของบริษัทอย่างเข้มงวดโดยเฉพาะผู้ผลิตวัตถุดิบ
เนื่องจากตาม พรบ. วัตถุอันตรายฉบับปัจจุบัน
หากบริษัทเลือกที่จะจดทะเบียนผลิตภัณฑ์ของคู่ค้ารายใด บริษัทต้องนำเข้าผลิตภัณฑ์ของคู่ค้ารายนั้น
อย่างไรก็ตามบริษัทเลือกที่จะจดทะเบียนกับผู้ผลิตผลิตภัณฑ์แต่ละชนิดมากกว่า 1 ราย
บริษัทจึงมีนโยบายในการเลือกคู่ค้าที่มีประวัติการผลิตสินค้าที่ได้คุณภาพ ส่งของตามกำหนดเวลาที่แจ้ง
ราคายุติธรรม และหากเกิดมีกรณีที่สินค้าไม่ตรงตามที่ต้องการ
คู่ค้านั้นกระตือรือร้นที่จะแสดงความรับผิดชอบที่จะส่งสินค้าทดแทน นำสินค้าที่ไม่ได้คุณภาพกลับคืน
และชดเชยค่าเสียหายอย่างเป็นธรรมตามแต่กรณี

ลูกค้า บริษัทผลิตสินค้าที่มีคุณภาพเต็มตามจำนวนที่ระบุและได้มาตรฐาน ในราคาที่เป็นธรรม
ออกแบบบรรจุภัณฑ์ทันสมัย สินค้าอยู่ในความควบคุมดูแลตรวจสอบด้านคุณภาพจากภาครัฐคือ
สำนักควบคุมพืชและวัสดุทางการเกษตร กระทรวงเกษตรและสหกรณ์
และควบคุมราคาโดยกรมการค้าภายใน กระทรวงพาณิชย์

ผู้บริโภค คือเกษตรกร
นอกเหนือจากการผลิตสินค้าคุณภาพสูงราคายุติธรรมแล้วบริษัทพยามยามค้นคว้าวิจัยเพื่อเพิ่มผลิตภัณฑ์ที่หลากหลายในทุกพืชปลูกเหมาะกับภูมิประเทศ
ภูมิอากาศ และพฤติกรรมการใช้ของเกษตรกร สามารถควบคุมโรค และการระบาดของแมลง วัชพืช
ได้อย่างมีประสิทธิภาพ เพื่อเพิ่มผลผลิตให้แก่เกษตรกร ผลิตภัณฑ์มีป้ายฉลากคำแนะนำการใช้
คำเตือน เพียงพอ ชัดเจน เข้าใจง่าย

ในขณะเดียวกันก็มุ่งเน้นการรณรงค์ให้ความรู้ในการใช้ผลิตภัณฑ์อย่างถูกประเภทและวิธีเพื่อให้เกิดความปลอดภัยแก่ผู้ใช้
และสิ่งแวดล้อม บริษัทยินดีรับคำติชม และ คำร้องเรียนด้านผลิตภัณฑ์ ทางโทรศัพท์
หรือร้องเรียนโดยตรงกับทีมงานที่มีความรู้และประสบการณ์สูง ซึ่งออกพื้นที่พบลูกค้า
และเกษตรกรเป็นประจำทุกเดือน

คู่แข่งทางการค้า บริษัทปฏิบัติต่อคู่แข่งทางการค้าตามหลักสากลพึงปฏิบัติ
มีจริยธรรมและอยู่ภายใต้กรอบแห่งกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีสุจริตและไม่เหมาะสม
บริษัทไม่เคยมีข้อพิพาทใดๆ ที่เกี่ยวข้องกับคู่แข่งทางการค้า

เจ้าหนี้ทางการค้า บริษัทดำเนินธุรกิจอย่างมีวินัยทางการเงินปฏิบัติตามเงื่อนไขข้อตกลงทางการค้า
และชำระเงินตามกำหนดเวลาอย่างเคร่งครัดเสมอมา ปฏิบัติต่อเจ้าหนี้อย่างเป็นธรรม
รับผิดชอบและโปร่งใส และ
มุ่งมั่นในการรักษาสัมพันธภาพที่ยั่งยืนกับเจ้าหนี้และให้ความเชื่อถือซึ่งกันและกัน

หน่วยงานของรัฐ
ให้ความสำคัญกับภาครัฐโดยดำเนินตามกฎหมายที่เกี่ยวข้องโดยถือว่าหน่วยงานของรัฐเป็นส่วนสำคัญที่สนับสนุนให้ธุรกิจดำเนินไปอย่างราบรื่น
และเป็นไปตามแนวทางที่ถูกต้องตามนโยบาย กฎระเบียบ และข้อบังคับ
ซึ่งบริษัทได้ประสานงานแลกเปลี่ยนข้อมูลกับหน่วยงานภาครัฐที่เกี่ยวข้องอย่างสม่ำเสมอภายในขอบเขตที่เหมาะสมและบนพื้นฐานของความโปร่งใส
เพื่อสร้างความสัมพันธ์อันดีกับหน่วยงานของรัฐ

ทรัพย์สินทางปัญญา บริษัท
เห็นถึงความสำคัญของทรัพย์สินทางปัญญาหรือลิขสิทธิ์ของบุคคลอื่นที่เพียรใช้ความพยายามผลิตผลงานและนวัตกรรมมาเพื่อความสะดวกสบาย
เจริญก้าวหน้า จึงได้กำหนดนโยบายที่จะไม่ล่วงละเมิดทรัพย์สินทางปัญญา
ลิขสิทธิ์ของผู้อื่นรวมถึงการเก็บข้อมูลของบริษัทดังนี้

1) พนักงานต้องปฏิบัติตนให้สอดคล้องกับกฎหมาย ข้อบังคับ
และข้อผูกพันตามสัญญาที่เกี่ยวข้องเกี่ยวสิทธิในทรัพย์สินทางปัญญา รวมถึงสิทธิบัตร ลิขสิทธิ์
ความลับทางการค้า

2) การนำข้อมูลภายนอกมาใช้ต้องตรวจสอบให้มั่นใจว่าไม่ละเมิดทรัพย์สินทางปัญญาของบุคคล

3) บริษัทใช้ซอฟต์แวร์และฟอนต์ถูกต้องจากบริษัทที่เป็นเจ้าของลิขสิทธิ์เท่านั้น

4) เมื่อพ้นสภาพจากการเป็นพนักงาน ต้องส่งมอบทรัพย์สินทางปัญญา รวมผลงานสิ่งประดิษฐ์
ความลับทางการค้า คืนให้บริษัทไม่วาจะเป็นข้อมูลที่เก็บไว้ในรูปแบบใดๆ ก็ตาม

5) พนักงานผู้ควบคุมความลับทางการค้าควรใช้มาตรการที่เหมาะสมเพื่อรักษาไว้เป็นความลับซึ่ง
ความลับทางการค้า ดังนี้

-   การรวบรวมข้อมูล เช่น รายชื่อลูกค้า และผู้จัดจำหน่าย

-   วิธีการทำงาน

-   กระบวนการผลิตและซ่อมแซม รวมทั้งเทคนิคและ Know-how

-   กระบวนการติดตามเอกสาร

-   สูตรการผลิตสินค้า

-   กลยุทธ์ทางธุรกิจ แผนธุรกิจ วิธีการทำธุรกิจ แผนการตลาดส่วนผสมของผลิตภัณฑ์
    และข้อมูลเกี่ยวกับกิจกรรมวิจัยและพัฒนาของบริษัท

ชุมชนสังคม
บริษัทส่งเสริมกิจกรรมเพื่อเป็นส่วนร่วมกับสังคมอย่างสม่ำเสมอโดยผลัดเปลี่ยนกระจายความช่วยเหลือออกไปตามความเหมาะสม
ตามกำลังความสามารถ เพื่อเป็นการสร้างปฏิสัมพันธ์อันดีกับชุมชนที่สถานประกอบการตั้งอยู่
โดยเน้นการช่วยเหลือโรงเรียน ให้ความสำคัญกับเด็กเป็นหลัก
เพราะเชื่อมั่นว่าสังคมจะดีขึ้นเมื่อเด็กๆ
ได้เรียนรู้และรับการปลูกฝังในเรื่องคุณงามความดีและสิ่งที่ถูกต้อง

สิ่งแวดล้อม
บริษัทคำนึงถึงการเป็นส่วนหนึ่งของสังคม
จึงต้องตระหนักถึงความสำคัญของการดำเนินธุรกิจอย่างมีความรับผิดชอบต่อสังคม ชุมชน
และสิ่งแวดล้อม เพื่อการเติบโตอย่างมั่นคงยั่งยืนและเป็นที่ยอมรับจากผู้ที่เกี่ยวข้องทุกภาคส่วน
และเพื่อส่งเสริมให้การปฏิบัติงานของกรรมการ ผู้บริหาร และพนักงานของบริษัท
เป็นไปในทิศทางเดียวกันในเรื่อง ดังกล่าว บริษัทฯ
จึงกำหนดนโยบายความรับผิดชอบต่อทุกภาคส่วนดังนี้

1.  ปลุกจิตสำนึกของพนักงานทุกคนให้ตระหนักถึงความรับผิดชอบต่อตัวเองและสังคม
    และส่งเสริมการบริหารผ่านธรรมาภิบาลและการควบคุมภายใน สร้างคุณค่าขององค์กร
    โดยมุ่งเน้นการดำเนินธุรกิจอย่างซื่อสัตย์ สุจริต

2.  คำนึงถึงการดำรงอยู่อย่างมีความหมายต่อสังคม
    และให้ความสำคัญต่อสิทธิของผู้มีส่วนได้เสียทุกกลุ่ม อันได้แก่พนักงาน คู่ค้า ลูกค้า
    คู่แข่งทางการค้า หน่วยงานราชการ สิ่งแวดล้อมและสังคมอย่างสมดุล
    และจัดลำดับความสำคัญอย่างเหมาะสม
    เพื่อให้ทุกฝ่ายได้รับความพึงพอใจร่วมกันนำมาซึ่งความยั่งยืน

บริษัทมีนโยบายสิ่งแวดล้อมโดยมีความมุ่งมั่นในการดำเนินตามนโยบายการอนุรักษ์สิ่งแวดล้อม
ตามข้อกำหนดกฎเกณฑ์การจัดการด้านสิ่งแวดล้อมของบริษัทในการดำเนินกิจกรรมทางธุรกิจ

1.ส่งเสริมการพัฒนาเทคโนโลยีทางด้านสิ่งแวดล้อมโดยคำนึงถึงผลกระทบทางสิ่งแวดล้อมในขั้นตอนการผลิต
บรรจุ การจำหน่าย การใช้ และการกำจัดของทิ้ง

2. ส่งเสริมการลดผลกระทบต่อสิ่งแวดล้อม โดยการลดปริมาณของเสีย (Reduce)
การนำกลับมาใช้ใหม่ (Reuse) การแปรรูปกลับมาใช้ใหม่ (Recycle)
ในขั้นตอนการผลิตและการสั่งซื้อวัตถุดิบ

3. ส่งเสริมการอนุรักษ์พลังงานและทรัพยากรธรรมชาติ

4.ส่งเสริมและปฏิบัติตามข้อกฎหมายและข้อกำหนดด้านสิ่งแวดล้อมอื่นๆที่พึงปฏิบัติ

5. ส่งเสริมการอบรมเพื่อสร้างจิตสำนึกแก่พนักงานทุกระดับและผู้ที่เกี่ยวข้อง

ทั้งนี้การผลิตและจำหน่ายเคมีทางการเกษตร
ต้องได้รับการขึ้นทะเบียนโดยเป็นไปตามพระราชบัญญัติวัตถุอันตราย (ฉบับที่ 3) พ.ศ. 2551
ประกาศ เมื่อวันที่ 25 กุมภาพันธ์ 2551 บริษัทจึงดำเนินการขึ้นทะเบียนเคมีเกษตร ผ่าน 3
หน่วยงานราชการดังต่อไปนี้

1. กรมวิชาการเกษตร
กำหนดให้ผู้ขอขึ้นทะเบียนวัตถุอันตรายส่งข้อมูลเกี่ยวกับความเป็นพิษของสารเข้มข้น
และผลิตภัณฑ์สำเร็จรูป โดยข้อมูลดังกล่าวต้องได้มาจากห้องปฏิบัติการที่ได้รับการรับรองมาตรฐาน
GLP (Good laboratory Practice) ระบบคุณภาพที่เกี่ยวข้องกับกระบวนการขององค์กร
และสภาวะในการศึกษาด้านสุขภาพและความปลอดภัย โดยต้องมีการวางแผนการศึกษาที่ชัดเจน
มีการดำเนินการที่ได้มาตรฐาน สามารถตรวจสอบได้ และมีการบันทึก
ตลอดจนรายงานได้อย่างมีระบบและเชื่อถือได้โดยใช้หลักเกณฑ์ของ OECD (Organization for
Economic Co-operation and
Development) ซึ่งเป็นองค์กรประสานความร่วมมือระหว่างประเทศสมาชิกที่รวมตัวกันเพื่อให้ข้อเสนอแนะแก่รัฐบาลของประเทศสมาชิกเกี่ยวกับนโยบายด้านเศรษฐกิจและสังคม
จากนั้นบริษัทต้องทำแปลงทดลองเพื่อทดสอบประสิทธิภาพการใช้สารเคมีเกษตรในแต่ละพืชพันธุ์
หาสารพิษตกค้าง และความเป็นพิษต่อสภาพแวดล้อม
เพื่อประสิทธิภาพที่ดีและปลอดภัยต่อผู้ใช้โดยไม่ทำลายสภาพแวดล้อม

2. กรมปศุสัตว์ กระทรวงเกษตรและสหกรณ์การเกษตร

3. องค์การอาหารและยา กระทรวงสาธารณสุข

โดยทั้ง 2 องค์กร บริษัทต้องส่งวัตถุอันตรายเพื่อวิเคราะห์ประมาณสาระสำคัญ (Active
Ingredient หรือ AI) ที่สำนักเครื่องสำอางและวัตถุอันตราย กรมวิชาการแพทย์
และส่งทดสอบประสิทธิภาพ แมลงบินและแมลงคลานกับสถาบันวิจัยวิทยาศาสตร์ สาธารณสุข
กรมวิชาการแพทย์ ซึ่งประสิทธิภาพจะอ้างอิงจาก WHO (Pesticides and their
application for the control of vectors and pest of public health
importance) เพื่อความมั่นในว่าผลิตภัณฑ์มีประสิทธิภาพและไม่เป็นอันตรายต่อผู้บริโภค

จากนั้นจึงจะขอขึ้นทะเบียนกับ องค์การอาหารและยา หรือ กรมปศุสัตว์ตามความประสงค์ได้

บริษัทให้ความสำคัญต่อสภาพแวดล้อมจึงมีฐานผลิตอยู่ในนิคมอุตสาหกรรมบางปู
และให้ความร่วมมือกับทุกฝ่ายทั้งภาครัฐและเอกชน โดยปฏิบัติตามข้อกำหนด
กฎระเบียบที่เกี่ยวข้องตามมาตรฐานด้านความปลอดภัย ชีวอนามัยและสิ่งแวดล้อมอย่างเคร่งครัด
รวมถึงการจัดเก็บ แยกชนิดของขยะ

โดยบริษัทว่าจ้างบริษัทที่ได้มาตรฐานในการกำจัดขยะอย่างถูกต้องตามหลักวิชาการและตามชนิดของขยะและของเสีย
โดยมีเจ้าหน้าที่จากกองการสาธารณสุขและสิ่งแวดล้อมตรวจลงนามก่อนนำส่งเพื่อกำจัดตามขั้นตอนทุกครั้ง
สำหรับน้ำเสียของโรงงานผ่านการบ่อบำบัดให้ได้มาตรฐานตามที่การนิคมอุตสาหกรรมกำหนดก่อนปล่อยสู่ท่อน้ำทิ้งของการนิคมอุตสาหกรรม
เพื่อเข้าสู่ขั้นตอนการบำบัดของการนิคมอุตสาหกรรมต่อไป ทั้งนี้เพื่อมิให้เกิดมลพิษต่อสิ่งแวดล้อม

การแข่งขันอย่างเป็นธรรม

บริษัทยึดมั่นในระบอบการค้าเสรี การแข่งขันที่เป็นธรรมระหว่างคู่แข่ง คู่ค้าและลูกค้า ทั้งนี้
ทั้งนี้สินค้าของบริษัทอยู่ในการควบคุมราคาโดยกรมการค้าภายใน ละเว้นจากการปฏิบัติดังต่อไปนี้
1. กำหนดหรือรักษาระดับราคาซื้อ/ขายสินค้าอย่างไม่เป็นธรรม

2.
กำหนดเงื่อนไขในการประกอบธุรกิจที่เป็นการจำกัดทางเลือกในการประกอบธุรกิจของผู้ประกอบธุรกิจรายอื่น
3. ใช้อำนาจต่อรองที่เหนือกว่าในการเอาเปรียบผู้อื่น บังคับหรือชักจูงลูกค้าให้ประกอบธุรกิจกับตน
หรือกำหนดข้อเรียกร้องใดๆ โดยไม่มีเหตุผลอันสมควร
ทำให้เกิดความเสียหายต่อผู้ประกอบธุรกิจรายอื่น
4. กระทำด้วยประการใดๆ เพื่อให้ได้มาซึ่งข้อมูลความลับทางการค้า
หรือเทคโนโลยีของผู้ประกอบธุรกิจอื่น
5. กระทำอื่นใดที่มิใช่เป็นวิสัยทางการค้าปกติ และมีเจตนาทำลายให้เสียหาย ขัดขวาง กีดกัน
หรือจำกัดการประกอบธุรกิจ หรือมิให้ผู้อื่นประกอบธุรกิจ หรือต้องล้มเลิกธุรกิจไป

การต่อต้านทุจริตคอร์รัปชัน

ในปี 2561 บริษัทได้รับการรับรองจากแนวร่วมปฏิบัติของภาคเอกชนไทยในการต่อต้านการทุจริต
บริษัทกำหนดนโยบายเพื่อการดำเนินการ ไม่จ่ายให้เจ้าหน้าที่รัฐ,
ไม่มีส่วนเกี่ยวข้องและต่อต้านผู้เกี่ยวข้อง
มีการประเมินความเสี่ยงของธุรกิจเพื่อระบุการดำเนินงานของบริษัทหรือบริษัทย่อยที่มีความเสี่ยงว่าอาจมีส่วนเกี่ยวข้องกับการคอร์รัปชัน
การสื่อสาร
การฝึกอบรมแก่พนักงานเพื่อให้ความรู้เกี่ยวกับนโยบายและแนวปฏิบัติในการต่อต้านคอร์รัปชัน
รวมทั้งการดูแลให้มีการดำเนินการตามนโยบายและมีการทบทวนความเหมาะสมของนโยบายโดยคณะกรรมการอย่างน้อยทุกปี

ทั้งนี้บริษัทสนับสนุนและส่งเสริมให้บุคลากรทุกระดับมีจิตสำนึกในการต่อต้านการทุจริต
และคอร์รัปชันในทุกรูปแบบ
และกำหนดกำหนดนโยบายการป้องกันและต่อต้านการทุจริตการให้หรือรับสินบนไว้ในนโยบายการกำกับดูแลกิจการที่ดี
ให้เป็นไปตามกฎหมาย กฎ ระเบียบ
โดยมีนโยบายต่อต้านคอร์รัปชันทั้งในระดับองค์กรและระดับสังคมและมีการทบทวน
ความเหมาะสมของนโยบายอย่างน้อยทุกปีดังนี้

1. ช่วยลดปัญหาคอร์รัปชันจากสังคมไทย
ผ่านการบริหารงานอย่างมีธรรมมาภิบาลและใช้การตรวจสอบภายในเป็นเครื่องมือ
เพื่อปิดช่องว่างที่อาจสร้างโอกาสแก่การคอร์รัปชันในองค์กร

2. ปลูกฝังพนักงานถึงการทำงานขยันหมั่นเพียร ซื่อสัตย์ สุจริต เน้นการนึกถึงประโยชน์ส่วนรวม
และจัดอบรมพนักงานเพื่อให้ความรู้เกี่ยวกับนโยบายและแนวปฏิบัติในการต่อต้านการทุจริตของบริษัทซึ่งเป็นการถ่ายทอดความรู้และสำนึกในส่วนหนึ่ง
อย่างไรก็ตามฝ่ายบริหารเชื่อมั่นว่าการประพฤติตนที่เหมาะสม เป็นที่เคารพนับถือ
เป็นแบบอย่างที่ดีของผู้บริหารระดับสูงจะเป็นแรงบันดาลใจกระตุ้นให้พนักงานได้ซึมซับสิ่งที่ดีและถูกต้องได้เช่นเดียวกับการเข้าอบรม
โดยทั้งประธานกรรมการ/กรรมการผู้อำนวยการ กรรมการผู้จัดการ
ประพฤติตนเป็นแบบอย่างที่ดีต่อพนักงานในด้านความซื่อสัตย์ สุจริต การรักษาระเบียบวินัย
ขยันหมั่นเพียร และการดำรงความยุติธรรม
นำไปสู่ความจงรักภักดีต่อบริษัทและงดกระทำสิ่งก่อให้เกิดการทุจริตในองค์กรได้ในระดับหนึ่ง
3. หลีกเลี่ยงที่จะเข้าไปมีส่วนร่วมกับกิจกรรมใดที่จะนำไปสู่ปัญหาคอร์รัปชันของภาครัฐหรือเอกชน

ผู้มีส่วนได้เสียสามารถ ติชม ส่งข้อสอบถาม หรือ ร้องเรียน ผ่านคณะกรรมการตรวจสอบได้ที่

คณะกรรมการตรวจสอบ บมจ. พาโตเคมีอุตสาหกรรม อาคาร พาโต 3388 ถนนเพชรบุรีตัดใหม่
บางกะปิ ห้วยขวาง กรุงเทพ 10310 ทางแฟกซ์ 02 3180367 หรือ e-mail ที่
auditcom.pato@gmail.com

การดำเนินงานด้านสิทธิมนุษยชน
นโยบายด้านสิทธิมนุษยชน

คณะกรรมการ ผู้บริหาร และพนักงานตระหนักถึงความสำคัญและเคารพต่อสิทธิมนุษยชนที่ควรปฏิบัติ
โดยมีนโยบายดังต่อไปนี้
1. ไม่สนับสนุนการบังคับใช้แรงงาน
2. ต่อต้านการใช้แรงงานเด็ก
3. ให้มีการทำงานในสภาพแวดล้อมที่ดี
4. คำนึงถึงสิทธิในการเจรจาต่อรองผ่านการทำงานของสหภาพแรงงงาน
5. คำนึงถึงความเท่าเทียม ไม่มีการเลือกปฏิบัติ
6. ดูแลสิทธิของแรงงานข้ามชาติ
7. มีการจ้างงานคนพิการ

แนวทางปฏิบัติ

1. ให้ความเคารพต่อสิทธิมนุษยชน ปฏิบัติต่อกันด้วยความเคารพ ให้เกียรติซึ่งกันและกัน
และปฏิบัติต่อกัน อย่างเท่าเทียมโดยไม่แบ่งแยกความแตกต่างด้าน เชื้อชาติ สัญชาติ ศาสนา เพศ
อายุ สีผิว การศึกษา สถานะทางสังคม
2. ระบุประเด็นความเสี่ยงด้านการละเมิดสิทธิมนุษยชน กำหนดกลุ่มหรือบุคคลที่ได้รับ ผลกระทบ
วางแผนและกำหนดแนวทางการแก้ไขและป้องกันการละเมิดสิทธิมนุษยชน จัดการแก้ไข
และป้องกันปัญหาการละเมิดสิทธิมนุษยชน และตรวจสอบติดตามผล โดยจัดให้มีกระบวนการบรรเทา
ผลกระทบที่เหมาะสมในกรณีที่มีการละเมิดสิทธิมนุษยชน

3.
ใช้ความระมัดระวังในการปฏิบัติหน้าที่เพื่อป้องกันความเสี่ยงที่จะเกิดการละเมิดสิทธิมนุษยชนในการดำเนินธุรกิจ

4. สื่อสาร เผยแพร่ ให้ความรู้ ทำความเข้าใจ กำหนดแนวทาง
ในการดำเนินธุรกิจตลอดห่วงโซ่คุณค่าของธุรกิจ (Value Chain) ผู้ส่งมอบสินค้าและบริการ
ผู้รับเหมา เพื่อให้มีส่วนร่วมในการดำเนินธุรกิจอย่างมีคุณธรรมเคารพต่อสิทธิมนุษยชน

5. สอดส่องดูแลเรื่องการเคารพสิทธิมนุษยชน
ไม่ละเลยหรือเพิกเฉยเมื่อพบเห็นการกระทำที่เข้าข่ายละเมิดสิทธิมนุษยชนที่เกี่ยวข้องกับบริษัท
ต้องรายงานให้ผู้บังคับบัญชาหรือบุคคลที่รับผิดชอบทราบ
และให้ความร่วมมือในการตรวจสอบข้อเท็จจริงต่าง ๆ หากมีข้อสงสัยหรือข้อซักถามให้ปรึกษากับ
ผู้บังคับบัญชา หรือบุคคลที่รับผิดชอบผ่านช่องทางต่าง ๆ ที่กำหนดไว้

6. ให้ความเป็นธรรมและคุ้มครองบุคคลที่แจ้งเรื่องการละเมิดสิทธิมนุษยชนที่เกี่ยวข้อง
โดยใช้มาตรการคุ้มครองผู้ร้องเรียน หรือผู้ที่ให้ความร่วมมือในการรายงานการละเมิดสิทธิมนุษยชน

7. สร้างวัฒนธรรมองค์กรที่ยึดมั่นต่อการเคารพสิทธิมนุษยชน

8. ผู้กระทำการละเมิดสิทธิมนุษยชนเป็นการกระทำผิดจรรยาบรรณ ซึ่งจะต้องได้รับการพิจารณา
ทางวินัยตามระเบียบที่ บริษัทกำหนดไว้
นอกจากนี้และอาจจะได้รับโทษตามกฎหมายหากการกระทำนั้นผิดกฎหมาย

หลักปฎิบัติ 5.3

คณะกรรมการดูแลให้ฝ่ายจัดสรรและจัดการทรัพยากรให้เป็นไปอย่างมีประสิทธิภาพ ประสิทธิผล
โดยคำนึงถึงผลกระทบและการพัฒนาทรัพยากรตลอดสาย value chain
เพื่อให้สามารถบรรลุวัตถุประสงค์และเป้าหมายหลักได้อย่างยั่งยืนโดย
1. ตระหนักถึงความจำเป็นของทรัพยาการที่ต้องใช้
2. ดูแลบูรณะซ่อมแซมการใช้ทรัพยากรให้มีประสิทธิภาพและประสิทธิผลในการใช้งานอยู่เสมอ
3. ปรับปรุงการใช้ให้เกิดประสิทธิภาพมากขึ้น
4. นำทรัพยากรกลับมาใช้ใหม่

หลักปฎิบัติ 5.4

คณะกรรมการจัดให้มีกรอบการกำกับดูแลและบริหารจัดการเทคโนโลยีสารสนเทศระดับองค์กร
ที่สอดคล้องกับความต้องการของกิจการรวมทั้งดูแลให้มีการนำเทคโนโลยีสารสนเทศมาใช้ในการเพิ่มโอกาสทางธุรกิจและพัฒนาการดำเนินงาน
การบริหารความเสี่ยง เพื่อให้กิจการสามารถบรรลุวัตถุประสงค์และเป้าหมายหลักของกิจการ โดย
1. จัดให้มีระบบคอมพิวเตอร์และบุคลากรให้เพียงพอแก่การสนับสนุนการประกอบธุรกิจ
จัดการอบรมบุคลากรให้มีความรู้ความเข้าใจโปรแกรมที่ต้องใช้งานในแต่ละด้าน
2. ว่าจ้างบริษัท Outsource ที่มีความชำนาญบริการตรวจสอบอุปกรณ์
โปรแกรมให้ใช้งานได้อย่างมีประสิทธิภาพ
3. จัดให้มีการดูแลบริหารความเสี่ยงที่อาจเกิดขึ้นจากการใช้เทคโนโลสารสนเทศ
และมีมาตรการรักษาความปลอดภัยที่รอบคอบและรัดกุมเพียงพอเพื่อบุคคลที่ไม่มีอํานาจหน้าที่เกี่ยวข้องได้ล่วงรู้ข้อมูล
และอาจนําข้อมูลไปแสวงหาประโยชน์โดยมิชอบ

หลักปฎิบัติ 6

ดูแลให้มีระบบการบริหารความเสี่ยงและการควบคุมภายในที่เหมาะสม
หลักปฎิบัติ 6.1

คณะกรรมการควรกำกับดูแลให้มั่นใจว่า
บริษัทมีระบบการบริหารความเสี่ยงและการควบคุมภายในที่จะทำให้บรรลุวัตถุประสงค์อย่างมีประสิทธิผล
และมีการปฎิบัติให้เป็นไปตามกฎหมายและมาตรฐานที่เกี่ยวข้อง

คณะกรรมการบริหารความเสี่ยง
ที่ประชุมคณะกรรมการในปี 2557 มีมติแต่งตั้งคณะกรรมการบริหารความเสี่ยง ประกอบด้วย
กรรมการและ/หรือผู้บริหาร และผู้ตรวจสอบภายใน คณะกรรมการบริหารความเสี่ยง ประกอบด้วย

1.  ดร. วิวัฒน์ ตริลลิต                                 กรรมการผู้จัดการ
    ประธานคณะกรรมการบริหารความเสี่ยง

1.  นายเลิศชัย ลีลายนกุล ประธานกรรมการตรวจสอบ

2.  นายชัยวัฒน์ จันทรศรีวงศ์ กรรมการตรวจสอบ

3.  ดร. จงรัก ปรีชานนท์ กรรมการตรวจสอบ

4.  นาย วิสุทธิ์ วานิชย์เจริญการ                  ผู้บริหารสูงสุดฝ่ายบัญชีและการเงิน

5.  นายสายันต์ วันอารีย์ ผู้จัดการฝ่ายการตลาด

6.  นาง ปาริชาติ มนูทัศน์                         
     เลขานุการบริษัท/ผู้จัดการสำนักงาน

7.  นางสาว นวพร โพธิ์ไทย                       ผู้ตรวจสอบภายใน

หน้าที่และความรับผิดชอบของคณะกรรมการบริหารความเสี่ยง

1.  พิจารณานโยบายและแนวทางการบริหารความเสี่ยงโดยรวมของบริษัทฯ
    ซึ่งครอบคลุมถึงความเสี่ยงประเภทต่างๆ ที่สำคัญรวมถึงความเสี่ยงด้านทุจริต คอร์รัปชัน
    ความเสี่ยงด้านการละเมิดสิทธิมนุษยชน
    และนำเสนอแก่คณะกรรมการตรวจสอบเพื่อรายงานต่อคณะกรรมการบริษัท

1.   กำหนดยุทธศาสตร์และแนวทางในการบริหารความเสี่ยงของบริษัทฯ โดยประเมิน ติดตาม
    และดูแลปริมาณความเสี่ยงของบริษัทฯ รวมถึงความเสี่ยงด้านการทุจริต คอร์รัปชัน
    ความเสี่ยงด้านการละเมิดสิทธิมนุษยชน ให้อยู่ในระดับที่เหมาะสม

2.  กำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์และยอมรับได้

3.   ติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้กำหนดไว้

4.  ทบทวนความเพียงพอของนโยบายและระบบการบริหารความเสี่ยงโดยรวมถึงความมีประสิทธิผลของระบบ

  รายงานคณะกรรมการบริหารความเสี่ยงปี 2562

คณะกรรมการบริหารความเสี่ยง ได้รับการแต่งตั้งจากคณะกรรมการบริษัท
ตามมติที่ประชุมคณะกรรมการบริษัท
เพื่อทำหน้าที่ในการกำกับดูแลด้านการบริหารความเสี่ยงของบริษัท

ในปี 2562
คณะกรรมการบริหารความเสี่ยงได้ทำหน้าที่กำกับดูแลงานด้านบริหารความเสี่ยงของบริษัท
โดยพิจารณาอนุมัตินโยบายการบริหารความเสี่ยงให้สอดคล้องกับวัตุประสงค์ เป้าหมายหลัก กลยุทธ์
และความเสี่ยงที่ยอมรับได้ของกิจการ
และดูแลให้มีการทบทวนนโยบายการบริหารความเสี่ยงเป็นประจำ
การสอบทานรายงานผลการประเมินความเสี่ยงและแผนการตรวจสอบภายในสำหรับปี 2562
คำนึงถึงปัจจัยเสี่ยงที่สำคัญของบริษัท
การจัดการความเสี่ยงเพื่อลดโอกาสที่จะเกิดความเสี่ยงและลดผลกระทบที่จะเกิดขึ้นให้น้อยที่สุด
รวมถึงการนำเสนอแนวทางการบริหารความเสี่ยง
ปัญหาและอุปสรรคที่จะเกิดในการบริหารความเสี่ยงให้แก่คณะกรรมการบริษัททราบ

ความเสี่ยงด้านการทุจริตคอร์รัปชันและความเสี่ยงด้านการละเมิดสิทธิมนุษยชน
เป็นอีกปัจจัยที่คณะกรรมการให้ความสำคัญกับการกำกับดูแล
โดยพิจารณาถึงความเหมาะสมของนโยบายต่าง ๆ ของบริษัทที่เกี่ยวกับการต่อต้านทุจริตคอร์รัปชัน
และต่อต้านการละเมิดสิทธิมนุษยชน
รวมถึงติดตามผลการบริหารความเสี่ยงที่เกิดขึ้นในบริษัทอย่างใกล้ชิด
คณะกรรมการบริหารความเสี่ยงได้มีการสอบทานแผนการตรวจสอบภายในที่จัดทำขึ้นเป็นรายไตรมาสของปี
2562 เพื่อประเมินผลกระทบที่อาจจะเกิดขึ้นกับปัจจัยเสี่ยงที่สำคัญของบริษัท
เพื่อให้แน่ใจว่าการบริหารความเสี่ยงที่เกิดขึ้นจากการดำเนินงานในแต่ละไตรมาสยังเป็นไปตามแนวทางการบริหารความเสี่ยงที่กำหนดไว้
และเตรียมความพร้อมสำหรับสถานการณ์ความไม่แน่นอนที่อาจจะเกิดขึ้นและมีผลกระทบต่อบริษัทในอนาคต

  (ดร. วิวัฒน์ ตริลลิต)

ประธานกรรมการบริหารความเสี่ยง

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติการที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
จึงได้ว่าจ้างผู้ตรวจสอบภายในซึ่งเป็นหน่วยงานนอก เพื่อความคล่องตัว เป็นอิสระในการตรวจสอบ
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานการเงินเสนอผู้บริหารสายงานที่รับผิดชอบ
โดยมีกฎระเบียบการปฏิบัติงานให้ยึดถือเป็นลายลักษณ์อักษร
ทั้งนี้ฝ่ายตรวจสอบภายในต้องรายงานผลการตรวจสอบโดยตรงต่อคณะกรรมการตรวจสอบ

ในการประชุมคณะกรรมการตรวจสอบครั้งที่ 1/2563 เมื่อวันที่ 17 กุมภาพันธ์  2563
ได้แต่งตั้งนางสาว นวพร โพธิ์ไทย ให้ปฏิบัติหน้าที่ผู้ตรวจสอบภายในของบริษัทประจำปี 2563
โดยเป็นผู้รับผิดชอบหลักในการปฏิบัติหน้าที่ผู้ตรวจสอบภายในของบริษัท
คณะกรรรมการตรวจสอบได้พิจารณาคุณสมบัติของนางสาว นวพร โพธิ์ไทย แล้วเห็นว่า
มีความเหมาะสมเพียงพอกับการปฏิบัติหน้าที่ดังกล่าว เนื่องจากมีความเป็นอิสระ
และมีประสบการณ์ในปฏิบัติงานด้านการตรวจสอบภายในบริษัท พาโตเคมีอุตสาหกรรม จำกัด
(มหาชน) มาเป็นเวลา 9 ปี ทั้งนี้ การพิจารณาและอนุมัติ แต่งตั้ง ถอดถอน
โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทจะต้องผ่านการอนุมัติ
หรือได้รับความเห็นชอบ
จากคณะกรรมการตรวจสอบโดยคุณสมบัติของผู้ดำรงตำแหน่งผู้ตรวจสอบภายในปรากฏในเอกสารแนบ
3

คณะกรรมการตรวจสอบของบริษัทฯ ทำการประเมิน และสอบทานอย่างอิสระ
ถึงความมีประสิทธิภาพของระบบการควบคุมภายในของบริษัทฯ
เพื่อให้เป็นไปตามหลักการกำกับดูแลกิจการที่ดี รวมถึงสอบทานรายงานผลการ
ตรวจสอบของฝ่ายตรวจสอบภายในเกี่ยวกับประเด็นที่พบและข้อเสนอแนะ
เพื่อให้หน่วยงานแก้ไขหรือปรับปรุงกระบวนการควบคุมภายใน
จากผลการประเมินของคณะกรรมการตรวจสอบ มีความเห็นว่า ระบบการควบคุมภายในของบริษัทฯ
เพียงพอและเหมาะสม มีประสิทธิผลและประสิทธิภาพ เป็นไปตามหลักการกำกับดูแลกิจการที่ดี
โดยสามารถสรุปได้ดังต่อไปนี้

องค์กรและสภาพแวดล้อม

รูปแบบการจัดโครงสร้างองค์กรที่บริษัทฯ ใช้อยู่ในปัจจุบันนี้
มีความเหมาะสมและเอื้อให้การดำเนินงานประกอบธุรกิจของ บริษัทฯ มีประสิทธิภาพ บริษัทฯ
มีนโยบายกำหนดให้กรรมการ ผู้บริหาร และพนักงาน ต้องยึดถือจรรยาบรรณในระดับสูงสุด
ในการปฏิบัติงานอย่างเคร่งครัด
และหลีกเลี่ยงการปฏิบัติในลักษณะที่ก่อให้เกิดหรืออาจก่อให้เกิดการขัดกันด้านผลประโยชน์ระหว่างผลประโยชน์ส่วนตัวกับของบริษัทฯ
หรือการทุจริต นอกจากนี้ บริษัทฯ ยังคาดหวังให้การดำเนินธุรกรรมต่าง ๆ
ไม่ว่าจะเป็นธุรกรรมระหว่างพนักงาน หรือธุรกรรมที่ทำกับ ผู้ขายสินค้า ลูกค้า และบุคคลอื่นๆ
ต้องเป็นไปอย่างยุติธรรม

การบริหารความเสี่ยง

บริษัทฯ มีกระบวนการในการประเมินความเสี่ยงที่สำคัญอันอาจส่งผลกระทบต่อบริษัทฯ
รวมถึงการกำหนดมาตรการในการจำกัดหรือลดความรุนแรงจากผลกระทบดังกล่าวเท่าที่จะเป็นไปได้
โดยคำนึงถึงความเสี่ยงทั้งจากปัจจัยภายในและปัจจัยภายนอก ตลอดจนมีการติดตาม
และตรวจสอบการปฏิบัติงานเพื่อบริหารความเสี่ยงให้เกิดขึ้นน้อยที่สุด

กิจกรรมการควบคุม

บริษัทจัดให้มีระบบการควบคุมภายในอย่างมีประสิทธิภาพ
มีกระบวนการทำงานที่ชัดเจนทั้งด้านการขาย การจัดซื้อและการผลิต
มีการแบ่งแยกหน้าที่และการตรวจสอบระหว่างหน่วยงาน
โดยมีการควบคุมภายในเป็นส่วนหนึ่งในการปฏิบัตงานตามปกติ
เพื่อให้การปฏิบัติงานเป็นไปตามหลักนโยบายและแนวปฏิบัติงานที่วางไว้เกิด รวมทั้ง
ได้รับการประเมินและตรวจสอบอย่างเป็นทางการโดยผู้ตรวจสอบภายในที่เป็นอิสระและจากผู้สอบบัญชีรับอนุญาตตามวาระที่กำหนด
การตรวจสอบเหล่านี้ครอบคลุมถึงการสอบทาน
ความมีประสิทธิภาพของการควบคุมภายในทั้งทางด้านการเงิน และทางด้านการปฏิบัติงาน

สารสนเทศและการสื่อสารข้อมูล

บริษัทมีการสื่อสารภายในองค์กรจากผู้บริหารถึงพนักงานและระหว่างหน่วยงานผ่านทางอีเมล์และประกาศต่าง
ๆ เพื่อให้ทุกคนได้รับข่าวสารที่มีประสิทธิภาพ
ในการเสนอเรื่องให้คณะกรรมการบริษัทพิจารณาในแต่ละครั้ง
มีการบรรจุเรื่องในระเบียบวาระการประชุม และให้ข้อมูลต่างๆ
เพื่อช่วยในการพิจารณาตัดสินใจเรื่องดังกล่าวอย่างเพียงพอ บริษัทฯ มีการบันทึกความเห็น
และข้อสังเกตของกรรมการไว้ในรายงานการประชุม
ซึ่งถูกจัดเก็บไว้เพื่อให้ผู้เกี่ยวข้องสามารถตรวจสอบความเหมาะสมในการปฏิบัติหน้าที่ของกรรมการได้
รวมทั้งมีการจัดเก็บ และรักษาข้อมูลทางการเงิน
และเอกสารประกอบทั้งหลายโดยโปรแกรมสำเร็จรูปที่มีประสิทธิภาพ

การติดตามและวัดประเมินผล

บริษัทฯ มีผู้ตรวจสอบภายใน ที่มีความเป็นอิสระ ทำการตรวจสอบ
และวัดประเมินผลของแต่ละหน่วยงานเพื่อให้การปฏิบัติงานต่างๆนั้น
เป็นไปตามนโยบายและแนวปฏิบัติภายใต้ระบบการควบคุมที่รัดกุม
ข้อบกพร่องในระบบการควบคุมที่สำคัญ สิ่งผิดปกติหรือประเด็นปัญหาการกระทำที่อาจ
ขัดต่อแนวมาตรฐานการดำเนินธุรกิจได้รับการปรับปรุงแก้ไขและรายงานต่อฝ่ายบริหารและสอบทานโดยคณะกรรมการตรวจสอบ
ผู้รับผิดชอบของแต่ละหน่วยงานจะเป็นผู้ทำการติดตามผลความคืบหน้าของการปฏิบัติแก้ไขตามข้อแนะนำต่างๆ
จากรายงานการตรวจสอบของผู้ตรวจสอบภายในจนปัญหาได้รับการแก้ไขเสร็จสิ้น
คณะกรรมการตรวจสอบได้มีการประเมินและ สอบทานตามวาระ
ในความมีประสิทธิภาพของกระบวนการติดตามแก้ไขของฝ่ายจัดการ

ผู้ตรวจสอบภายในซึ่งเป็นบุคคลภายนอกมีความเป็นอิสระเต็มที่
อยู่ในการกำกับดูแลของคณะกรรมการตรวจสอบ
ได้ทำการประเมินความเสี่ยงและจัดทำรายงานการตรวจสอบภายในเกี่ยวกับการทุจริตถึงคณะกรรมการตรวจสอบสำหรับปี
2562 ดังนี้

รายงานการตรวจสอบภายในเกี่ยวกับการทุจริต

การตรวจสอบภายในเกี่ยวกับการทุจริต
มีวัตถุประสงค์เพื่อพิจารณาถึงความเสี่ยงที่จะเกิดการทุจริตและการบริหารความเสี่ยงมีความเหมาะสมหรือไม่

การพิจารณาความเสี่ยงในการเกิดการทุจริตจะพิจารณาจากปัจจัยต่อไปนี้

1.  ความต้องการและแรงจูงใจ
    เป็นการพิจารณาว่าบริษัทมีนโยบายหรือปัจจัยที่เป็นการสร้างความต้องการหรือแรงจูงใจให้เกิดการทุจริตหรือไม่

2.  โอกาส เป็นการพิจารณาว่าบริษัทมีโครงสร้างองค์กรหรือกระบวนการ
    ที่เปิดโอกาสให้มีการทุจริตหรือไม่

3.  ความมีเหตุผลและความซื่อสัตย์สุจริต
    เป็นการพิจารณาปัจจัยที่มีผลกระทบกับความมีเหตุผลและความซื่อสัตย์สุจริตของบุคลากรของบริษัท

การพิจารณาการบริหารความเสี่ยงเป็นการพิจารณาว่าบริษัทมีการดำเนินการใน 3
ขั้นตอนที่สำคัญดังนี้หรือไม่

1.  การป้องกัน(Preventive)
    บริษัทได้มีนโยบายหรือระบบการควบคุมภายในที่จะป้องกันไม่ให้เกิดปัจจัยเสี่ยงที่เกี่ยวกับการทุจริตหรือไม่

2.  การตรวจจับ(Detective) บริษัทมีช่องทางหรือกระบวนการที่จะตรวจจับ
    ความผิดปกติภายในองค์กรหรือไม่

3.  การตอบสนอง(Response)
    บริษัทมีการกำหนดบทลงโทษที่ชัดเจนและเข้มงวดสำหรับผู้ที่ดำเนินการหรือไม่

บริษัทได้มีการตรวจสอบภายในเกี่ยวกับการทุจริต
โดยพิจารณาถึงปัจจัยเสี่ยงที่จะเกิดการทุจริตดังต่อไปนี้

1.  ความต้องการและแรงจูงใจ
    โดยการพิจารณานโยบายของบริษัทว่าเป็นปัจจัยที่จะสร้างความต้องการหรือแรงจูงใจให้เกิดการทุจริตหรือไม่

2.  โอกาส โดยพิจารณาถึงโครงสร้างขององค์กรหรือขั้นตอนการทำงานต่าง ๆ
    ว่าเปิดโอกาสให้มีการทุจริตหรือไม่

3.  ความมีเหตุผลและความซื่อสัตย์สุจริต
    เป็นการพิจารณาปัจจัยที่มีผลกระทบกับความมีเหตุผลและความซื่อสัตย์สุจริตของบุคลากรของบริษัท

จากการสอบทานนโยบาย
กระบวนการทำงานตลอดจนโครงสร้างขององค์กรที่จะส่งผลให้เกิดการทุจริตในองค์กร พบว่า

1.  บริษัทมีโครงสร้างองค์กรที่มีการแบ่งแยกหน้าที่งานในแต่ละหน่วยงานที่ชัดเจน
    และมีนโยบายที่ชัดเจนในการที่จะต่อต้านการทุจริตภายในองค์กร

2.  กระบวนการทำงานของบริษัทมีระบบการควบคุมภายในที่ดีในการสอบทานการทำงานระหว่างกัน
    และการปฏิบัติงานเป็นไปตามกระบวนการที่วางไว้ เช่น ฝ่ายขายเป็นผู้จัดทำใบสั่งขาย
    ฝ่ายผลิตเป็นผู้คุมคลังสินค้าและดำเนินการผลิตและจัดส่ง
    เมื่อฝ่ายขายรับเงินจากลูกค้าจะมีการนำส่งตรวจสอบและตรวจสอบโดยฝ่ายบัญชีการเงิน
    เป็นต้น

3.  ผู้บริหารมีนโยบายต่อต้านการคอรัปชัน เพื่อช่วยลดปัญหาคอร์รัปชันจากสังคมไทย
    โดยการหลีกเลี่ยงที่จะเข้าไปมีส่วนร่วมกับกิจกรรมใดที่จะนำไปสู่ปัญหาคอร์รัปชันของภาครัฐหรือเอกชน

4.  ระมัดระวังในการจัดทำแผนงานส่งเสริมการขายที่อาจนำไปสู่การทุจริต

5.  ผู้บริหารมีความใกล้ชิดกับพนักงานในองค์กร ทำให้การได้รับข่าวสาร หรือความผิดปกติต่าง ๆ
    ในองค์กรได้ดี

6.  ที่ผ่านมายังไม่มีเหตุการณ์ที่มีแนวโน้มที่จะเกิดการทุจริตภายในองค์กร

นางสาว นวพร โพธิ์ไทย
ผู้ตรวจสอบภายในอิสระ

หลักปฎิบัติ 6.2

คณะกรรมการต้องจัดตั้งคณะกรรมการตรวจสอบที่สามารถปฎิบัติหน้าที่ได้อย่างมีประสิทธิภาพและอิสระ

คณะกรรมการตรวจสอบจัดตั้งขึ้นเมื่อวันที่ 17 ธันวาคม 2542 ประกอบด้วย :

ประธานกรรมการตรวจสอบ นายเลิศชัย ลีลายนกุล

กรรมการตรวจสอบ ดร.จงรัก ปรีชานนท์

กรรมการตรวจสอบ นายชัยวัฒน์ จันทรศรีวงศ์

เลขานุการคณะกรรมการตรวจสอบ นางสาวนวพร โพธิ์ไทย (ผู้ตรวจสอบภายใน)

วาระการดำรงตำแหน่ง 3 ปี มีการต่อวาระครั้งล่าสุดเมื่อปี 2562 และ นายเลิศชัย ลีลายนกุล
เป็นกรรมการตรวจสอบที่มีความรู้และประสบการณ์ในการสอบทาน งบการเงินของบริษัท

คุณสมบัติของกรรมการอิสระ เท่ากับข้อกำหนดของ ก.ล.ต. และตลาดหลักทรัพย์ 

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่เป็นกรรมการที่มีส่วนร่วมในการบริหารงาน เป็นพนักงาน ลูกจ้าง
    หรือที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง (ปัจจุบัน และช่วง 2 ปี
    ก่อนได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้องและบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ความสัมพันธ์ทางธุรกิจกับบริษัท

  (ก) ลักษณะความสัมพันธ์

-   ความสัมพันธ์ในลักษณะของการให้บริการทางวิชาชีพ

-   ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่นที่ปรึกษากฎหมาย
    ที่ปรึกษาทางการเงิน ผู้ประเมินราคาทรัพย์สิน เป็นต้น

-   ระดับนัยสำคัญที่เข้าข่ายไม่อิสระ

    -   กรณีผู้สอบบัญชี : ห้ามทุกกรณี

    -   กรณีเป็นผู้ให้บริการทางวิชาชีพอื่น : มูลค่ารายการเกิน 2 ล้านบาทต่อปี

-   ความสัมพันธ์ทางการค้า/ธุรกิจ

    -   ลักษณะความสัมพันธ์ : กำหนดครอบคลุมรายการทางธุรกิจทุกประเภท ได้แก่
        รายการที่เป็นธุรกรรมปรกติ รายการเช่า/ให้เช่าอสังหาริมทรัพย์
        รายการที่เกี่ยวกับสินทรัพย์/บริการ และรายการให้หรือรับความช่วยเหลือทางการเงิน

    -   ระดับนัยสำคัญที่เข้าข่ายไม่อิสระ : มูลค่ารายการ ≥ 20 ล้านบาท หรือ ≥ 3% ของ
        NTA ของบริษัท แล้วแต่จำนวนใดจะต่ำกว่า
        ทั้งนี้ในการพิจารณามูลค่ารายการให้รวมรายการที่เกิดขึ้นระหว่าง 6 เดือน
        ก่อนวันที่มีการทำรายการในครั้งนี้ด้วย

  (ข) กรณีที่มีลักษณะความสัมพันธ์ ตาม (ก) กับนิติบุคคล บุคคลที่ถือว่าเข้าข่ายไม่อิสระได้แก่ผู้ถือ
  หุ้นใหญ่ กรรมการ (ยกเว้นเป็นกรรมการอิสระ/กรรมการตรวจสอบ) และผู้บริหาร หรือ
  partner ของนิติบุคคลนั้น

  (ค) กรณีที่มีลักษณะความสัมพันธ์ตาม (ก) และ (ข) : ปัจจุบันและ 2 ปีก่อนได้รับการแต่งตั้ง

  (ง) ข้อยกเว้น : กรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
  กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งได้
  แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเอกฉันท์

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

  7. กรรมการอิสระที่มีคุณสมบัติ ตาม 1-6
  อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
  โดยมีการตัดสินใจในรูปแบบองค์คณะ (Collective Decision) ได้

คุณสมบัติของคณะกรรมการตรวจสอบ

1.  ได้รับการแต่งตั้งจากคณะกรรมการหรือผู้ถือหุ้น

2.  ทุกคนต้องเป็นกรรมการอิสระ

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

4.  ไม่เป็นกรรมการของ บริษัทใหญ่ บริษัทย่อย บริษัทย่อยลำดับเดียวกัน

5.  มีหน้าที่ตามที่ตลาดหลักทรัพย์กำหนด

6.  มีกรรมการตรวจสอบอย่างน้อย 1
    คนที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้

รายงานคณะกรรมการตรวจสอบ

คณะกรรมการตรวจสอบประกอบด้วยกรรมการอิสระจำนวน 3 ท่าน
โดยมีผู้ตรวจสอบภายในซึ่งเป็นบุคคลภายนอกทำหน้าที่เลขานุการที่ประชุม

หน้าที่ของคณะกรรมการตรวจสอบคือการสอบทานให้บริษัทมีการรายงานทางการเงินอย่างถูกต้องเพียงพอตามหลักการบัญชีที่รับรองทั่วไป
ตรวจสอบและเปิดเผยรายการระหว่างกัน
สอบทานให้บริษัทมีระบบควบคุมภายในและการตรวจสอบภายในที่เหมาะสมและมีประสิทธิผล
สอบทานให้บริษัทปฏิบัติตามกฎระเบียบและกฎหมายต่าง ๆ ที่เกี่ยวข้อง
เสนอแต่งตั้งผู้สอบบัญชีเพื่อเสนอที่ประชุมผู้ถือหุ้นพิจารณา
อีกทั้งปฏิบัติงานอื่นใดตามที่ได้รับมอบหมายจากคณะกรรมการบริษัท โดยคณะกรรมการตรวจสอบ
ได้จัดจ้างหัวหน้าผู้ตรวจสอบภายใน นางสาวนวพร โพธิ์ไทย ซึ่งมี วุฒิการศึกษา
ประสบการณ์การอบรม ที่เหมาะสมเพียงพอกับการปฏิบัติหน้าที่ดังกล่าว
เข้าดำเนินการประเมินความเสี่ยงของหน่วยงานต่าง ๆ
ของบริษัทและสอบทานระบบการควบคุมภายในตามความสำคัญของความเสี่ยงที่ได้ประเมินไว้

ในระหว่างปี 2562 คณะกรรมการตรวจสอบได้ประชุมร่วมกับผู้สอบบัญชี
ผู้ตรวจสอบภายในและกรรมการบริหารรวม 4 ครั้ง เพื่อสอบทานผลการประเมินความเสี่ยง
แผนการตรวจสอบประจำปี
และผลการสอบทานระบบการควบคุมภายในของบริษัทให้มีมาตรฐานตรงตามวัตถุประสงค์ที่กล่าวมาข้างต้น
รวมถึงการสอบทานงบการเงินของบริษัทให้ถูกต้องและครบถ้วนตามหลักการบัญชีก่อนที่จะเผยแพร่สู่สาธารณชน
โดยการประชุมครั้งที่ 1/2562
ฝ่ายบริหารไม่ได้เข้าร่วมการประชุมในช่วงต้นของการประชุมเพื่อที่คณะกรรมการตรวจสอบ
ผู้สอบบัญชี และผู้ตรวจสอบภายในได้มีโอกาสปรึกษาอย่างอิสระและเหมาะสม
โดยคณะกรรมการตรวจสอบมีความเห็นว่าในรอบระยะเวลาบัญชีสิ้นสุดวันที่ 31 ธันวาคม 2562
บริษัทจัดให้มีระบบการควบคุมภายในที่เพียงพอและเหมาะสม ครอบคลุมการปฏิบัติงานที่มีความเสี่ยง
ตลอดจนมีการจัดทำและเปิดเผยข้อมูลในรายงานการเงินของบริษัทอย่างเพียงพอและเชื่อถือได้

คณะกรรมการรับทราบรายการระหว่างกันจากผู้บริหาร
โดยสอบทานจากผู้ตรวจสอบภายในและผู้ตรวจสอบบัญชีทุกไตรมาสเพื่อความมั่นใจว่าทุกรายการผ่านกระบวนการอนุมัติที่โปร่งใสโดยกรรมการและผู้บริหารด้วยความรับผิดชอบ 
ระมัดระวังและซื่อสัตย์สุจริต โดยผู้มีส่วนได้เสีย ไม่ได้มีส่วนร่วมในการตัดสินใจ
รายการระหว่างกันปัจจุบันมีเพียงการเช่าสถานที่ รายการซื้อขายระหว่างบริษัท PATO
และบริษัทย่อย
และรายการค่าบริหารจัดการของบริษัทย่อย

คณะกรรมการตรวจสอบได้พิจารณาเสนอผู้สอบบัญชีคือ นายประดิษฐ รอดลอยทุกข์ หรือ
นางสาวนงราม เลาหอารีดิลก หรือนางสาวชมาภรณ์ รอดลอยทุกข์ หรือ นางพรทิพย์ เลิศทนงศักดิ์
จากบริษัท

เอเอสที มาสเตอร์ ให้แก่
คณะกรรมการบริษัทเป็นที่เรียบร้อยเพื่อที่จะทำการเสนอต่อที่ประชุมผู้ถือหุ้นพิจารณารับรองต่อไป
โดยคณะกรรมการตรวจสอบเห็นว่าผู้สอบบัญชีมีความเป็นอิสระ
ไม่มีความสัมพันธ์หรือมีส่วนได้เสียกับผู้บริหารหรือผู้ถือหุ้นรายใหญ่ โดยค่าสอบบัญชี 670,000 บาท
บาทเพิ่มขึ้นจากปี 2562 จำนวน 20,000 บาทและไม่มีค่าบริการอื่นๆ สำหรับปี 2563

................................................

(นาย เลิศชัย ลีลายนกุล)

ประธานคณะกรรมการตรวจสอบ

17 กุมภาพันธ์ 2563

หลักปฎิบัติ 6.3

คณะกรรมการควรติดตามดูแลและจัดการความขัดแย้งของผลประโยชน์ที่อาจเกิดขึ้นได้ระหว่างบริษัทกับฝ่ายจัดการ
คณะกรรมการหรือผู้ถือหุ้นรวมไปถึงการป้องกันการใช้ประโยชน์อันมิควรในทรัพย์สิน
ข้อมูลและโอกาสของบริษัท
และการทำธุรกรรมกับผู้ที่มีความสัมพันธ์เกี่ยวโยงกับบริษัทในลักษณะที่ไม่สมควร

บริษัทมีนโยบายและวิธีการดูแลกรรมการและผู้บริหาร พนักงาน
รวมถึงบุคคลที่เกี่ยวข้องมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชนโดย

1.
บริษัทได้กำหนดนโยบายให้กรรมการและผู้บริหารระดับสูงแจ้งต่อคณะกรรมการหรือผู้ที่คณะกรรมการมอบหมายเกี่ยวกับการซื้อขายหุ้นของบริษัทตนเองอย่างน้อย
1 วันล่วงหน้าก่อนทำการซื้อขาย

2. บริษัทกำหนดให้กรรมการ ผู้บริหาร
และพนักงานรับทราบถึงประกาศที่เกี่ยวข้องของสำนักงานคณะกรรมการ ก.ล.ต.
ที่กำหนดให้กรรมการและผู้บริหาร มีหน้าที่รายงานการเปลี่ยนแปลงการถือครองหลักทรัพย์
ต่อคณะกรรมการ ก.ล.ต. ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ภายใน 3 วัน นับจากวันที่มีการเปลี่ยนแปลงการถือครองหลักทรัพย์
และให้แจ้งให้เลขานุการบริษัทรับทราบเพื่อจัดทำบันทึกการเปลี่ยนแปลงและสรุปจำนวนหลักทรัพย์ของกรรมการและผู้บริหารเป็นรายบุคคล
เพื่อนำเสนอให้แก่คณะกรรมการบริษัททราบ
ยังได้แจ้งบทลงโทษหากมีการฝ่าฝืนหรือไม่ปฏิบัติตามข้อกำหนดดังกล่าวด้วย

3. บริษัทมีข้อกำหนดห้ามนำข้อมูลงบการเงิน
หรือข้อมูลอื่นที่มีผลกระทบต่อราคาหลักทรัพย์ของบริษัทที่ทราบ
เปิดเผยแก่บุคคลภายนอกหรือผู้ที่มิได้มีส่วนเกี่ยวข้อง และห้ามทำการซื้อขายหลักทรัพย์ในช่วง 1
เดือน ก่อนมีข้อมูลอื่นที่มีผลกระทบต่อราคาหลักทรัพย์ของบริษัทจะเผยแพร่ต่อสาธารณะชน
หากไม่ปฏิบัติตามข้อกำหนดดังกล่าวถือเป็นการกระทำผิดวินัยของบริษัท จะได้รับโทษตั้งแต่
การตักเตือน การตัดค่าจ้าง การพักงานโดยไม่ได้รับค่าจ้าง จนถึงการเลิกจ้าง

คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาอย่างรอบคอบเพื่อผลประโยชน์ต่อบริษัท
หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
ส่งเสริมการแข่งขันทางการค้าอย่างเสรี
รวมถึงการปฏิบัติตามกฎระเบียบของตลาดหลักทรัพย์ด้านการเปิดเผยรายการ ในปี 2552
ตามมาตรา 89/14 ของ พรบ. หลักทรัพย์ บริษัทดำเนินการให้กรรมการและผู้บริหาร
จัดส่งรายงานการมีส่วนได้เสียของกรรมการและผู้บริหารครั้งแรก
ต่อประธานคณะกรรมการตรวจสอบ และ ประธานกรรมการ เพื่อลงชื่อรับทราบ
และจัดทำรายงานทุกครั้งเมื่อมีการเปลี่ยนแปลง โดยเลขานุการบริษัทมีหน้าที่จัดเก็บรายงานดังกล่าว
รายการระหว่างกัน
บริษัทยึดหลักการดังนี้ในการทำรายการระหว่างกัน 
               -
เป็นรายการที่ผ่านกระบวนการอนุมัติที่โปร่งใสโดยกรรมการและผู้บริหารด้วยความรับผิดชอบ 
ระมัดระวังและซื่อสัตย์สุจริต โดยผู้มีส่วนได้เสีย ไม่ได้มีส่วนร่วมในการตัดสินใจ 
               -
เป็นรายการที่กระทำโดยคำนึงถึงผลประโยชน์สูงสุดของบริษัทเป็นหลักเสมือนการทำรายการกับบุคคลภายนอกเป็นเงื่อนไขธุรกิจปกติ
ตามราคาตลาด และเป็นไปตามรายละเอียดที่ระบุในสัญญา
               -
มีระบบการติดตามและตรวจสอบที่ทำให้มั่นใจได้ว่าการทำรายการเป็นไปตามขั้นตอนที่ถูกต้อง

การเช่าสถานที่ (1)

+---------------------+----------------------+------------------------+
| บริษัท                | บริษัท                 | รายการระหว่างกัน         |
+---------------------+----------------------+------------------------+
| บริษัท                | บริษัท เคนเท็กซ์         | -บริษัทเช่าพื้นที่อาคารพ      |
| พาโตเคมีอุตสาหกรรม    | พรอพเพอร์ตี้ส์ จำกัด      | าโตซึ่งเป็นกรรมสิทธิ์ของบริษัท |
|                     |                      | เคนเท็กซ์ พรอพเพอร์ตี้ส์     |
| จำกัด (มหาชน)        |                      | จ                      |
|                     |                      | ก.เพื่อใช้เป็นอาคารสำนักงาน |
+---------------------+----------------------+------------------------+

บริษัท พาโตเคมีอุตสาหกรรม จำกัด (มหาชน) เช่าพื้นที่ของอาคารพาโตเพื่อใช้เป็นสำนักงาน
ซึ่งมีรายละเอียดดังต่อไปนี้

  ------------------------ --- -----------------------------------------------------------------------------------------------
  ที่ตั้ง                      :   อาคารพาโต เลขที่ 3388 ถ.เพชรบุรีตัดใหม่ แขวงบางกะปิ เขตห้วยขวาง กรุงเทพฯ 10310

  กรรมสิทธิ์ในตัวอาคาร         :   เป็นของบริษัท เคนเท็กซ์ พรอพเพอร์ตี้ส์ จำกัด (บริษัทที่เกี่ยวข้อง)

  สาระของสัญญาเช่าโดยสังเขป   :   - บริษัท พาโตเคมีอุตสาหกรรม จำกัด (มหาชน) เช่าพื้นที่บริเวณชั้น 1-3 ของ อาคาร พื้นที่ใช้สอย 745.82 ต.ร.ม.
                               จ่ายค่าเช่าเป็นรายเดือน ๆ ละ 70,000 บาท โดยมีระยะเวลาในการเช่าตั้งแต่ 1 มิ.ย. 2549 - 31 พ.ค. 2564
                               มีการปรับค่า เช่าทุก ๆ 2 ปี และการปรับราคาแต่ละครั้งจะปรับไม่เกิน 25% ของอัตราค่าเช่าเดิม อนึ่ง ในสัญญาเช่า
                               ได้ระบุให้ผู้ให้เช่าเป็นผู้รับผิดชอบเรื่องภาษีโรงเรือนและภาษีที่ดินตามจำนวนที่รับจริงเท่านั้นส่วนภาษีอื่นใดหากมีตลอดถึงค่าไฟฟ้า,
                               ค่าโทรศัพท์ และน้ำประปาผู้เช่าจะเป็นผู้รับผิดชอบแต่เพียงฝ่ายเดียว ในเดือนเมษายน ปี 2561 ปรับขึ้นค่าเช่าเป็นเดือนละ
                               80,000 บาท จนปัจจุบัน
  ------------------------ --- -----------------------------------------------------------------------------------------------

(2)

+---------------------+----------------------+------------------------+
| บริษัท                | บริษัท                 | รายการระหว่างกัน         |
+---------------------+----------------------+------------------------+
| บริษัท                | บริษัท พาโตครอปแคร์     | -บริษัทพาโตครอปแคร์ จำกัด  |
| พาโตเคมีอุตสาหกรรม    | จำกัด                 | เช่าพื้นที่โรงงาน           |
|                     |                      | ซึ่งเป็นกรรมสิทธิ์ของ บริษัท   |
| จำกัด (มหาชน)        |                      | พาโตเคมีอุตสาหกรรม จำกัด  |
|                     |                      | (มหาชน)                |
|                     |                      | เพื่อใช้เป็นอาคารสำนักงาน   |
|                     |                      | และโรงงานผลิตสินค้า       |
|                     |                      | และคลังสินค้า             |
+---------------------+----------------------+------------------------+

บริษัท พาโตเคมีอุตสาหกรรม จำกัด (มหาชน) ให้เช่าพื้นที่ของโรงงานเพื่อใช้เป็นสำนักงาน
โรงงานและคลังสินค้าของบริษัท

พาโตครอปแคร์ ซึ่งมีรายละเอียดดังต่อไปนี้

  ------------------------ --- ---------------------------------------------------
  ที่ตั้ง                      :   เลขที่ 569/1 นิคมอุตสาหกรรม บางปู ซอย 12 ถนนพัฒนา 13
                               ตำบลแพรกษา อำเภอเมือง จังหวัดสมุทรปราการ

  กรรมสิทธิ์ในตัวอาคาร         :   เป็นของบริษัท พาโตเคมีอุตสาหกรรม จำกัด (มหาชน)

  สาระของสัญญาเช่าโดยสังเขป   :   บริษัท พาโตครอปแคร์ จำกัด เช่าพื้นที่อาคารโรงงานหมายเลข 5
                               และ 6 พื้นที่ใช้สอย 1,080 ตารางเมตร พร้อมเครื่องจักร
                               โดยชำระค่าเช่าเป็นรายเดือน เดือนละ 50,000 บาท
                               มีการต่ออายุสัญญาการเช่าไปอีก 5 ปี ตั้งแต่
                               25/11/2557-31/12/2562
  ------------------------ --- ---------------------------------------------------

ค่าจัดการบริหาร

+---------------------+------------------------------------------------+
| สาระของสัญญาบริการ    | -   บริษัท พาโตครอปแคร์ จำกัด ว่าจ้าง บริษัท           |
|                     |     พาโตเคมีอุตสาหกรรม จำกัด (มหาชน)              |
| การบร               |     เป็นผู้จัดหาทีมงานหรือบุคลากร                     |
| ิหารจัดการและการบริหาร |     เพื่อเข้า                                     |
|                     | ดำเนินการบริหารจัดการภายในองค์กรและบริหารการขายสินค้า |
| การขาย โดยสังเขป     |                                                |
|                     | -   การบริหารจัดการองค์กรและการบริหารการขาย        |
|                     |     จะคิดว่าบริการในการบริหารทั้ง 2 ด้านเท่าๆ กัน       |
|                     |     โดยคิดคำนวณค่าบริหารจากยอดขายสุทธิ ในแต่ละไตรมาส |
|                     |     ดังนี้                                        |
|                     |                                                |
|                     | 1.  ยอดขายตั้งแต่ 1 บาท แต่ไม่เกิน 50 ล้านบาท คิดอัตรา  |
|                     |     1.5% และ 1.5%ของยอดขายในไตรมาส             |
|                     |     ในการบริหารจัดการและการขาย (1.5%+1.5%)       |
|                     |                                                |
|                     | 2.  ยอดขาย เกินกว่า 50 ล้านบาท ขึ้นไป คิดอัตรา 1.0%   |
|                     |     และ 1.0% ของยอดขายในไตรมาส                 |
|                     |     ในการบริหารจัดการและการขาย (1.0%+1.0%)       |
+---------------------+------------------------------------------------+

ทั้งนี้การจัดตั้ง บริษัท พาโตครอปแคร์ จำกัด เพื่อเป็นการแก้ปัญหาที่ พรบ. พ.ศ. 2551
วัตถุอันตรายที่ประกาศใช้ กำหนดให้ ผลิตภัณฑ์ 1 ชนิด สามารถมีชื่อการค้าได้เพียง 3 ชื่อ
ทำให้ชื่อการค้าไม่เพียงพอสำหรับลูกค้าที่บริษัทรับจ้างผลิต

หลักปฎิบัติ 6.4

คณะกรรมการควรกำกับดูแลให้มีการจัดนโยบายและแนวปฎิบัติด้านการต่อต้านคอร์รัปชั่นที่ชัดเจนและสื่อสารในทุกระดับขององค์กรและต่อคนนอกเพื่อให้เกิดการนำปฎิบัติได้จริง

บริษัทจัดทำนโยบายต่อต้านทุจริตคอร์รัปชัน เข้าประกาศเจตนารมณ์ จัดการอบรมพนักงาน
ทำแผนประเมินความเสี่ยงด้านทุจริตคอร์รัปชัน
และจัดอบรมทำความเข้าใจในคู่มือเพื่อสามารถนำไปสู่การปฏิบัติ
และได้รับการรับรองจากคณะกรรมการแนวร่วมปฏิบัติของภาคเอกชนไทยในการต่อต้านการทุจริตคอร์รัปชันในเดือนกุมภาพันธ์
2561 และมีการทบทวนนโยบายทุกปี ทั้งนี้ผู้มีส่วนได้เสียสามารถศึกษาคู่มือพร้อมแนวปฏิบัติได้จาก
http://www.patochemical.com/wp-content/uploads/pdf/CGR%20Anti%20Corruption.pdf

หลักปฎิบัติ 6.5

คณะกรรมการควรดูแลให้กิจการมีกลไกในการรับเรื่องร้องเรียนและการดำเนินการกรณีมีการชี้เบาะแส

บริษัทได้จัดให้มีกระบวนการในการจัดการกับเรื่องที่พนักงานร้องเรียนว่าอาจเป็นการกระทำผิดโดยกำหนดนโยบาย
และ/หรือ แนวทางการปกป้องคุ้มครองพนักงานหรือผู้แจ้งเบาะแสในการกระทำผิด

พนักงานสามารถแจ้งข้อมูลการกระทำผิดในองค์กรโดยเขียนข้อร้องเรียนพร้อมหลักฐานการกระทำผิด
(หากมี) โดยอาจมิต้องลงชื่อ ใส่กล่องรับความคิดเห็น
ซึ่งกรรมการผู้จัดการเป็นผู้ถือกุญแจเปิดกล่องแต่เพียงผู้เดียว
หรือสามารถอีเมล์โดยตรงต่อคณะกรรมการตรวจสอบ auditcom.pato@gmail.com และ/หรือ
เลขานุการบริษัท pato2@cscoms.com
เพื่อที่บริษัทนำเข้าที่ประชุมผู้บริหารเพื่อพิจารณาสอบหาข้อเท็จจริงและแก้ปัญหาต่อไป
อย่างไรก็ตามในปี 2562 บริษัทมิได้รับข้อร้องเรียนใดๆ

หลักปฎิบัติ 7

รักษาความน่าเชื่อถือทางการเงินและการเปิดเผยข้อมูล

หลักปฎิบัติ 7.1

คณะกรรมการมีความรับผิดชอบในการดูแลให้ระบบการจัดทำรายงานทางการเงินและการเปิดเผยข้อมูลสำคัญต่างๆ
ถูกต้อง เพียงพอ ทันเวลา เป็นไปตามกฏเกณฑ์ มาตรฐาน และแนวปฎิบัติที่เกี่ยวข้อง

-คณะกรรมการควรดูแลให้บุคลากรที่เกี่ยวข้องกับการจัดทำและเปิดเผยข้อมูลมีความรู้ทักษะ
และประสบการณ์ที่เหมาะสมกับหน้าที่ความรับผิดชอบและมีจำนวนเพียงพอโดยบุคลากรดังกล่าวหมายรวม
ถึงผู้บริหารสูงสุดสายงานบัญชีและการเงิน ผู้จัดทำบัญชี ผู้ตรวจสอบภายใน เลขานุการบริษัท
และนักลงทุน สัมพันธ์
- คณะกรรมการควรคำนึงถึงปัจจัยที่เกี่ยวข้อง โดยในกรณีที่เป็นรายงานทางการเงิน

(1) ผลการประเมินความเพียงพอของระบบควบคุมภายใน
(2) ความเห็นของผู้สอบบัญชีในรายงานทางการเงิน และข้อสังเกตของผู้สอบบัญชีเกี่ยวกับ
ระบบควบคุมภายใน รวมทั้งข้อสังเกตของผู้สอบบัญชีผ่านการสื่อสารในช่องทางอื่น ๆ (ถ้ามี)
(3) ความเห็นของคณะกรรมการตรวจสอบ
(4) ความสอดคล้องกับวัตถุประสงค์เป้าหมายหลักกลยุทธ์และนโยบายของบริษัท
- คณะกรรมการควรดูแลให้การเปิดเผยข้อมูล ซึ่งรวมถึงงบการเงิน รายงานประจำปีแบบ 56-1
สามารถสะท้อนฐานะการเงินและผลการดำเนินงานอย่างเพียงพอ
รวมทั้งสนับสนุนให้บริษัทจัดทำอธิบายและการวิเคราะห์ของฝ่ายจัดการ(Management Discussion
and Analysis หรือ MD&A)เพื่อประกอบการเปิดเผยงบการเงินทุกไตรมาส
ทั้งนี้เพื่อให้นักลงทุนได้รับทราบข้อมูลและเข้าใจการเปลี่ยนแปลง
ที่เกิดขึ้นกับฐานะการเงินและผลการดำเนินงานของบริษัทในแต่ละไตรมาสได้ดียิ่งขึ้น
นอกจากข้อมูลตัวเลข ในงบการเงินเพียงอย่างเดียว
- การเปิดเผยข้อมูลรายการใดเกี่ยวข้องกับกรรมการรายใดรายหนึ่งเป็นการเฉพาะ
กรรมการรายนั้นต้องดูแลให้การเปิดเผยในส่วนของตนมีความครบถ้วน ถูกต้องด้วย เช่น
ข้อมูลผู้ถือหุ้นของ กลุ่มตน การเปิดเผยในส่วนที่เกี่ยวเนื่องกับ shareholders’agreement
ของกลุ่มตนดังนี้

ผู้ถือหุ้น

+-----------------------------+--------------------+------------------+
| ชื่อผู้ถือหุ้น                     | จำนวนหุ้น            | ร้อยละ            |
|                             |                    |                  |
|                             | ณ 10/01/63         |                  |
+-----------------------------+--------------------+------------------+
| 1. กลุ่มตริลลิต                 | 50,100,000         | 35.19            |
|                             |                    |                  |
| นายเมธา ตริลลิต               |                    |                  |
|                             |                    |                  |
| นางวิภาณี ตริลลิต               |                    |                  |
|                             |                    |                  |
| ดร. วิวัฒน์ ตริลลิต              |                    |                  |
|                             |                    |                  |
| นางสาวรัชนี ตริลลิต             |                    |                  |
+-----------------------------+--------------------+------------------+
| 2. กลุ่มพจนาลัย                | 16,500,000         | 11.59            |
|                             |                    |                  |
| นายเชาว์วุธ พจนาลัย            |                    |                  |
|                             |                    |                  |
| นางวันทนา พจนาลัย             |                    |                  |
|                             |                    |                  |
| นางสาวชารินา พจนาลัย          |                    |                  |
|                             |                    |                  |
| นายชูรัฐ พจนาลัย               |                    |                  |
+-----------------------------+--------------------+------------------+
| 3. กลุ่มเวสารัชเวศย์            | 5,522,866          | 3.88             |
|                             |                    |                  |
| นาย สุวิทย์ เวสารัชเวศย์         |                    |                  |
|                             |                    |                  |
| นางสาวพรพริ้ง เวสารัชเวศย์      |                    |                  |
|                             |                    |                  |
| นางสาวสุนทรีย์ เวสารัชเวศย์      |                    |                  |
|                             |                    |                  |
| นายฐาปนีย์ เวสารัชเวศย์         |                    |                  |
|                             |                    |                  |
| นางสาววารุณี เวสารัชเวศย์       |                    |                  |
| นายกาญจน์ เวสารัชเวศย์         |                    |                  |
| นายบุญศักดิ์ เวสารัชเวศย์         |                    |                  |
| นายกฤษณ์ เวสารัชเวศย์          |                    |                  |
+-----------------------------+--------------------+------------------+
| 4. กลุ่มเชิงวิวัฒน์กิจ             | 9,061,850          | 6.36             |
|                             |                    |                  |
| นายสุรชัย เชิงวิวัฒน์กิจ           |                    |                  |
|                             |                    |                  |
| นายสุวัฒน์ เชิงวิวัฒน์กิจ           |                    |                  |
|                             |                    |                  |
| นางสาววราภรณ์ เชิงวัฒน์กิจ       |                    |                  |
|                             |                    |                  |
| นางสาวรัชนี เชิงวิวัฒน์กิจ         |                    |                  |
+-----------------------------+--------------------+------------------+
| 5. ผู้ถือหุ้นรายอื่น (Free Float)  | 61,187,284         | 42.98            |
+-----------------------------+--------------------+------------------+
| รวม                         | 142,372,000        | 100.00           |
+-----------------------------+--------------------+------------------+

หมายเหตุ บุคคลที่เป็นกรรมการหรือผู้บริหารรวมคู่สมรส, บุตร และ พี่น้อง

หลักปฎิบัติ 7.2

คณะกรรมการควรติดตามดูแลความเพียงพอของสภาพคล่องทางการเงินและสามารถในการชำระหนี้
-
ผู้บริหารสูงสุดฝ่ายการเงินและบัญชีมีหน้าที่ติดตามประเมินฐานะทางการเงินของกิจการและรายงานต่อคณะกรรมการอัตราส่วนทางการเงินและสภาพคล่องทางการเงินในที่ประชุมคณะกรรมการทุกไตรมาส
- คณะกรรมการจัดทำระดับวงเงินที่ต้องผ่านการอนุมัติไว้ดังต่อไปนี้

วงเงินอนุมัติของรายการที่สำคัญ

  ------------------------------------- ---------------- ----------------------------------
  วงเงินอนุมัติ                             คณะกรรมการ       กรรมการผู้อำนวยการและกรรมการผู้จัดการ

  1. การอนุมัติการจัดซื้อ จัดหา และจัดจ้าง ต่อครั้ง มากกว่า 40 ล้านบาท ไม่เกิน 40 ล้านบาท

  2. การอนุมัติการจำหน่ายพัสดุคงคลัง           มากกว่า 40 ล้านบาท ไม่เกิน 40 ล้านบาท
  ทรัพย์สินถาวรต่อครั้ง                                        
  ------------------------------------- ---------------- ----------------------------------

ซึ่งการอนุมัติการทำรายการใดๆ หรือการเสนอความเห็นต่อที่ประชุมผู้ถือหุ้น คณะกรรมการมั่นใจว่าการทำรายการดังกล่าวจะไม่กระทบต่อความต่อเนื่องในการดำเนินกิจการ สภาพคล่องทางการเงิน หรือความสามารถในการชำระหนี้

หลักปฎิบัติ 7.3 

ในภาวะที่กิจการประสบปัญหาทางการเงินหรือมีแนวโน้มจะประสบปัญหา
คณะกรรมการควรมั่นใจได้ว่ากิจการมีแผนในการแก้ไขปัญหาหรือมีกลไกอื่นที่จะสามารถแก้ไขปัญหาทางการเงินได้ทั้งนี้ภายใต้การคำนึงถึงสิทธิของผู้มีส่วนได้เสีย
- คณะกรรมการติดตามสภาพคล่อง ความสามารถชำระหนี้ ปัญหาทางการเงินของบริษัทอย่างใกล้ชิด
และดูแลให้กิจการประกอบธุรกิจด้วยความระมัดระวัง
และปฏิบัติตามข้อกำหนดเกี่ยวกับการเปิดเผยข้อมูล
จากการรายงานของผู้บริหารสูงสุดฝ่ายบัญชีและการเงินในการประชุมคณะกรรมการเพื่อการอนุมัติงบการเงินในทุกไตรมาส
โดยกรรมการผู้จัดการรายงานผลการดำเนินงานรวมถึงปัญหาที่พบและแนวทางในการแก้ปัญหาในทุกๆ
ด้าน ซึ่งคณะกรรมการติดตามการแก้ไขปัญหา โดยคำนึงถึงความเป็นธรรมต่อผู้มีสวนได้เสีย
และการแก้ปัญหาเป็นไปอย่างสมเหตุสมผล

หลักปฎิบัติ 7.4

รายงานความรับผิดชอบต่อสังคมเพื่อความยั่งยืน

ไทยเป็นประเทศเกษตรกรรม แม้ภาคการเกษตรจะไม่ใช่ภาคส่วนที่ทำรายได้หลักเข้า

ประเทศ แต่ถือได้ว่ามีความสำคัญในการเลี้ยงปากท้องของคนในประเทศ
รวมถึงสร้างรายได้เข้าประเทศจากการส่งออก
ที่ผ่านมาหลายประเทศทั่วโลกพยายามในการเพิ่มพื้นที่ทางการเกษตรของตนเพื่อเพิ่มผลผลิตในประเทศ
แม้กระทั่งประเทศที่ไม่สามารถเพาะปลูกได้
ก็มีความพยายามในการเข้าเช่าพื้นที่เพาะปลูกในประเทศอื่น
พื้นที่การเกษตรจึงถือได้ว่ามีความสำคัญเป็นอย่างยิ่ง ความมั่นคงทางอาหาร (Food Security)
กลายเป็นปัญหารูปแบบใหม่ของหลายประเทศที่ต้องเผชิญและมีมาตรการรับมือเพื่อความอยู่รอดของประชากรในประเทศนั้นๆ
โดยเฉพาะประเทศกำลังพัฒนาที่ปัญหานี้ทวีความรุนแรงขึ้น
อันเป็นผลจากการเปลี่ยนแปลงของสภาพภูมิอากาศ พื้นที่การเกษตรที่มีจำกัด
สำหรับประเทศไทยสามารถผลิตพืชอาหารได้เพียงพอต่อการบริโภคในประเทศและส่งออกเป็นลำดับต้นๆ
อย่างไรก็ตามปัญหาอาจเริ่มคืบคลานจากปัจจัยดังต่อไปนี้ที่รัฐบาลควรให้ความสำคัญ
1. พื้นที่การเกษตรกรรมถูกใช้ไปในการผลิตพลังงานทดแทน เช่น การทำ Solar farm
ซึ่งกำลังเป็นที่นิยมเช่นในพื้นที่ภาคตะวันออกเฉียงเหนือ

2. แรงงานภาคเกษตรกรรมมีแนวโน้มลดลง คนรุ่นใหม่หันไปทำงานภาคอุตสาหกรรมกันมากขึ้น
การทำการเกษตรที่ต้องใช้แรงงานจำนวนมากจึงหาแรงงานได้ยากขึ้น

3. ปัญหาชาวต่างชาติอาศัยช่องโหว่ของกฎหมายเข้ามาครอบครองที่ดินเกษตรกรรม
ส่งผลให้คนไทยสูญเสียสิทธิการครอบครองและใช้ประโยชน์ที่ดินในการทำเกษตรกรรม

4. ปัจจัยการผลิตประเภท ปุ๋ยเคมี และสารเคมีกำจัดศัตรูพืชเป็นสินค้าที่ต้องนำเข้า
ทำให้ต้นทุนในการผลิตสูง

            งานวิจัยของสมาคมวิทยาการวัชพืชแห่งประเทศไทยที่พบว่า
วัชพืชเป็นศัตรูอันดับหนึ่งของเกษตรกร
แรงงานภาคการเกษตรหายากและมีต้นทุนสูงกว่าการใช้สารกำจัดวัชพืช
ปัจจัยดังกล่าวทำให้เกษตรกรไทยต้องคำนึงว่า
“ทำอย่างไรที่จะสามารถผลิตพืชผลให้ได้ในปริมาณที่สูงขึ้นโดยไม่ต้องขยายพื้นที่เพาะปลูก
และใช้แรงงานที่มีอยู่จำกัดให้คุ้มค่า” บริษัท พาโตเคมี อุตสาหกรรม จำกัด (มหาชน)
ได้ก่อตั้งขึ้นเพื่อตอบโจทย์เกษตรกรไทย เพื่อคุณภาพ ปริมาณผลผลิตต่อไร่
พึ่งพาแรงงานน้อยลงโดยอาศัยสารเคมีกำจัดศัตรูพืช วัชพืช และคุมโรคพืชที่มีประสิทธิภาพดี
ในราคาประหยัดและคุ้มค่า

ในขณะที่บริษัทข้ามชาติ เน้นการนำเข้าผลิตภัณฑ์สำเร็จรูปซึ่งมีราคาสูง บริษัทพาโตเคมี
อุตสาหกรรมจำกัด (มหาชน) นำเข้าสินค้าทั้งผลิตภัณฑ์สำเร็จรูปและการนำเข้าสาร Technical
Grade โดยมีนโยบายเน้นการนำเข้าสาร Technical Grade มากที่สุดเท่าที่จะสามารถทำได้
เนื่องจากเห็นว่าการนำ Technical Grade เข้ามาผสมปรุงแต่ง (Formulate)
เองนอกจากเป็นการลดต้นทุนเพราะสารประกอบอื่นๆ
รวมถึงวัสดุบรรจุสามารถจัดหาได้ในประเทศเป็นการช่วยกระจายรายได้ในประเทศแล้ว
ที่สำคัญบริษัทยังสามารถควบคุมคุณภาพได้ดีกว่าการนำเข้าแบบสำเร็จรูป ซึ่งเป็นผลดีต่อเกษตรกร
ทำให้เกษตรกรสามารถลดต้นทุนในการผลิตได้มาก ผลการดำเนินงานกว่า 30 ปี
จึงเป็นที่เชื่อถือและไว้วางใจจากเกษตรกรไทยมาจนทุกวันนี้

นโยบายความรับผิดชอบต่อสังคม

บริษัทคำนึงถึงการเป็นส่วนหนึ่งของสังคม
จึงต้องตระหนักถึงความสำคัญของการดำเนินธุรกิจอย่างมีความรับผิดชอบต่อสังคม ชุมชน
และสิ่งแวดล้อม เพื่อการเติบโตอย่างมั่นคงยั่งยืนและเป็นที่ยอมรับจากผู้ที่เกี่ยวข้องทุกภาคส่วน
และเพื่อส่งเสริมให้การปฏิบัติงานของกรรมการ ผู้บริหาร และพนักงานของบริษัท
เป็นไปในทิศทางเดียวกันในเรื่อง ดังกล่าว บริษัทฯ
จึงกำหนดนโยบายความรับผิดชอบต่อทุกภาคส่วนดังนี้

1.  ปลุกจิตสำนึกของพนักงานทุกคนให้ตระหนักถึงความรับผิดชอบต่อตัวเองและสังคม
    และส่งเสริมการบริหารผ่านธรรมาภิบาลและการควบคุมภายใน สร้างคุณค่าขององค์กร
    โดยมุ่งเน้นการดำเนินธุรกิจอย่างซื่อสัตย์ สุจริต

2.  คำนึงถึงการดำรงอยู่อย่างมีความหมายต่อสังคม
    และให้ความสำคัญต่อสิทธิของผู้มีส่วนได้เสียทุกกลุ่ม อันได้แก่พนักงาน คู่ค้า ลูกค้า
    คู่แข่งทางการค้า หน่วยงานราชการ สิ่งแวดล้อมและสังคมอย่างสมดุล
    และจัดลำดับความสำคัญอย่างเหมาะสม
    เพื่อให้ทุกฝ่ายได้รับความพึงพอใจร่วมกันนำมาซึ่งความยั่งยืน

การจัดทำรายงานความรับผิดชอบต่อสังคมเพื่อความยั่งยืน

บริษัทจัดทำรายงานความรับผิดชอบของสังคมให้สอดคล้องกับแนวทางความรับผิดชอบต่อสังคมของกิจการที่จัดทำโดยตลาดหลักทรัพย์แห่งประเทศไทย
และใช้กรอบการทำรายงานของเข็มทิศธุรกิจเพื่อสังคมเป็นหลัก
จัดทำรายงานรวมเล่มอยู่กับรายงานประจำปีของบริษัทโดยเน้น ทำในสิ่งที่เขียนและเขียนในสิ่งที่ทำ
ยึดมั่นในวิสัยทัศน์ “ ผลิตสินค้าดีมีคุณภาพราคายุติธรรมเพื่อเกษตรกรไทย
ใส่ใจความมั่นคงของผลประกอบการ โดยไม่ทิ้งงานเพื่อสังคมและสิ่งแวดล้อม”
จึงได้กำหนดแนวทางในการดำเนินธุรกิจตามหลักการหลักการความรับผิดชอบต่อสังคมโดยดำเนินการตามหลักการ
8 ข้อดังนี้

+------------+---------------------------------------------------------+
| 1.         | คณะกรรมการมีนโยบายที่จะปฏิบัติต่อคู่ค้าด้วยความเป็นธรรม ซื่อสัตย์ สุจริต  |
| การประก    | โดยมีเป้าหมายของความยั่งยืนคือข้อร้องเรียนจากลูกค้าต่ำ              |
| อบธุรกิจด้วยค | จึงมีหลักปฏิบัติดังนี้                                           |
| วามเป็นธรรม |                                                         |
|            | - หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์    |
|            |                                                         |
|            | - ส่งเสริมการแข่งขันทางการค้าอย่างเสรี หลีกเลี่ยงการเล่นพรรคเล่นพวก |
|            |                                                         |
|            | - ไม่สนับสนุนการละเมิดทรัพย์สินทางปัญญาหรือลิขสิทธิ์                 |
|            |                                                         |
|            | - จัดให้มีระบบการป้องกันการจ่ายสินบนและทุจริต                    |
|            | มีกระบวนการแก้ปัญหาหากเกิดขึ้นและมีขบวนการตรวจสอบและมีบทลงโทษ   |
|            |                                                         |
|            | - รณรงค์ให้กรรมการ ผู้บริหาร พนักงาน                          |
|            | เห็นความสำคัญของการต่อต้านการทุจริต                           |
|            |                                                         |
|            | - บริษัทดำเนินธุรกิจด้วยความเป็นกลางทางการเมือง ไม่เข้าไปมีส่วนร่วม  |
|            | ฝักใฝ่                                                    |
|            | ไม่นำเงินทุนของบริษ                                         |
|            | ัทไปสนับสนุนพรรคการเมืองหนึ่งพรรคการเมืองใดไม่ว่าทางตรงหรือทางอ้อม |
|            | โดยคำนึงว่าสิทธิการเมืองเป็นสิทธิเฉพาะบุคคลไม่เกี่ยวข้องกับบริษัท       |
+------------+---------------------------------------------------------+
| 2.         | บริษัทเห็นว่า ปัญหาคอร์รัปชั่นในประเทศไทยเป็นที่รับรู้กันไปทั่วโลก        |
| กา         | และไทยถูกจัดอันดับอยู่ประเทศที่มีการคอร์รัปชั่นสูงในอันดับต้นๆ           |
| รต่อต้านการท | ส่งผลกระทบต่อภาพลักษณ์และมาตรฐานความเป็นอยู่ของผู้คนโดยส่วนรวม    |
| ุจริตคอร์รัปชั่น | เช่น                                                     |
|            |                                                         |
|            | 1)                                                      |
|            | ทำให้เกิดการค                                             |
|            | ดโกงทรัพยากรของส่วนรวมไปเป็นของตนเองอย่างผิดกฎหมายและจริยธรรม |
|            |                                                         |
|            | 2) ทำให้เกิดการบิดเบือนการใช้ทรัพยากร                         |
|            | ส่งผลให้คนส่วนใหญ่ไม่ได้รับประโยชน์สูงสุด เช่น                     |
|            | การก่อสร้างถนนหรือถาวรวัตถุต่างๆ มีคุณภาพต่ำ                     |
|            | อายุใช้งานน้อยกว่าที่ควรเป็นหรือการได้รับบริการคุณภาพต่ำ             |
|            |                                                         |
|            | 3) ทำให้เกิดการผูกขาดโดยนักธุรกิจการเมืองขนาดใหญ่               |
|            | ไม่ส่งเสริมการแข่งขันที่เป็นธรรมและมีประสิทธิภาพ นำไปสู่ความอ่อนแอ    |
|            | ความด้อยพัฒนาล้าหลังขององค์กร                                |
|            |                                                         |
|            | 4) ทำให้เยาวชนและประชาชนมีค่านิยมแบบยกย่องความร่ำรวย          |
|            | ความสำเร็จ โดยถือว่าการโกงแม้เพียงเล็กน้อยเพื่อให้ตนเองได้ประโยชน์  |
|            | การใช้อภิสิทธิ์ เล่นพวก เป็นเรื่องปกติที่ใครๆ ก็ทำกัน                 |
|            | ทำให้ประชาชนขาดจริยธรรม ศีลธรรม                            |
|            | เกิดการเอาเปรียบกันอย่างไม่เคารพกติกา ไม่มีวินัย                  |
|            | ไม่มีจิตสำนึกที่จะทำงานร่วมกันเพื่อหมู่คณะ                          |
|            | บริษัทจึงมีนโยบ                                             |
|            | ายการต่อต้านปัญหาทุจริตและป้องกันการมีส่วนร่วมเกี่ยวข้องกับการคอร์รัปชั่น |
|            | บริษัทจึงมีนโยบายห้ามมิให้ กรรมการ ผู้บริหาร                      |
|            | และพนักงานของบริษัทและบริษัทย่อยยอมรับการทุจริตคอร์รัปชันในทุกรูปแบบ  |
|            | ไม่ว่าทางตรงหรือทางอ้อม เพื่อให้เกิดผลประโยชน์กับตนเอง ครอบครัว    |
|            | เพื่อน คนรู้จัก หรือบริษัทและการดำเนินธุรกิจของบริษัท                |
|            | บริษัทให้ความสำคัญต่อการกำกับดูแลกิจการที่ดี                       |
|            | ภายใต้กรอบการบริหารจัดการของการมีจริยธรรมที่ดี มีความ โปร่งใส     |
|            | สามารถตรวจสอบได้                                         |
|            | โดยเฉพาะกระบวนการที่เกี่ยวข้องหรือสุ่มเสี่ยงต่อการทุจริตภายในบริษัท    |
|            | โดยมีแนวทางปฏิบัติดังนี้                                       |
|            |                                                         |
|            | (1) ห้ามกรรมการ ผู้บริหาร และพนักงานกระทำการทุจริตคอร์รัปชัน      |
|            |     ในทุกรูปแบบทั้งทางตรง หรือทางอ้อม                         |
|            |                                                         |
|            | (2) ส่งเสริมค่านิยมเกี่ยวกับความซื่อสัตย์สุจริต                      |
|            |     และการมีความรับผิดชอบต่อการปฏิบัติหน้าที่                     |
|            |                                                         |
|            | (3) สนับสนุนการเสริมสร้างให้ผู้ที่เกี่ยวข้องมีความเข้าใจ ตระหนักรู้      |
|            |     และให้ความร่วมมือ                                      |
|            |     ในการอันใดที่จะเป็นประโยชน์ในการต่อต้านการทุจริตคอร์รัปชัน      |
|            |                                                         |
|            | (4) มุ่งมั่นที่จะเป็นองค์กรที่โปร่งใสและปราศจากคอร์รัปชัน             |
|            |     รวมทั้งไม่มีส่วนเกี่ยวข้องกับคอร์รัปชัน                         |
|            |                                                         |
|            | (5) ปฏิบัติต่อพนักงานอย่างเป็นธรรม                             |
|            |     มีกระบวนการในการลงโทษพนักงานที่ทุจริตคอร์รัปชัน หรือฝ่าฝืน      |
|            |     หรือไม่ปฏิบัติตามมาตรการ                                 |
|            |     โดยจะดำเนินการตามขั้นตอนและวิธีปฏิบัติในการพิจารณาและลงโทษ   |
|            |                                                         |
|            | (6) มีมาตรการคุ้มครองผู้แจ้งเบาะแสการทุจริต คอร์รัปชันในองค์กร      |
|            |                                                         |
|            | (7) ให้มีการสอบทานการปฏิบัติตาม                              |
|            |     นโยบายต่อต้านคอร์รัปชันอย่างสม่ำเสมอ เพื่อให้                 |
|            |     สอดคล้องกับการเปลี่ยนแปลงของธุรกิจ ระเบียบ ข้อบังคับ          |
|            |     และข้อกำหนดของกฎหมาย                                 |
+------------+---------------------------------------------------------+
| 3.         | บริษัทมีนโยบายสนับสนุนและเคารพในการปกป้องสิทธิมนุษยชน            |
| การเคาร    | เคารพต่อศักดิ์ศรีความเป็นมนุษย์                                 |
| พสิทธิมนุษยชน | โดยส่งเสริม                                               |
|            | ให้มีการปฏิบัติตามหลักการสิทธิมนุษยชนตามมาตรฐานสากลและหลักจริยธรรม |
|            | เพื่อความสงบสุขของสังคม                                     |
|            | กา                                                      |
|            | รคัดเลือกพนักงานมิได้รับการตัดสินบนพื้นฐานของลักษณะเฉพาะส่วนบุคคลเช่น |
|            | เชื้อชาติ เพศ ศาสนา แต่เป็นความสามารถที่แท้จริงและคุณความดี        |
+------------+---------------------------------------------------------+
| 4.         | บริษัทให้ความคุ้มครองสภาพการทำงานของพนักงานโดยกำหนดเ          |
| การปฏิบ     | งื่อนไขการจ้างที่เป็นธรรมมีเป้าหมายเพื่อความยั่งยืนคือให้พนักงานรักองค์กร |
| ัติต่อแรงงานอ | อัตราออกจากงานต่ำ โดยมีหลักการดังต่อไปนี้                       |
| ย่างเป็นธรรม |                                                         |
|            | 1. เน้นความปลอดภัยและสุขอนามัย                              |
|            | ดูแลให้มีอาชีวอนามัยและความปลอดภัยในการทำงานอย่างเหมาะสม       |
|            |                                                         |
|            | 2. มีการฝึกฝนทักษะและเพิ่มพูนศักยภาพของพนักงานสม่ำเสมอ           |
|            | โดยมีนโยบายที่ชัดเจนและแนวปฏิบัติที่เป็นรูปธรรม                    |
|            | เปิดโอกาสให้มีการเรียนรู้และเลื่อนตำแหน่ง                        |
|            |                                                         |
|            | 3. ได้รับค่าตอบแทนที่เหมาะสมแก่งานและฐานะ                     |
|            |                                                         |
|            | 4. มีกระบวนการร้องเรียนอย่างเหมาะสม                         |
|            |                                                         |
|            | 5. จัดให้มีสวัสดิการแก่พนักงานตามสมควรและเหมาะสม               |
|            | ทั้งนี้ค่าแรงขั้นต่ำของบริษัทใช้กับแรงงานไร้ฝีมือที่เข้าทำงานใหม่          |
|            | โดยค่าแรงสูงกว่าประกาศของรัฐเสมอมา                          |
|            | และมีการปรับค่าแรงให้กับพนักงานรายวันทุกปี                       |
|            |                                                         |
|            | 6. สร้างดุลยภาพในการใช้ชีวิตระหว่างชีวิตการทำงานและชีวิตส่วนตัว     |
|            |                                                         |
|            | 7. ไม่กลั่นแกล้ง หรือลงโทษอย่างวินัย                            |
|            | พนักงานที่มีการรายงานอย่างสุจริตต่อผู้บริหาร                       |
|            |                                                         |
|            | 8. มีการหารือ/ความร่วมมือระหว่างนายจ้างกับพนักงาน               |
|            | เคารพสิทธิในการแสดงความคิดเห็นของพนักงาน                     |
|            |                                                         |
|            | 9. ปลูกฝังให้มีคุณธรรม จริยธรรม                               |
|            |                                                         |
|            | 10. มีการจ้างงานผู้ที่มีความบกพร่องทางกายภาพเพื่อช่วยเหลือสังคม      |
+------------+---------------------------------------------------------+
| 5.         | 1. ผลิตสินค้าที่มีคุณภาพ เป็นที่ไว้วางใจต่อเกษตรกรมากว่า 30 ปี        |
| ความรับผิดช  | สินค้าปลอดภัยต่อผู้ใช้เมื่อปฏิบัติตามคำแนะนำตามฉลาก                 |
| อบต่อผู้บริโภค |                                                         |
|            | 2. ให้ข้อมูลที่ถูกต้องและเพียงพอแก่ผู้บริโภค ไม่โฆษณาเกินจริง          |
|            | ฉลากมีข้อมูลที่ถูกต้อง ครบถ้วน ใช้ภาษาง่ายต่อการทำความเข้าใจ        |
|            | บอกวิธีการใช้ที่ปลอดภัย ข้อความการดูแลผู้ป่วยหากได้รับสารพิษ          |
|            | และการกำจัดซากภาชนะอย่างถูกต้อง                             |
|            |                                                         |
|            | 3.                                                      |
|            | กระตุ้น                                                   |
|            | ให้ผู้บริโภคและผู้ผลิตเห็นความสำคัญของการใช้สินค้าโดยคำนึงถึงสิ่งแวดล้อม |
|            |                                                         |
|            | 4. พัฒนาผลิตภัณฑ์ สินค้าให้เกิดประโยชน์ ควบคู่กับความรับผิดชอบต่อสังคม  |
|            | โดยจัดหาผลิตภัณฑ์ที่เป็นมิตรต่อสิ่งแวดล้อม มีสารพิษตกค้างต่ำ            |
+------------+---------------------------------------------------------+
| 6.         | 1. ใช้เทคโนโลยีและขั้นตอนการผลิตที่มีมาตรฐาน                    |
| การดูแลรัก   | โดยคำนึงถึงการลดปริมาณขยะและมีการบำบัดมลพิษก่อนปล่อยสู่ธรรมชาติ    |
| ษาสิ่งแวดล้อม |                                                         |
|            | 2.ใช้ทรัพยากรอย่างมีประสิทธิภาพ มีมาตรการประหยัดพลังงาน          |
|            | และมีการนำทรัพยากรกลับมาใช้ใหม่                              |
|            |                                                         |
|            | 3. พัฒนาสินค้าที่ส่งผลต่อสิ่งแวดล้อมมากขึ้น                         |
|            |                                                         |
|            | 4. จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อม          |
+------------+---------------------------------------------------------+
| 7.         | 1. ดำเนินกิจกรรมอาสาที่เกี่ยวข้องกับการพัฒนาชุมชนและสังคม          |
| ก          |                                                         |
| ารร่วมพัฒนาช | 2. รักษาสภาพแวดล้อมในชุมชนให้น่าอยู่                           |
| ุมชนหรือสังคม |                                                         |
|            | 3. สนับสนุนให้ชุมชนและสังคมมีระบบสาธารณูปโภคพื้นฐานเช่นสถานศึกษา   |
|            | ผ่านโครงการค่ายอาสาพัฒนาของมหาวิทยาลัยต่างๆ                   |
+------------+---------------------------------------------------------+
| 8.         | บริษัทมีนโยบายที่จะเพิ่มผลิตภัณฑ์สินค้าที่มีสารตกค้างในสภาพแวดล้อมต่ำ     |
| การมีนวัต    | ขั้นตอนการขึ้นทะเบียนวัตถุมีพิษเพื่อใช้ในการเกษตร                   |
| กรรมและเผย | บริษัทจะต้องเตรียมข้อมูลวิชาการเกี่ยวกับผลิตภัณฑ์ ยื่นต่อกรมวิชาการเกษตร |
| แพร่นวัตกรรม | ระหว่างนั้นจะต้องทำการทดสอ                                  |
|            | บหาสารพิษตกค้างตามหลักการวิทยาศาสตร์ในห้องทดลองที่ได้มาตรฐานสากล |
|            | ซึ่งทาง                                                   |
|            | บริษัทได้ส่งตัวอย่างผลิตภัณฑ์ไปทดสอบในห้องทดลองมาตรฐานในต่างประเทศ |
|            | ยื่นผลทดลองให้กับกรมวิชาการเกษตร                             |
|            | จากนั้นผ                                                  |
|            | ู้เชี่ยวชาญจะทำการทดลองผลิตภัณฑ์ในพืชแต่ละชนิดถึงประสิทธิภาพการใช้งาน |
|            | ปริมาณการใช้ที่ถูกต้องและได้ผลดีกับพืชผลในประเทศไทย               |
|            | ขั้นตอนดังกล่าวใช้เวลาไม่ต่ำกว่า 1 ปี                            |
+------------+---------------------------------------------------------+

การดำเนินธุรกิจที่มีผลกระทบต่อ CSR

บริษัทและบริษัทย่อยมิได้ถูกตรวจสอบหรืออยู่ระหว่างการตรวจสอบโดยหน่วยงานที่มีอำนาจว่ามีการฝ่าฝืนกฎหมายในเรื่องเกี่ยวกับหลักการ
8 ข้อข้างต้นอย่างมีนัยสำคัญ

ความรับผิดชอบต่อสังคมที่เกิดขึ้นในกระบวนการทำงานและการผลิต (CSR in Process)

คณะกรรมการบริหารความเสี่ยงได้มีการระบุ
พิจารณาให้ความสำคัญกับผู้มีส่วนได้เสียทุกกลุ่มและศึกษาผลกระทบของการดำเนินธุรกิจต่อผู้มีส่วนได้เสีย
เพื่อให้การปฏิบัติเป็นไปอย่างเหมาะสมและเป็นธรรม ครบถ้วนโดยคำนึงถึงเศรษฐกิจ สังคม
และสิ่งแวดล้อมเพื่อการพัฒนาอย่างยั่งยืน
จากนั้นคัดเลือกประเด็นความเสี่ยงที่มีนัยสำคัญและเกี่ยวเนื่องกับองค์กรโดยนำรายงานทางการเงินมาเป็นส่วนประกอบในการพิจารณาในที่ประชุม

ปี 2562 ผู้บริหารพบว่าประเด็นที่มีสารัตถภาพ
สำหรับดำเนินกิจกรรมหรือโครงการเพื่อความยั่งยืนผ่านผู้มีส่วนได้เสียในหลายๆ ภาคส่วน
โดยให้ความสำคัญกับความต้องการและเน้นคัดเลือกกิจกรรมหรือโครงการที่เหมาะสมในแต่ละปีเพื่อตอบสนองความต้องการของพนักงานและเกษตรกรไทยดังต่อไปนี้

+----------------------+-----------------------------------------------+
| ความต้องการ           | กิจกรรมหรือโครงการเพื่อตอบสนอง                    |
+----------------------+-----------------------------------------------+
| -   สร้างความเข้า      | โครงการเข้าใจคน เข้าใจพืช                        |
| ใจที่ถูกต้องเกี่ยวกับสารเคม |                                               |
| ีเกษตรที่ตกเป็นจำเลยสังคม | สร้างความเข้าใจที่ถูกต้องส                          |
|     ทำให้ผู้คนป่วย       | ่งมอบความรู้เกี่ยวกับสารเคมีเพื่อการเกษตรเหตุผลที่ยังต้องใช้ |
|     หรือทำลายสิ่งแวดล้อม | การใช้ที่ถูกวิธีผ่านช่องทาง Web Site ของบริษัท          |
|                      | จากบทความของ ดร. จรรยา มณีโชติ                  |
| -                    | นักวิชาการเกษตรเชี่ยวชาญ ด้านวัชพืช                  |
|  แนะนำการใช้สารให้ถูกวิธี | สำนักวิจัยพัฒนาการอารักขาพืช                        |
|                      | ชี้ให้เห็นว่าประเทศไทยเป็นประเทศเกษตรกรรม           |
|                      | มีพื้นที่ทำการเกษตร 149 ล้านไร่                      |
|                      | มีแรงงานอยู่ในภาคการเกษตรประมาณ 17 ล้านคน         |
|                      | สามารถ                                        |
|                      | ผลิตสินค้าเกษตรด้านพืชที่เพียงพอต่อการบริโภคภายในประเทศ |
|                      | และเหลือส่งออกไปจำหน่ายยังต่างประเทศ               |
|                      | นำรายได้กลับมาให้ประเทศปีละ 1.2 ล้านล้านบาท         |
|                      | จนประเทศไทยได้รับสมญานามว่าเป็นครัวของโลก          |
|                      | จากการคาดการณ์ว่าในระยะ 30 ปีข้างหน้า (ปี 2597)     |
|                      | ประชากรโลกจะเพิ่มจานวนเป็น 9,000 ล้านคน           |
|                      | ทำให้ความต้องการอาหารในการบริโภคจะเพิ่มมากขึ้นขึ้นอีก   |
|                      | 30% แต่พื้นที่ทำการเกษตรทั่วโลกมีแนวโน้มที่จะลดลง        |
|                      | จำเป็นต้องเพิ่มประสิทธิภาพการผลิตต่อหน่วยพื้นที่ให้สูงขึ้น     |
|                      | อีกทั้งประเทศไทยตั้งอยู่ในเขตร้อนชื้น                   |
|                      | ปลูกพืชได้หลากหลายชนิดตลอดทั้งปี และมีศัตรูพืชมากกว่า 700 |
|                      | ชนิดทั้งโรค แมลง และวัชพืช                         |
|                      | จึงไม่น่าแปลกใจ                                  |
|                      | ที่ประเทศไทยมีการนำเข้าสารเคมีการจัดศัตรูพืชในปริมาณมาก |
|                      |                                               |
|                      | จะเห็นได้ว่าสารเคมีทางก                           |
|                      | ารเกษตรยังมีความจำเป็นอย่างยิ่งเช่นเดียวกับยาเคมีรักษาคน |
|                      | เพ                                            |
|                      | ื่อป้องกันมิให้พืชต้องตายไปอย่างไร้คุณค่าหรือให้ผลผลิตไม่เต็มที่ |
|                      | พืชที่แข็งแรงสมบูรณ์จึงจะให้ผลผลิต                     |
|                      | ที่งดงามและเพียงพอทั้งการบริโภคในประเทศและต่างประเทศ |
|                      | การใช้สารเคมีจึงเป็นหนึ่งในวิธีการอารักขาพืชในการผล     |
|                      | ิตเชิงอุตสาหกรรมเพื่อให้พืชแข็งแรงผลิดอกออกผลอย่างสมบูรณ์ |
|                      | ให้ผลผลิตต่อพื้นที่เพียงพอคุ้มค่าการลงทุน                 |
+----------------------+-----------------------------------------------+
| -   เพื่อให้กรรมการ     | โครงการท่อ                                     |
|     ผู้บริหารและพนักงาน  | งเที่ยวพักผ่อนพร้อมกิจกรรมทำความดีเพื่อสังคมที่จังหวัดจันทบุรี |
| ได้พักผ่อนประจำปีพร้อมกับท |                                               |
| ำความดีเพื่อสังคมและสนับส | คณะผู้บริหารเห็นสมควรจัดทัศนศึก                      |
| นุนการเที่ยวเมืองรองเพื่อก | ษาให้กับพนักงานในทุกระดับชั้นตั้งแต่แม่บ้านจนถึงระดับผู้จัดการ |
| ระตุ้นเศรษฐกิจภายประเทศ | เพื่อเ                                          |
|                      | ป็นการท่องเที่ยวเปิดโลกทัศน์ชมความสวยงามของสถานที่เที่ยว |
|                      | ซื้อของฝากเพื่อกระจายรายได้สู่ชุมชน ฝึกระเบียบวินัย       |
|                      | ฝึกการทำงานเป็นทีม ฝึกความเอื้อเฟื้อเผื่อแผ่             |
|                      | ความเป็นครอบครัวเดียวกันโดยจัดเที่ยวในจังหวัดจันทบุรี     |
|                      | ซึ่งรัฐสนับสนุนการเที่ยวเมืองรองเพื่อกระตุ้นเศรษฐกิจ       |
|                      | พร้อมก                                         |
|                      | ับจัดโครงการจิตอาสาตามโครงการของพระเจ้าอยู่หัวรัชกาลที่ |
|                      | 10 “จิตอาสาเราทำความดีด้วยหัวใจ”                  |
|                      | ไปพร้อมกันโดยจัดทัศนศ                             |
|                      | ึกษาโครงการพระราชดำริอ่าวคุ้งกระเบนและร่วมกิจกรรมดังนี้ |
|                      | 1. ขัดไข่ปูออกจากกระดองเพื่อนำเข้าสู่ธนาคารปู          |
|                      | 2. ปล่อยพันธ์ปูดำกลับสู่ธรรมชาติ                      |
|                      | 3. สร้างบ้านปะการังเทียมให้กับปลา                   |
+----------------------+-----------------------------------------------+
| -   ปลุกจิตสำ          | โครงการแต่งตัวมิดชิด เพื่อชีวิตที่ปลอดภัย                |
| นึกเกษตรกรให้แต่งตัวรัดกุม | บริษัทได้ทำการศึกษาและได้ข้อสรุปว่า                   |
|     ปก               | เ                                             |
| ปิดร่างกายด้วยเสื้อแขนยาว | สื้อเชิ้ตลายสก็อตเป็นที่ต้องการและเป็นที่นิยมของเกษตรกรไทย |
|     เวลาปฏิบัติงาน      | บริษัทจึงได้ว่าจ้างบริษัทผลิตเสื้อมีคุณภาพเชื่อถือได้          |
|                      | ตัดเย็บอย่างประณีต สีสันสวยงาม ใช้ผ้าคุณภาพดี           |
|                      | เพื่อเป็นสินค้าแถมกับผลิตภัณฑ์ เพื่อเป็นการกระตุ้นยอดขาย    |
|                      | ปัจจุบันบ                                        |
|                      | ริษัทแจกเสื้อให้กับเกษตรไปแล้วมากกว่าสามแสนตัวทั่วประเทศ |
|                      | และเป็นเรื่องที่น่ายินดีที่ได้เห็นเกษตรกรน                |
|                      | ิยมใส่เสื้อของบริษัทไม่ใช่เพียงเพื่อความปลอดภัยในการทำงาน |
|                      | และมีเกษตรกรบางส่วนใส่เสื้อบริษัทในชีวิตประจำวันเช่นกัน   |
|                      | นอกจากนี้บริษัทยังรณร                              |
|                      | งค์การใส่ถุงมือขณะปฏิบัติงานผสมและพ่นสารเคมีปราบศัตรูพืช  |
|                      | จึงแนบถุงมือยาง                                  |
|                      | พร้อมกับผลิตภัณฑ์เพื่อให้กษตรกรใส่ทุกครั้งเมื่อมีการใช้สารเคมี |
+----------------------+-----------------------------------------------+
| -   ปลุกจิตส           | โครงการแถมสบู่แนบกับผลิตภัณฑ์                       |
| ำนึกให้เกษตรกรทำสะอาดร | บริษัททำการวิจัยตลาดพบว่าสบู่ก้อนเป็นที่นิยมของเกษตรกร    |
| ่างกายทุกครั้งหลังการสัมผัส | และได้ศึกษาเพิ่มเติมเรื่องกลิ่นและตราสินค้าที่เกษตรกรชื่นชอบ |
| หรือใช้สารเคมีกำจัดศัตรูพืช | จึงเลือกจัดเป็นของแจกในกล                         |
|                      | ่องบรรจุยาเพื่อเป็นของสมนาคุณลูกค้าเพื่อเป็นการกระตุ้นให้เห |
|                      | ็นความสำคัญของการทำความสะอาดร่างกายหลังการสัมผัสหรือ |
|                      | ใช้สารเคมีปราบศัตรูพืชทุกครั้งและได้รับการตอบรับเป็นอย่างดี |
+----------------------+-----------------------------------------------+
| -                    | โครงการแถมผงซักฟอกชนิดซองกับผลิตภัณฑ์               |
|   ปลุกจิตสำนึกให้เกษตรกร | บริษัททำการวิจัยเพื่อหาผงซักฟอกเ                     |
|     ซักเสื้อผ้า          | ป็นที่นิยมของเกษตรกรด้านกลิ่นและตราสินค้าที่เกษตรกรชื่นชอบ |
|     เครื่องนุ่งห่ม        | จึงเลือกจัดเป็นของแจกในกล่องบรรจุยาเพื่อเป็นของสมนาคุณ  |
|     หลัง              | ลูกค้าเพื่อเป็นการกระตุ้นให้เห็นความสำคัญของการทำความสะ |
| การใช้สารเคมีปราบศัตรูพืช | อาดเสื้อผ้าเครื่องนุ่งห่มหลังการใช้สารเคมีปราบศัตรูพืชทุกครั้ง |
|                      | และได้รับการตอบรับเป็นอย่างดี                       |
+----------------------+-----------------------------------------------+

โครงการ CSR in Process ต่อเนื่อง

โครงการผลิตภัณฑ์ปลอดภัยสูงต่อเกษตรกรและสิ่งแวดล้อม

บริษัทมุ่งค้นคว้าเพื่อขออนุมัติการขึ้นทะเบียน นำเข้า และ ผลิตสารเคมีทางการเกษตร

ที่มีความปลอดภัยสูงต่อเกษตรกร และสิ่งแวดล้อมและได้รับการอนุมัติดังต่อไปนี้

-   Isoprothiolane 41.76% w/v EC. (Fuji-One) ผลิตภัณฑ์จากประเทศญี่ปุ่น
    ใช้เป็นสารป้องกันกำจัดโรคใบไหม้ในนาข้าว

-   Bispyribac-Sodium 20% WP ผลิตภัณฑ์จากประเทศจีน ใช้ในการกำจัดวัชพืช เช่น
    การใช้หลังวัชพืชงอกในข้าวนาหว่านน้ำตมเพื่อกำจัดวัชพืชประเภทใบแคบ
    เช่นหญ้าข้าวนกและหญ้าแดง วัชพืชประเภทใบกว้างเช่น ผักปอดนา และวัชพืชประเภทกก
    เช่นกกทราย กกขนาก และหญ้าหนวดปลาดุก

-   Fenpyroximate 5% w/v EC. (Ortus) ผลิตภัณฑ์จากประเทศญี่ปุ่น เป็นสารกำจัดไร
    ในส้ม มะละกอ ทุเรียน เงาะ ลำไย พริก มะนาว และ มันสำปะหลัง
    กำจัดไรแมงมุมคันซาว่าในสวนกุหลาบ และกล้วยไม้

-   Buprofezin 40% w/v SC. (Applaud 40 SC) ผลิตภัณฑ์จากประเทศญี่ปุ่น
    ใช้สำหรับกำจัดเพลี้ยกระโดดสีน้ำตาลในนาข้าว และเพลี้ยจักจั่นในฝ้าย

-   Fenoxaprop-P-ethyl 6.9% EW (พาโตวีด 6.9) ใช้กำจัดวัชพืชใน ข้าวนาหว่านน้ำตม
    (ใช้หลังวัชพืชงอก) เพื่อกำจัดวัชพืชประเภทใบแคบ เช่น หญ้าข้าวนก และหญ้าดอกขาว
    - Azoxystrobin 25% W/V SC ใช้ป้องกันและกำจัดโรคเกสรดำ (black anther)
    ในกล้วยไม้ที่มีสาเหตุจากเชื้อรา Colletotrichum gloeosporioides

-   ฟลูอะซิฟอบ-พี-บิวทิล 15% W/V EC (Fluazifop-P-butyl)

ใช้กำจัดวัชพืชใบแคบ หลังวัชพืชงอก (Post-Emergence) ในพืชประธานใบเลี้ยงคู่ เช่น
กำจัดหญ้านกสีชมพู, หญ้าดอกขาว, หญ้าตีนนก และหญ้าใบไผ่ ในพืชผัก กระเทียม,ถั่วต่างๆ
พริกมะเขือ , มันสำปะหลัง และฝ้าย

-   ไพราโซซัลฟูรอน-เอทิล 10% WP (Pyrazosulfuron-ethyl)

ใช้ก่อนและหลังวัชพืชงอก (Post-Emergence) ในนาหว่านน้ำตม และนาดำ
ใช้ในการกำจัดวัชพืชประเภท กก เช่น กกขนาก, หนวดปลาดุก ประเภทใบกว้าง เช่น ขาเขียด,
ผักปอดนา, ประเภทเฟิร์น และผักแว่น

-   เฮกซะโคนาโซล 5% W/V EC (Hexaconazole)

สารกำจัดโรคพืชที่เกิดจากเชื้อรา เช่น โรคกาบใบแห้งข้าว, โรคเมล็ดด่างในข้าว,
แอนแเทรคโนสในองุ่น และมะม่วง, โรคในจุดสีม่วงของหอมหัวใหญ่ โรคราสนิม โรคใบติด เป็นต้น

-   อีทีฟอน (Ethephon) 48% W/V SL

สารช่วยเร่งการออกดอก หรือเร่งให้ผลไม้สุกเร็วขึ้น เช่น เร่งการออกดอกของสับปะรด
เร่งการสุกของผลมะเขือเทศในแปลงปลูก เป็นต้น

-   จิบเบอเรลิก 2% W/V SL (Gibberellic Acid)

ใช้ในการเปลี่ยนแปลงดอกเพศเมียเป็นเพศผู้ในแตงกวา กระตุ้นการติดผลในพืช เช่น ส้ม,
มะเขือเทศ, องุ่น กระตุ้นการพัฒนาของดอก และกระตุ้นการขยายตัวของเซลล์

ปี 2562 บริษัทได้รับการอนุมัติ
ทะเบียนสารกำจัดศัตรูพืชที่มีความปลอดภัยต่อมนุษย์และสิ่งแวดล้อมดังนี้

-   ควินคลอแรก 47% (Quinclorac) + โซซัลฟูรอน-เอทิล 3% WP
    (Pyrazosulfuron-ethyl)

ใช้หลังวัชพืชงอก (Post-Emergence) ในนาข้าวหว่านน้ำตม เพื่อกำจัดวัชพืชประเภทใบแคบ เช่น
หญ้าข้าวนา วัชพืชใบกว้าง เช่น ผักปอดนา และวัชพืชประเภทกก เช่น กกขนาก และหนวดปลาดุก

โครงการรณรงค์ใช้สารเคมีที่ถูกต้อง
ปัจจุบันสารเคมีกำจัดศัตรูพืชเป็นที่ยอมรับทั่วโลกว่าเป็นปัจจัยการผลิตที่สำคัญในการสร้างความมั่นคงทางอาหาร
หากใช้อย่างถูกต้องสามารถผลิตอาหารที่ปลอดภัยแก่ผู้บริโภค
หากใช้ผิดวิธีหรือมากเกินความจำเป็นก็อาจเกิดโทษ เช่นเดียวกับการใช้ยารักษาโรคในมนุษย์

             
เหตุผลที่ประเทศไทยสามารถผลิตอาหารได้มากเพียงพอในการบริโภคภายในประเทศและยังเหลือส่งไปเลี้ยงประชากรโลกติดอันดับ
1 ใน 10 ของโลกได้ เพราะจากการใช้ปัจจัยการผลิตทั้งปุ๋ยและสารเคมีกำจัดศัตรูพืช
จากข้อมูลพบว่าสหรัฐอเมริกามีพื้นที่ปลูกพืช 1,015 ล้านไร่ ใช้สารกำจัดศัตรูพืช 3.9 แสนตันต่อปี
มากกว่าประเทศไทย 5 เท่า มีอัตราการใช้ 0.38 กิโลกรัมต่อไร่ ซึ่งสูงกว่าประเทศไทย 2
เท่าตัว ที่ใช้เพียง 0.176 กิโลกรัมต่อไร่ ประเทศที่ใช้มากที่สุดในโลกคือประเทศจีน
โดยใช้สูงกว่าไทย 4 เท่า อัตราการใช้ 0.70 กิโลกรัมต่อไร่ ส่วนประเทศญี่ปุ่นมีเนื้อที่เพียง 27
ล้านไร่ ใช้ 2.3 กิโลกรัมต่อไร่ สูงกว่าไทย 13 เท่า และส่วนใหญ่ใช้ในนาข้าว

           ปัจจุบันประเทศไทยใช้กฎหมายควบคุมการนำเข้ายาปราบศัตรูพืชที่เข้มงวดที่สุดตาม
พ.ร.บ.วัตถุอันตราย พ.ศ.2551
โดยไทยได้ยกเลิกการใช้ยาปราบศัตรูพืชชนิดที่อันตรายร้ายแรงและมีผลกระทบต่อสิ่งแวดล้อมมากกว่า
100 ชนิด
ยาปราบศัตรูพืชที่อนุญาตให้นำเข้ามาจำหน่ายได้ผ่านการกลั่นกรองจากบริษัทผู้ผลิตเป็นเวลามากกว่า
10 ปี และต้องผ่านการทดสอบจากองค์การสิ่งแวดล้อม องค์การอาหารและเกษตรแห่งสหประชาชาติ
และต้องทดลองประสิทธิภาพในประเทศไทยก่อนจะอนุญาตให้จำหน่ายได้

          ก่อนการประกาศใช้ พ.ร.บ.วัตถุอันตราย พ.ศ.2551 มีทะเบียนวัตถุอันตรายมากกว่า
25,000 ทะเบียน ปัจจุบันทะเบียนที่ได้รับอนุญาตเพียง 9,000 ทะเบียน
ปัจจุบันไม่มีประเทศใดในโลกยกเลิกใช้ยาปราบศัตรูพืชอย่างเด็ดขาด เพียงแต่รณรงค์ลดการใช้
ซึ่งประเทศไทยสามารถลดการใช้ลงได้ 20-30% ดังนั้นหากเกษตรกรฉลาดใช้สารกำจัดศัตรูพืช
มีความรู้สามารถวินิจฉัยและจำแนกปัญหาศัตรูพืชได้ถูกต้อง รู้จักคุณสมบัติของผลิตภัณฑ์ดี ใช้ถูกเวลา
และถูกอัตรา ใช้อย่างประหยัดและปลอดภัย (ที่มา : ดร. วีรวุฒิ กตัญญูกุล
อดีตนายกสมาคมคนไทยธุรกิจเกษตร) บริษัทจึงจัดให้มีการประชุมเกษตรกรโดยจัดบรรยาย
สอนวิธีการป้องกันตัวเองด้วยชุดสวมใส่
ใช้สารเคมีกำจัดศัตรูพืชที่เหมาะสมกับพืชแต่ละชนิดให้ถูกกับพืชที่ใช้ ถูกวิธี
ใช้ในปริมาณที่ถูกต้องตามหลักวิชาการ เก็บเกี่ยวผลผลิตในระยะที่ถูกต้องตามระบุไว้ในฉลาก
โดยมีการติดตามการใช้สารเคมีของเกษตรกรอย่างต่อเนื่อง  ทั้งนี้เพื่อเป็นปลูกฝัง
การสร้างความเข้าใจ ลดการใช้สารเคมีผิดประเภทและฟุ่มเฟือย
ซึ่งอาจส่งผลเสียให้กับทั้งตัวเกษตรกรที่จะได้รับสารพิษเกินขนาด ศัตรูพืชดื้อยา เกิดสารตกค้างในพืช
ผัก และสิ่งแวดล้อมในปริมาณสูงเกินค่ามาตรฐาน ส่งผลเสียต่อผู้บริโภค
และสูญเสียโอกาสที่จะเป็นผู้ผลิตเพื่อส่งออก

โครงการผลประกอบการดีเด่น หุ้นปันผลเพื่อผู้ลงทุน

บริษัท คำนึงถึงการบริหารงานอย่างโปร่งใส ซื่อสัตย์ ตรวจสอบได้ และมีความเป็นมืออาชีพ
เพื่อความมั่นคงของธุรกิจ
จึงทำให้บริษัทได้รับคัดเลือกจากตลาดหลักทรัพย์แห่งประเทศไทยให้เป็นบริษัทที่มีผลประกอบการดีเด่น
(SET AWARDS) ในปี 2554-2555
แต่หลังจากนั้นบริษัทได้รับผลกระทบจากการบังคับใช้กฎหมายใหม่ในการขึ้นทะเบียนวัตถุอันตรายทำให้ทะเบียน
นำเข้า ผลิต ครอบครองของบริษัทต้องถูกยกเลิกและต้องเข้าสู่ขบวนการขึ้นทะเบียนใหม่ทั้งหมด
ปัจจุบันบริษัทสามารถยื่นขอขึ้นจดทะเบียนวัตถุอันตรายจากทะเบียนเพิ่มมากขึ้น
เพื่อดูแลบริหารสภาพคล่องคงเหลือโดยพิจารณาลงทุนในเพื่อผลตอบแทนที่มีความเสี่ยงต่ำ
แต่ผลตอบแทนสูงกว่าเงินฝากประจำเช่นกองทุนตราสารหนี้และพันธบัตร
ตราสารทุนประเภทบริษัทจดทะเบียนที่มีผลประกอบการดีและมีปันผลสม่ำเสมอมา
เพื่อใช้ผลประโยชน์สิทธิพิเศษทางภาษีสำหรับเงินปันผล ทำให้บริษัทได้รับรางวัล SET AWARDS
ประเภทผลประกอบการดีเด่นเป็นปีที่ 3
อีกทั้งได้รับการคัดเลือกเป็นบริษัทที่มีผลประกอบการยอดเยี่ยมประเภทบริษัทขนาดเล็กที่มีรายได้ไม่เกิน
2,000 ล้านบาท เป็นครั้งแรก
ความสามารถในการบริหารจัดการทำให้ผู้ถือหุ้นได้รับเงินปันผลอย่างต่อเนื่องดังตารางการจ่ายเงินปันผลหัวข้อ
นโยบายจ่ายเงินปันผล ในปี 2560 ได้รับรางวัลผลประกอบการดีเด่นเป็นครั้งที่ 4 ในปี 2561
ได้รับรางวัลผลประกอบการดีเด่นเป็นครั้งที่ 5 และ รางวัลผลประกอบการยอดเยี่ยมเป็นครั้งที่ 2
แม้ในปี 2562 บริษัทประสบกับปัญหาในหลายๆ ด้านทั้งภัยแล้ง
และกฎระเบียบที่เปลี่ยนไปของนโยบายภาครัฐ
บริษัทก็สามารถบริหารจัดการจนสามารถสร้างกำไรเพื่อนำมาซึ่งเงินปันผลให้กับผู้ถือหุ้น

โครงการต่ออายุคนเกษียณ

จากสถานการณ์ประชากรผู้สูงอายุมีจำนวนมาก คิดเป็นร้อยละ 14.9 ของประชากรทั้งหมด
และคาดว่าในปี 2563 ประชากรที่มีอายุ 60 ปีขึ้นไปจะมีมากถึง 13 ล้านคน คิดเป็นร้อยละ 20
(ข้อมูลกรมกิจการผู้สูงอายุ) ซึ่งหมายถึงประเทศไทยกำลังก้าวสู่สังคมผู้สูงอายุ
แต่ในสภาพความเป็นจริงปัจจุบัน ผู้สูงอายุส่วนหนึ่งยังมีสุขภาพกายใจที่ดี
มีความสามารถที่จะทำงานได้อย่างมีประสิทธิภาพจากประสบการณ์ที่สั่งสมมา
บริษัทจึงมีนโยบายคัดเลือก พนักงานเกษียณอายุที่มีความสามารถ ประสบการณ์สายตรงสูง
และมีสุขภาพที่แข็งแรง สามารถช่วยเหลืองานบริษัทได้
โดยฝ่ายบริหารสามารถคัดเลือกพิจารณาการต่ออายุปีต่อปี
จากผลงานและความสามารถและความสมัครใจทั้งนี้เพื่อเป็นการสร้างขวัญกำลังใจให้กับพนักงานที่ทุ่มเททำงานรับใช้บริษัท

และยังมีความสามารถ มีความต้องการที่จะทำงานเพื่อไม่เป็นภาระกับลูกหลาน
เปิดโอกาสให้ผู้สูงอายุใช้ความสามารถและประสบการณ์ช่วยเหลือบริษัท

โครงการใช้ทรัพยากรอย่างคุ้มค่า
บริษัทสนับสนุนการนำวัสดุกลับมาใช้ใหม่เช่นการใช้กระดาษสองหน้า
การปิดเครื่องทำความเย็นและปิดไฟ
ในช่วงพักงานหรือช่วงที่พนักงานผู้บริหารมิได้อยู่ในห้องทำงานเป็นเวลานาน
การเดินขึ้นลงบันไดในชั้นไม่สูง การใช้รถร่วมกันในทางเดียวกัน

การทำโครงการดังกล่าวแม้จะไม่ส่งผลชัดเจนในเชิงตัวเลขค่าพลังงานหรือ ตัวเลขค่าใช้จ่ายที่ลดลง
แต่ช่วยในการปลูกฝังให้เป็นนิสัยส่วนตัวและนำกลับไปใช้ในชีวิตประจำวันของครอบครัวเพื่อเป็นพลเมืองที่ดีของสังคมและสืบทอดคุณลักษณะนี้ให้จากรุ่นสู่รุ่น

โครงการลดอุบัติภัยในพื้นที่ทำงาน บริษัทดำเนินการเพื่อลดอุบัติภัยในที่ทำงานโดย

1. ให้พนักงานมีส่วนร่วมในการหาจุดเสี่ยงภัยในพื้นที่ปฏิบัติงาน

2. จัดทำแผนฉุกเฉินสำหรับกรณีเพลิงไหม้ สารเคมีหก รั่วไหล พร้อมจัดการฝึกซ้อม ประเมินผล
และทบทวนแผนอย่างน้อยปีละ 1 ครั้ง

3. จัดให้มีอุปกรณ์ป้องกันและระงับเหตุฉุกเฉินให้เหมาะกับสถานการณ์
4. อบรมให้ความรู้ความเข้าใจ วิธีการปฏิบัติหน้าที่อย่างปลอดภัย ควบคุม แก้ไข ระงับ
บรรเทาอันตรายที่อาจเกิดขึ้นขณะปฏิบัติงาน ทั้งนี้ต้องปฏิบัติตามข้อมูลความปลอดภัยของสาร
(Material Safety Data Sheets หรือ MSDS) ที่จัดทำขึ้น
โดยมีเจ้าหน้าที่ซึ่งมีวุฒิประกาศนียบัตรความปลอดภัยในการทำงานระดับวิชาชีพ หรือ จป. (Safety
Officer) เป็นผู้ควบคุมดูแล

มาตรการดังกล่าวทำให้พนักงานปฏิบัติงานในพื้นที่อย่างปลอดภัย
สถิติการเกิดอุบัติเหตุต่ำและยังไม่เคยมีอุบัติภัยร้ายแรง
จากรายงานเสนอต่อกรมสวัสดิการและคุ้มครองแรงงาน
กระทรวงแรงงานและสวัสดิการสังคมถึงอุบัติภัยที่เกิดขึ้นกับพนักงานทุกไตรมาส
พบสถิติการเกิดอุบัติเหตุตั้งแต่ปี 2558-2562 ดังนี้

  --------------- -------------------------------------------------------
  ปี               จำนวนอุบัติเหตุ

  2558            เกิดอุบัติเหตุ 1 ครั้ง พนักงานบาดเจ็บเล็กน้อย 1 คน

  2559            เกิดอุบัติเหตุ 0 ครั้ง

  2560            เกิดอุบัติเหตุ 1 ครั้ง พนักงานบาดเจ็บเล็กน้อย 1 คน

  2561            เกิดอุบัติเหตุ 0 ครั้ง

  2562            เกิดอุบุติเหตุ 0 ครั้ง
  --------------- -------------------------------------------------------

โครงการใส่ใจคืนกำไรให้ลูกค้า บริษัท
มีนโยบายในการผูกใจสร้างความจงรักภักดีกับลูกค้ามีหลักปฏิบัติดังนี้

1. สื่อสารสร้างความสัมพันธ์ที่ดีกับลูกค้าด้วยความจริงใจ

2. การบริการจัดส่งรวดเร็ว

3. พนักงานสามารถติดต่อได้ง่ายและมีอำนาจเจรจาและตกลงราคาสินค้าหรือรายการพิเศษต่าง ๆ
ในระดับที่ลูกค้าพึงพอใจ

4.
บริษัทให้ความสำคัญในการเปิดลูกค้าตัวแทนโดยให้ความสำคัญกับลูกค้าขายปลีกมากกว่าลูกค้าขายส่งเพื่อตัดปัญหา
“ปลาใหญ่กินปลาเล็ก”

5. บริษัทคำนึงถึงการรักษาคำพูดหากได้มีการตกลงกับลูกค้าไว้แล้ว

นอกจากนี้กลยุทธ์ที่บริษัทได้ใช้มาเป็นเวลายาวนานคือการคืนกำไรให้ลูกค้า (Rebate) ในปลายปี
บริษัทพบว่าการคืนกำไร เป็นสิ่งที่ลูกค้าชื่นชอบประสบความสำเร็จอย่างดี
ทำให้เป็นลูกค้าที่มีความจงรักภักดีมากว่า 30 ปี

โครงการพักตา 15 นาทีสมองผ่องใส
จากการวิจัยพบว่าการนอนพักผ่อนช่วงกลางวัน 10-20 นาที เป็นช่วงที่ทำให้ร่างกายอยู่ในช่วง Non
– Rapid Eye Movement (NREM) เมื่อตื่นขึ้นมาจะเกิดความกระปรี้กระเปร่า สมองโปร่งใส
ทำงานต่อได้อย่างคล่องแคล่วมีประสิทธิภาพ เรียกการนอนนี้ว่า Power Nap
บริษัทจึงส่งเสริมให้พนักงานนอนหลับพักผ่อนหลังอาหารกลางวัน 15-20
นาทีซึ่งได้รับความร่วมมือจากพนักงานเป็นอย่างดี
ซึ่งนอกจากบริษัทจะปิดไฟช่วงพักเที่ยงประหยัดพลังงาน ยังได้ผลดีจากการให้พนักงานได้นอนพักผ่อน
เพื่อตื่นขึ้นมาอย่างแจ่มใส
โครงการครอบครัวเดียวกัน
บริษัทมุ่งมั่นที่จะสร้างความรักความสามัคคีในหมู่พนักงานและผู้บริหารเพื่อการทำงานเป็นทีม
มีความรักเอื้ออาทรกันเหมือนบุคคลในครอบครัว การจัดงานเลี้ยงบริษัท
รวมถึงบุคคลในครอบครัวของพนักงาน ผู้บริหารในการจัดงานทุกครั้ง
โดยบุคคลในครอบครัวไม่มีค่าใช้จ่าย ทั้งนี้เพื่อสร้างความสนิทสนมคุ้นเคยรู้จักกัน
กฎระเบียบต่างๆจึงสามารถยืดหยุ่นไปตามความเหมาะสมและความเป็นจริงที่ทุกคนยอมรับได้
ตัวอย่างของความสำเร็จโครงการนี้คือ

- ช่วงปิดภาคเรียน เปิดโอกาสให้กับบุตรหลานของพนักงาน
ผู้บริหารเข้ามาทำงานฝึกงานเพื่อช่วยเหลือแบ่งเบาภาระครอบครัวและเป็นการหาประสบการณ์การทำงาน
รู้จักใช้เวลาว่างให้เป็นประโยชน์

- การสื่อสาร ตอบข้อซักถาม ร้องเรียน แจ้งประกาศ ต่างๆ
ให้ข้อมูลที่มีประโยชน์ต่อการทำงานและคุณภาพชีวิตแก่พนักงานได้ทราบโดยพร้อมเพรียงกันด้วยการใช้
Social Network Application ของกลุ่มพนักงานเพื่อความเข้าใจ และปฏิบัติได้ถูกต้องตรงกัน

โครงการคนพิการทำงานที่บ้าน
จากมาตรการรัฐที่สนับสนุนให้ช่วยเหลือคนพิการให้มีโอกาสทำงาน มีเงินใช้จ่าย
พร้อมสวัสดิการเพื่อให้ผู้พิการมีความภูมิใจรู้สึกมีคุณค่า ไม่เป็นภาระกับครอบครัวและสังคม
ปัจจุบันการติดต่อสื่อสารมีความสะดวกง่ายดาย บริษัทจึง
เลือกจ้างผู้พิการทำงานโดยสนับสนุนให้ผู้พิการทำงานที่บ้าน เพื่อเป็นการประหยัดค่าใช้จ่าย
และเพิ่มความปลอดภัยให้กับผู้พิการในการเดินทาง ซึ่งในประเทศไทยอุปกรณ์
หรือพาหนะที่อำนวยความสะดวกให้กับคนพิการยังไม่พร้อมสมบูรณ์

โครงการส่งเสริมสุขภาพพนักงาน จัดการตรวจสุขภาพประจำปีแก่พนักงานและผู้บริหาร
ทั้งนี้พนักงานสามารถพาบุคคลในครอบครัวมาใช้โปรแกรมตรวจสุขภาพในราคาพิเศษได้จากสถานพยาบาลที่เข้าร่วมโครงการกับบริษัท
จัดให้มีประกันสุขภาพและอุบัติเหตุให้กับพนักงานนอกเหนือจากประกันสังคม
และดูแลมิให้มีการใช้สารเสพติดใดๆ ในหมู่พนักงาน
สำหรับพนักงานและคนงานที่ประจำฝ่ายผลิตบริษัทจัดให้มีการตรวจเลือดเพื่อหาสารพิษตกค้างทุกปี
และพบว่าไม่มีพนักงานหรือคนงานมีรายงานทางการแพทย์เรื่องพบสารพิษตกค้าง

โครงการปลอดภัยในห้องพักเด็ก ในส่วนโรงงานของบริษัทซึ่งประกอบกิจการเกี่ยวกับสารเคมี
วัตถุอันตราย วัตถุไวไฟ มีรถบรรทุกขนาดใหญ่เข้า-ออก เหตุร้ายแรงคาดไม่ถึงอาจเกิดขึ้นได้ทุกเมื่อ
จึงมิใช่สถานที่ที่พนักงานจะนำบุตร หลานหรือบุคคลภายนอกเข้ามาบริเวณโรงงาน อย่างไรก็ตาม
บริษัทคำนึงถึงเหตุสุดวิสัยที่พนักงานมีความจำเป็นต้องนำบุตร
หลานเข้ามาในบริเวณโรงงานเนื่องจากเด็กอาจขาดผู้ดูแลเป็นครั้งคราว
บริษัทจึงจัดสวัสดิการห้องพักเด็กชั่วคราวขึ้นในบริเวณอาคารสำนักงานของโรงงานซึ่งอยู่ห่างจากส่วนการผลิตโดยเป็นห้องปรับอากาศ
มีเครื่องอำนวยความสะดวกสำรับเด็กสามารถใช้เวลาว่างทำการบ้านระหว่างรอผู้ปกครอง
แต่เพื่อความเป็นระเบียบและความปลอดภัยต่อผู้ที่อยู่ในบริเวณโรงงานทั้งหมด
บริษัทจึงออกกฎระเบียบการนำบุตรเข้ามาในบริเวณโรงงานคือ

1. ต้องได้รับอนุญาตจากผู้จัดการ
2. จำกัดเวลา จำนวนครั้งการใช้บริการต่อสัปดาห์
3. ห้ามมิให้นำบุตร
หลานที่มีอาการป่วยเข้ามาในบริเวณโรงงานเพื่อความปลอดภัยและสุขอนามัยของบุตร
หลานพนักงานเอง เด็กอื่นๆ ที่มาใช้บริการ และตัวพนักงาน
โครงการดูแลชุมชุนให้ได้รับความปลอดภัย บริษัทพบว่าซอยข้างสำนักงานใหญ่ซึ่งเป็นทางสาธารณะ
มืดและเกิดการฉกชิงวิ่งราวเป็นประจำ
บริษัทจึงได้ติดตั้งแสงไฟส่องสว่างให้กับทางเดินสาธารณะของชุมชนและประสานงานกับกรุงเทพมหานครติดตั้งโทรทัศน์วงจรปิดเพื่อที่ผู้คนในชุมชนละแวกใกล้เคียงได้สัญจรอย่างปลอดภัย
โดยทางกรุงเทพมหานครดำเนินการติดตั้งกล้องวงจรปิดให้ตามความประสงค์
ทำให้ลดเหตุการณ์ร้ายแรงลงอย่างเห็นได้ชัด

CSR after Process ปี 2562
ส่งเสริมพนักงาน ผู้บริหารเข้าร่วมโครงการจิตอาสาพระราชทาน “เราทำความดีด้วยหัวใจ”
เพื่อเป็นการกระตุ้นให้พนักงาน ผู้บริหาร เข้าใจคำว่า “จิตอาสา”
ซึ่งหมายถึงการกระทำสิ่งใดก็ตามที่เป็นการช่วยเหลือผู้อื่นด้วยความสมัครใจโดยไม่หวังสิ่งใดตอบแทน
ไม่ว่าจะเป็นการช่วยเหลือด้วยแรงกายหรือสิ่งของเงินทองเป็นการทำดีโดยเห็นประโยชน์ส่วนรวมสำคัญกว่าประโยชน์ส่วนตน
มีความเสียสละเพื่อส่วนรวม ให้รู้ว่าตัวเองมีคุณค่าต่อสังคม ทุกคนมีส่วนช่วยทำให้สังคมน่าอยู่ขึ้น
เมื่อเข้าร่วมโครงการจึงเป็นการกระตุ้นจิตสำนึกให้มีจิตสาธารณะ เมื่อพบเห็น
หรือเข้าไปอยู่ในเหตุการณ์ที่ใครต้องการความช่วยเหลือไม่ว่าด้านใด
หากกระทำได้โดยไม่เกินความสามารถก็เข้าช่วยเหลือหรืออย่างน้อยแจ้งหน่วยงานที่เกี่ยวข้องเข้ามาช่วยได้
หรือเมื่อหน่วยงานใดประกาศรับจิตอาสาเข้าช่วยงานใดๆ ก็อาสาเข้าไปช่วยโครงการนั้นๆ โดยในปี
2562 บริษัทจำพาพนักงานท่องเที่ยวประจำปี
พร้อมกับร่วมทำโครงการเราทำดีด้วยหัวใจที่โครงการในพระราชดำริอ่าวคุ้งกระเบน จังหวัดจันทบุรี
CSR after Process (ต่อเนื่อง)

โครงการพัฒนาโรงเรียนในฝัน ในอดีตที่ผ่านมา
บริษัทได้ลงพื้นที่สำรวจโรงเรียนเล็กในชุมชนรอบสำนักงานใหญ่และพบว่าส่วนใหญ่เป็นโรงเรียนในสังกัดกรุงเทพมหานคร
ได้รับเงินช่วยเหลือพัฒนาโรงเรียนพอเพียงกับจำนวนนักเรียน
ขณะที่โรงเรียนวัดอุทัยธารามเป็นโรงเรียนในสังกัด สพฐ. สอนถึงชั้นประถมศึกษาปีที่ 6
ได้รับเงินอุดหนุนจากรัฐตามจำนวนนักเรียน โดยช่วงที่ลงสำรวจโรงเรียนมีนักเรียนเพียง 120
คนซึ่งทำให้ได้รับเงินอุดหนุนไม่เพียงพอกับการดูแลจัดการศึกษาได้อย่างเต็มที่
นักเรียนส่วนใหญ่ของโรงเรียนเป็นเด็กยากจน พ่อแม่ย้ายถิ่นฐานมาเป็นกรรมกรก่อสร้าง
ขับรถโดยสาร วินมอร์เตอร์ไซค์ พนักงานรักษาความปลอดภัย พ่อค้าแม่ค้า
และพักอาศัยอยู่ในชุมชนริมทางรถไฟ บริษัทจึงมีโครงการเข้าไปให้ความช่วยเหลือ
โดยร่วมมือกับคณะครูพัฒนาโรงเรียน เริ่มจากการจัดซื้ออุปกรณ์การศึกษา กองทุนอาหารกลางวัน
อุปกรณ์กีฬา ปรับปรุงห้องโสตทัศนศึกษาได้ จัดซื้อคอมพิวเตอร์ มอบทุนการศึกษา
และมอบเงินทุนพัฒนาโรงเรียนทุกปีการศึกษาตลอดมา

จากการที่บริษัทได้นำร่องการพัฒนาโรงเรียน ทำให้
มีผู้มีจิตเป็นกุศลเข้ามาร่วมพัฒนาโรงเรียนมากขึ้นเช่น ปรับปรุงห้องพยาบาล ปรับปรุงห้องสมุด
ปรับปรุงห้องคอมพิวเตอร์ สนามกีฬา จัดทำรั้วโรงเรียน
หลังจากนั้นทางโรงเรียนดำเนินการติดต่อของบจากรัฐซ่อมแซมอาคารเรียนที่ชำรุดและ
ทาสีตึกเรียนใหม่ จำนวนนักเรียนจึงเพิ่มขึ้นเป็นกว่า 300 คนในปัจจุบัน

สำหรับด้านคุณภาพการศึกษาเนื่องจากในอดีตไม่มีครูสอนภาษาอังกฤษที่จบวุฒิตรง
ทำให้เด็กนักเรียนชั้นประถมศึกษาปีที่ 6
ทั้งห้องไม่สามารถสอบผ่านเกณฑ์การทดสอบระดับชาติขั้นพื้นฐาน (O-Net) ในวิชาภาษาอังกฤษ
โดยปี 2553 ผู้สามารถทำคะแนนสูงสุด 32 คะแนน จาก 100 คะแนน และต่ำสุดคือ 0
พนักงานบริษัทจึงอาสาเข้าไปจัดสอนพิเศษภาษาอังกฤษโดยชักชวนอาสาสมัครท่านอื่นเข้าไปช่วยสอน
โดยบริษัทสนับสนุนเอกสารสำหรับฝึกหัดทำข้อสอบ O-NET สำหรับนักเรียนชั้นประถมปีที่ 6
ปัจจุบันการสอนพิเศษเน้นให้เด็กนักเรียนสนุกสนานกับภาษาอังกฤษ กล้าแสดงออก
และได้เรียนรู้ขนบธรรมเนียมประเพณีของสังคมต่างประเทศเหนือจากสิ่งที่ครูประจำวิชาสอนจากตำรา
ประกอบกับการฝึกทำข้อสอบ O-NET ซึ่งผลการสอบอยู่ในเกณฑ์ที่ดีเป็นที่น่าพอใจเสมอมา
จากการพัฒนาในหลายๆด้านทำให้ ในปี 2556
โรงเรียนได้รับคัดเลือกให้เข้าโครงการโรงเรียนในฝันของภาครัฐ และในปี 2557
โรงเรียนได้รับคัดเลือกให้เป็นโรงเรียนรางวัลพระราชทานประเภทโรงเรียนขนาดเล็กในกรุงเทพมหานครจึงได้รับเงินงบประมาณมาพัฒนาการเรียนการสอนให้ดียิ่งขึ้น
ในปีการศึกษา 2558
โรงเรียนวัดอุทัยธารามมอบโล่ประกาศเกียรติคุณให้กับพนักงานบริษัทที่อุทิศเวลาทำหน้าที่วิทยากรพิเศษสอนภาษาอังกฤษให้กับโรงเรียนมาครบ
8 ปี

ในปีการศึกษา 2560
โรงเรียนวัดอุทัยธารามส่งนักเรียนเข้าประกวดการกล่าวสุนทรพจน์เป็นภาษาอังกฤษ
โดยพนักงานบริษัทเป็นผู้ช่วยในการฝึกซ้อมและเด็กนักเรียนได้รับรางวัล 2 เหรียญทอง
ในปีการศึกษา 2561 เป็นปีที่โรงเรียนประสบปัญหาไม่มีครูประจำวิชาภาษาอังกฤษอีกครั้ง
เนื่องจากครูประจำขอย้ายไปโรงเรียนใกล้บ้าน
ทางบริษัทจึงอนุญาตให้พนักงานเข้าไปช่วยสอนนักเรียนชั้น ป.6 ในชั่วโมงเรียนเพิ่มขึ้นเป็นอาทิตย์ละ
2 ชั่วโมง โดย 1 ชั่วโมงเป็นการสอนตามหลักสูตร และ 1 ชั่วโมง เป็นการฝึกการทำข้อสอบ
ONET นอกจากนี้ ในชั้นเรียนอื่นมีครูอาสาเข้ามาช่วยสอนครบทุกชั้นเรียน
ในปีการศึกษา 2562 บริษัทสนับสนุนเงินเพื่อว่าจ้างครูภาษาอังกฤษเข้ามาสอนในชั่วโมงหลัก
โรงเรียนวัดอุทัยธารามส่งนักเรียนเข้าประกวดการกล่าวสุนทรพจน์
และแข่งขันเล่านิทานเป็นภาษาอังกฤษ พนักงานบริษัทเป็นผู้ฝึกซ้อม เด็กนักเรียนได้รับรางวัล 2
เหรียญทองแดงทั้ง 2 ประเภทการแข่งขันและ
บริษัทมอบทุนการศึกษาให้กับนักเรียนที่ชนะการประกวด

ทุกสิ้นปีการศึกษากรรมการบริษัทจะร่วมจัดงานเลี้ยงให้กับนักเรียนชั้น ป.6
ที่จบการศึกษารวมถึงมอบทุนการศึกษากับนักเรียนที่เรียนดี
โครงการมอบการศึกษามอบความก้าวหน้าแก่เด็กกำพร้า
บริจาคโครงการต่อเนื่องมูลนิธิราชประชาสมาสัย กองทุนเพื่อเด็กกำพร้าพ่อแม่เสียชีวิตจากโรคเอดส์
ดูแลส่งเสียเด็กให้มีโอกาสได้รับการศึกษา โดยแบ่งเป็นชั้นประถมศึกษา มัธยมศึกษา อาชีวะ
และมหาวิทยาลัย
ซึ่งเป็นโครงการที่ประสบความสำเร็จสามารถผลักดันให้เด็กกำพร้าได้มีการศึกษาและจบการศึกษาในขั้นมหาวิทยาลัยมาแล้วกว่า
300 คน โดยบริษัท และผู้บริหาร
ร่วมสนับสนุนทุนสำหรับนักเรียนตั้งแต่ประถมเพื่อให้จบระดับมหาวิทยาลัยเป็นโครงการต่อเนื่องมาแล้ว
6 ปี

โครงการสนับสนุนให้นักศึกษาทำงานเพื่อสังคมผ่านงานค่าย
บริษัทเห็นว่าการปลูกฝังเยาวชนให้มีจิตสำนึกตระหนักถึงการทำงานอาสาสมัครเพื่อช่วยเหลือสังคมเป็นการช่วยเหลือสังคมและทำให้เด็กมีจิตใจเอื้อเฟื้อเผื่อแผ่
ใช้เวลาว่างให้เป็นประโยชน์
จึงมีนโยบายสนับสนุนโครงการค่ายของนิสิตนักศึกษาของมหาวิทยาลัยต่างๆ ในปี 2562
บริษัทคัดเลือกสนับสนุน
โครงการค่ายอาสาพัฒนากลุ่มนิสิตโครงการจุฬาฯ-ชนบท จุฬาลงกรณ์มหาวิทยาลัย สร้างอาคารเรียน
โรงเรียนบ้านทรายมูล ตำบลขวาว อำเภอเสลภูมิ จังหวัดร้อยเอ็ด เดือน สิงหาคม 2562
โครงการค่าย Chem CU Coaching Camp ภาควิชาเคมี คณะวิทยาศาสตร์
จุฬาลงกรณ์มหาวิทยาลัย ส่งเสริมการเรียนรู้เคมีภาคบรรยายและปฏิบัติการ ในเดือนสิงหาคม 2562
สำหรับนักเรียนระดับชั้นมัธยมศึกษา ณ โรงเรียนแก่งคอย จังหวัดสระบุรี

การบริจาคเพื่อสังคมในปี 2562
- งานวันเด็ก มูลนิธิเพื่อเด็กกำพร้า 3 จังหวัดชายแดนภาคใต้

-   ทุนอาหารกลางวันโรงเรียนมูลมังหลวงปู่ชอบ ฐานสโม

-   บริจาค สน. มักกะสันเพื่อกิจกรรมจัดงานวันเด็ก

-   โรงเรียนแจ่มจันทร์วิทยา งบประมาณจัดงานวันเด็ก

-   โรงเรียนวัดอุทัยธาราม งบประมาณจัดงานวันเด็ก
    และทุนการศึกษาเด็กชนะการประกวดเล่านิทาน และ สุนทรพจน์ ภาษาอังกฤษ
    งบประมาณจัดจ้างครูภาษาอังกฤษ

-   สภากาชาดไทย

- ทุนการศึกษาสมาคมศิษย์เก่า เพื่อนิสิตปริญญาโท มหาวิทยาลัยมหิดล

-   สนับสนุนกิจกรรมการกุศลร่วมกับสมาคมตำรวจแพรกษา สมุทรปราการ

-   สนับสนุกิจกรรมการกุศลร่วมกับองค์การบริหารเทศบาลตำบลแพรกษา สมุทรปราการ

-   บริจาคมูลนิธิ วชิรเวชวิทยาลัย เฉลิมพระเกียรติ ในพระบรมราชูปถัมภ์

-   ส่งมอบเครื่องปรับอากาศให้กับสมาคมคนพิการทางการเคลื่อนไหวสากล
    เพื่อนำไปซ่อมใช้ หรือ Recycle เป็นเงินเพื่อใช้ในกิจกรรมของสมาคม

-   สนับสนุนสปอนเซอร์กิจกรรมปั่นให้น้องเพื่อการศึกษาซื้อคอมพิวเตอร์โรงเรียนบ้านโคนพิทยา
    อุตรดิตถ์
    นอกจากนี้ยังร่วมการบำรุงพุทธศาสนา โดยร่วมงาน ผ้าป่า กฐิน ตามสมควร

หลักปฎิบัติ 7.5

คณะกรรมการกำกับดูแลให้ฝ่ายจัดการจัดให้มีหน่วยงานหรือผู้รับผิดชอบงานนักลงทุนสัมพันธ์ที่ทำหน้าที่ในการสื่อสารกับผู้ถือหุ้น
และผู้มีส่วนได้เสียอื่น เช่น นักลงทุน นักวิเคราะห์ ให้เป็นไปอย่างเหมาะสม เท่าเทียม
และทันเวลา

ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆ โดยผ่านช่องทางและการสื่อสารของตลาดหลักทรัพย์
เนื่องจากบริษัทยังมีผู้ถือหุ้นรายย่อยเป็นจำนวนน้อยจึงยังมิได้จัดตั้งหน่วยงานด้านผู้ลงทุนสัมพันธ์ขึ้นโดยเฉพาะ
แต่ได้มอบหมายให้นางปาริชาติ มนูทัศน์ ผู้จัดการสำนักงาน และเลขานุการบริษัท
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์ และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่ โทร 023180360 - 9 ต่อ 118 หรือ e-mail
address : pato2@cscoms.com
บริษัทเปิดโอกาสให้นักวิเคราะห์ หรือผู้ลงทุนนัดสัมภาษณ์ทางโทรศัพท์โดยตรงกับกรรมการผู้จัดการ
หรือผู้บริหารท่านอื่นที่เกี่ยวข้อง อีกทั้งตอบข้อซักถามผ่านทางอีเมล์เพื่อความสะดวก และในปี 2562
มีนักวิเคราะห์จากสถาบันการเงินจากในประเทศและต่างประเทศเข้าพบพูดคุยกับกรรมการผู้จัดการจำนวน
1 ราย

หลักปฎิบัติ 7.6

คณะกรรมการควรส่งเสริมให้มีการนำเทคโนโลยีสารสนเทศใช้ในการเผยแพร่ข้อมูล
ผู้มีส่วนได้เสียสามารถศึกษาข้อมูลบริษัทได้จาก Website : www.patochemical.com

หลักปฎิบัติ 8

สนับสนุนการมีส่วนร่วมและการสื่อสารกับผู้ถือหุ้น

หลักปฎิบัติ 8.1

คณะกรรมการควรดูแลให้มั่นใจว่า ผู้ถือหุ้นมีส่วนร่วมในการตัดสินใจในเรื่องสำคัญของบริษัท

บริษัทมุ่งมั่นที่จะดำเนินธุรกิจเพื่อสร้างความพึงพอใจแก่ผู้ถือหุ้น
สร้างผลตอบแทนที่ดีอย่างต่อเนื่องและมั่นคง
บริษัทจัดให้มีประชุมสามัญผู้ถือหุ้นโดยให้ผู้ถือหุ้นเข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงาน โดยคำนึงว่าผู้เข้าร่วมประชุมควรจะได้รับ ข้อมูลที่ถูกต้อง เพียงพอ
ทันเวลา และเท่าเทียมกัน

ผู้ถือหุ้นสามารถเสนอรายชื่อกรรมการหรือ วาระการประชุมเพื่อให้คณะกรรมการพิจารณาได้
ก่อนวันที่ 11 กุมภาพันธ์ 2563โดยทางไปรษณีย์ หรือแฟกซ์ หรือ e-mail :
auditcom.pato@gmail.com บริษัทได้แจ้งผู้ถือหุ้นถึงการเสนอวาระการประชุม
หรือเสนอรายชื่อกรรมการผ่าน website ของตลาดหลักทรัพย์ ฯ เมื่อวันที่ 6 มกราคม 2563

หลักปฎิบัติ 8.2

คณะกรรมการควรดูแลให้การดำเนินการในวันประชุมผู้ถือหุ้นเป็นไปด้วยความเรียบร้อย โปร่งใส
มีประสิทธิภาพ และเอื้อให้ผู้ถือหุ้นสามารถใช้สิทธิของตน

บริษัทจัดประชุมสามัญผู้ถือหุ้นโดยอำนวยความสะดวกและส่งเสริมให้ผู้ถือหุ้น
นักลงทุนสถาบันเข้าร่วมประชุมผู้ถือหุ้น
ในสถานที่ซึ่งทุกท่านสามารถเดินทางมาร่วมประชุมด้วยความสะดวก

บริษัทได้จัดเตรียมเอกสารเชิญประชุมเป็นภาษาไทยและอังกฤษ
โดยมอบหมายให้ศูนย์รับฝากหลักทรัพย์ดำเนินการจัดส่งวาระการประชุมและเอกสารเพื่อการพิจารณาล่วงหน้าตามหลักเกณฑ์ของตลาดหลักทรัพย์ทุกครั้ง
ในวันประชุม
บริษัทจัดเตรียมอากรแสตมป์สำหรับผู้ถือหุ้นที่ได้รับมอบอำนาจมาเพื่ออำนวยความสะดวกโดยไม่คิดมูลค่า

ในปี 2562 บริษัทจัดให้มีการประชุมผู้ถือหุ้นประจำปีในวันที่ 23 เมษายน 2562
ที่อาคารเฉลิมพระบารมี 50 ปี บริษัทเปิดให้ลงทะเบียนล่วงหน้าก่อนการประชุม 2 ชั่วโมง
และได้จัดเตรียมเอกสาร รายละเอียดซึ่งผู้ถือหุ้นพึงทราบภาษาไทยและภาษอังกฤษ
ส่งให้ผู้ถือหุ้นได้พิจารณาก่อนเข้าประชุมไม่น้อยกว่า 14 วัน และนำเอกสารการประชุมขึ้น Website
ของบริษัทไม่ต่ำกว่า 30 วัน หากผู้ถือหุ้นไม่สามารถเข้าร่วมประชุมได้
บริษัทได้แนบหนังสือมอบฉันทะพร้อมหนังสือเชิญประชุม
เพื่อผู้ถือหุ้นสามารถแต่งตั้งผู้อื่นเข้าร่วมประชุมได้หรือสามารถแต่งตั้งคณะกรรมการตรวจสอบท่านใดท่านหนึ่งเป็นผู้รับมอบฉันทะเพื่อเข้าร่วมประชุมโดยออกเสียงตามที่ผู้ถือหุ้นระบุ

การออกเสียงลงคะแนนนับ 1 หุ้น เป็น 1 เสียง เท่ากันหมดทุกราย
และหากมีรายการที่เกี่ยวโยงกันหรือมีผู้ได้รับผลประโยชน์ในบางวาระจะแจ้งรายชื่อผู้ถือหุ้นที่ไม่สามารถออกเสียงได้

บริษัทมีการจดบันทึกการประชุมถูกต้อง ครบถ้วนเพื่อให้ผู้ถือหุ้นตรวจสอบได้
มีกรรมการและกรรมการตรวจสอบและผู้บริหารเข้าร่วมประชุมโดยพร้อมเพรียงครบทุกท่าน
มีผู้แทนจากสมาคมส่งเสริมผู้ลงทุนไทย ร่วมสังเกตการณ์
โดยแต่งตั้งผู้สอบบัญชีและที่ปรึกษาทางกฎหมายร่วมตรวจสอบการลงคะแนน

ประธานที่ประชุมได้เปิดโอกาสให้ผู้ถือหุ้นมีสิทธิเท่าเทียมและสอบถาม แสดงความคิดเห็นโดยอิสระ
และอธิบายวิธีการลงคะแนนเสียงอย่างชัดเจน และประธานได้แจ้งที่ประชุมทราบว่าในวาระนั้นๆ
มีผู้ถือหุ้นลงมติเห็นชอบ ไม่เห็นชอบ และงดออกเสียงอย่างละกี่เสียง โดยบริษัทใช้ software
และมี barcode ในการในการลงทะเบียนและนับคะแนนเพื่อความรวดเร็วและ ถูกต้อง

หลักปฎิบัติ 8.3

คณะกรรมการดูแลให้การเปิดเผยมติที่ประชุมและการจัดทำรายงานการประชุมผู้ถือหุ้นเป็นไปอย่างถูกต้องและครบถ้วน

บริษัทจัดให้มีการเผยแพร่รายงานการประชุมแบบย่อผ่าน Set Portal
ของตลาดหลักทรัพย์แห่งประเทศไทย หลังจากการประชุมสิ้นสุดในวันเดียวกัน
และลงรายงานการประชุมฉบับเต็มบน Website ของบริษัทภายใน 14
วันหลังเสร็จสิ้นการประชุมโดยบันทึกประเด็นสำคัญข้อซักถามจากผู้ถือหุ้น
และคำชี้แจงของกรรมการและฝ่ายบริหารรวมถึงผลการนับคะแนนเสียงในแต่ละวาระรวมถึงนำส่งรายงานการประชุมต่อตลาดหลักทรัพย์แห่งประเทศไทย
และกระทรวงพาณิชย์ตามหลักเกณฑ์ที่กำหนด

ในปี 2562 บริษัทผ่านการประเมินคุณภาพการจัดประชุมผู้ถือหุ้นอยู่ในเกณฑ์ดีที่คะแนนรวม 94

ผลการประเมินการกำกับดูแลกิจการของบริษัทประจำปี 2562 บริษัทได้คะแนนโดยรวม 84%